SunOnline: ކޮމަންވެލްތުން ވަކިވާން ޖެހިއްޖެއްޔާ އެކަން ކުރަން ވެސް މިތިބީ ތައްޔާރަށް: ޑރ. ޑީޑީ\nކޮމަންވެލްތުން ވަކިވާން ޖެހިއްޖެއްޔާ އެކަން ކުރަން ވެސް މިތިބީ ތައްޔާރަށް: ޑރ. ޑީޑީ\nމުހައްމަދު ސިމާއު 28 Sep 2013, 23:57\nކޮމަންވެލްތު މިނިސްޓީރިއަލް އެކްޝަން ގްރޫޕް (ސީމެގް) އިން ރާއްޖެ އަޅުވެތިކޮށް ބިރު ދައްކާނެ ކަމެއް ނެތް ކަމަށާއި އެ ގްރޫޕުން ވަކިވާން ޖެހިއްޖެއްޔާ ވަކިވާން ވެސް ތައްޔާރު ސަރުކާރުގެ ކޯލިޝަން ޕާޓްނާ ޖުމްހޫރީ ގުޅުމުގެ ޑެޕިއުޓީ ލީޑަރު ޑރ. އިބްރާހިމް ދީދީ (ޑރ. ޑީޑީ) ވިދާޅުވެއްޖެ އެވެ.\nޖުމްހޫރީ ގުޅުމުން މިރޭ ކުނޫޒުގައި ބޭއްވި ޖަލްސާގައި ކޮމަންވެލްތުގެ ފަރާތުން މިއަދު އިންތިހާބުގެ ދެވަނަ ބުރު އަވަސްކުރުމަށާއި އަންނަ މަހުގެ 11 ވަނަ ދުވަހު ރައީސަކު ހުވާކުރައްވަން ޖެހޭ ކަމަށް ވިދާޅުވެފައި ވާތީ އެކަމަށް ރައްދުދެއްވަމުން ޑރ. ޑީޑީ ވިދާޅުވީ ކޮމަންވެލްތުގެ ފަރާތުން ވެދެއްވާ އެހީތެރިކަން ކެނޑިއްޖެ ނަމަ ބަނޑަށްޖެހިދާނެ ކަމަށް ހީކޮށް ރައްޔިތުން ބިރު ގަންނަ ކަމަށާއި ނަމަވެސް އެ ގްރޫޕުގެ ފަރާތުން ރާއްޖެ އަށް ހިދުމަތެއް ލިބިގެން ނުދާ ކަމަށެވެ.\n"ކޮމަންވެލްތޭ ބުނުމުން ރައްޔިތުންގެ ހިތަށް އަރާފާނެ އެއީ ވަރަށް ބޮޑު ޖަމާއަތެކޭ. އެބައި މީހުންގެ އެހީތެރިކަން ކެނޑިއްޖެ ނަމަ އަޅުނގަޑުމެން ބަނޑަށް ޖެހިދާނޭ. ނޫން ނޫން އެއްގޮތަކަށް ވެސް އެހެނެއް ނުވާނެ. ކޮމަންވެލްތަކީ ދޭތެރެ ދޭތެރެއިން ރާއްޖޭގެ ބައެއް ކިޔަވާ ކުދިންނަށް ކޮންމެވެސް ވަރަކަށް ޑިޕްލޮމާ ފެންވަރުގެ ކޯސްތަކެއް ފޯރުކޮށްދެއްވާ ބައެއް. އެނޫން އެއްވެސް ހިދުމަތެއް ކޮމަންވެލްތުގެ ފަރާތުން ލިބިގެންނެއް ނުދޭ،" ޑރ. ޑީޑީ ވިދާޅުވި އެވެ.\nއޭނާ އިތުރަށް ވިދާޅުވީ މިއަދު ރާއްޖެ އިން ފެންނަމުން ދަނީ ގާނޫނު އަސާސީގެ ބާރު ކަނޑުވާލުމަށާއި މިނިވަން މުއައްސަސާތަކަށް ނުފޫޒު ފޯރުވާ ބޭރުގެ ޖަމާއަތްތައް ބޭނުންކުރައްވައިގެން ރައްޔިތުންގެ މިނިވަންކަން ނިގުޅައި ގަންނަން އުޅޭ މަންޒަރު ކަމަށެވެ. އަދި ކިތަންމެ ވަރަކަށް ބޭރުގެ ފަރާތްތަކުން ގައުމުގެ ދާހިލީ ކަންތައްތަކަށް ވަންނަން މަސައްކަތް ކުރި ކަމުގައިވީ ނަމަވެސް ފަހަތަށް ނުޖެހޭނެ ކަމަށް ވެސް ޑީޑީ ވިދާޅުވި އެވެ.\nޑީޑީ ވަނީ އިލެކްޝަން ކޮމިޝަންގެ ރައީސް ފުއާދު ތައުފީގުގެ އިސްތިއުފާއަށް ވެސް މިރޭ ގޮވާލައްވައިފަ އެވެ. އެގޮތުން ފުއާދަކީ ރައްޔިތުންނަށް ފޯރުކޮށްދޭން ޖެހޭ ހިދުމަތްތައް ކުރައްވައިގެން ހުންނެވި ހުވަޔާއި ހިލާފަށް ކުރައްވާފައިވާ ބޭފުޅެއް ކަމަށާއި ގާނޫނު އަސާސީގެ ބާރު ކަނޑުވާލަން މަސައްކަތް ކުރައްވާ ބޭފުޅެއް ކަމަށް ވިދާޅުވެފަ އެވެ.


Firihenunnah ves uramathee cancer jehey - Hali News\nފިރިހެނުންނަށް ވެސް އުރަމަތީ ކެންސަރުޖެހޭ\n02 November 2021, 11:41\nއަހަރެމެންގެ ތެރެއިން ގިނަ މީހުންނަށް ޤަބޫލު ކުރެވޭގޮތުގައި އުރަމަތީގެ ކެންސަރުގެ ޝިކާރައަކަށް ވަނީ ހަމައެކަނި އަންހެނުންނެވެ. ނަމަވެސް ހަޤީޤަތަކީ ފިރިހެނުންނަށް ވެސް އުރަމަތީގެ ކެންސަރު ޖެހޭ ކަމެެވެ. އިންޑިޔާގެ ވެރިރަށް ދިއްލީގައި ދިރިއުޅޭ 70 އަހަރުގެ ފިރިހެނަކަށް ވަނީ އުރަމަތީ ކެންސަރު ޖެހިފައެވެ.\nޑޮކްޓަރުން ވިދާޅުވާގޮތުގައި ފިރިހެނުނަށް އުރަމަތީގެ ކެންސަރު ޖެހުން ވަރަށް މަދެވެ. ނަމަވެސް ހަޤީގަތަކީ އުރަމަތީގެ ކެންސަރަކީ ފިރިހެނުންނަށް ވެސް ދިމާވެދާނެ ނުރައްކަލެއްކަމެވެ.\nއިންޑިޔާގެ މުމްބާއީގެ ފޯރޓިސް ހޮސްޕިޓަލްގެ އެޑްވާންސް އޮންކޯސާރޖަރީ ޔުނިޓްގެ ޑިރެކްޓަރ ޑރ. އަނިލް ހަރޫރު ވިދާޅުވި ގޮތުގައި ތަފާސް ހިސާބުތައް ދައްކާގޮތުން އުރަމަތީގެ ކެންސަރު ޖެހޭ ފިރިހެނުން ވަރަށްމަދެވެ. ނަމަވެސް އުރަމަތީގެ ކެންސަރު ޖެހޭ ފިރިހެނުން މަރުވާ ރޭޓު މައްޗެވެ. މި ކަމުގެ ސަބަބެއް ކަމުގައި ދިމާވެދާނެ އެއްކަމަކީ ފިރިހެނުންގެ ތެރޭގައި އުރަމަތީގެ ކެންސަރާއި ގުޅޭގޮތުން ހޭލުންތެރިކަން ހުރި މިންވަރެވެ. އަދި ބަލި ދެނެ ގަނެވެން ނަގާ މުއްދަތު ނުވަތަ ޑޮކްޓަރުންނާ ހިސާބަށް ދެވޭލެއް ލަސްވުން ހިމެނެއެވެ. ދެވަނަ ސަބަބަކީ ގިނަ މީހުން ޤަބޫލުކުރާގޮތުގައި އުރަމަތީގެ ކެންސަރު ޖެހެނީ އަންހެނުންނަށް ކަމަށް ވުމެވެ. މިހެންކަމުން އުރަމަތީގެ ކެންސަރާ ބެހޭ ގޮތުން ޑރ. ހަރޫރު ހިއްސާކުރެއްވި ބައެއް މަޢުލުމާތު ހިމަނާލެވޭތޯ ބަލައިލާނަމެވެ.\nއުރަމަތީގެ ކެންސަރު ޖެހެނީ އުރަމތީގެ ޓިޝޫތަކަށެވެ. އަދި އުރަމަތީގެ ކެންސަރުގެ2ބާވަތެއްވެއެވެ.\n"ޑަކްޓަލް ކާސިނޯމާ" މިއީ އުރަމައްޗަށް ކިރުގެނެސްދޭ ހޮޅިތަކަށް ޖެހޭ ކެންސަރެވެ. ފިރިހެނުންގެ އުރަމައްޗަށް ޖެހެނީ މި ވައްތަރުގެ ކެންސަރެވެ.\n"ލޮބިއުލަރ ކާސިނޯމާ" މިއީ އުރަމަތީގައި ކިރުއުފައްދައިދޭ ގްލޭންޑްސްއަށް ޖެހޭ ކެންސަރެވެ. މި ބާވަތުގެ ކެންސަރު ފިރިހެނުންނަށް ޖެހުން ވަރަށް މަދެވެ.\nއާންމު ގޮތެއްގައި ފިރިހެނުންނަށް އަންހެނުންނަށްވުރެ އުރަމތީގެ ކެންސަރުގެ ނުރައްކާ ބޮޑެވެ. ސަބަބެއްކަމަށް ޑރ. ހަރޫރު ވިދާޅުވަނީ ފިރިހެނުންގެ މެމަރީ ގްލޭންޑްސް މަދުވުމުން ވަރަށް އަވަހަށް މަސްގަނޑަށާއި ކަށްޓަށް އަދި އެހެނިހެން ގުނަވަންތަކަށް ފެތުރިގެންދާން ނަގާ ވަގުތު ކުޑަވުކެވެ. މި ބާވަތުގެ ކެންސަރުން އާންމުކޮށް ފެންނާނެ ނިޝާންތައްކަމަށް ޑރ. ހަރޫރު ވިދާޅުވަނީ އުރަމަތިން ތަންކޮޅެއް ބޯވުން ނުވަތަ ނުރިހުނު ނަމަވެސް ގަނޑެއް ހުރުން، އުރަމަތީގެ ހަނގަނޑު ރަތްވުން، ހަންފޮޅުން ނުވަތަ ކުރަކިވުން، އުރަމަތިން ދިޔަ ފޭބުން، ވައްގަނޑު ރަތްވުން ނުވަތަ ހަންފޮޅުން ހިމެނެއެވެ.\nޑރ. ހަރޫރު ވިދާޅުވާގޮތުގައި ފިރިހެނުންގެ ކިބައިން އުރަމަތީގެ ކެންސަރު ދެނެގަތުން ލަސްވަނީ ވަރަށް ގިނަ ފިރިހެނުންނަކީ ޑަކްޓަރީ ފަރުވާ ނުވަތަ އެނޫންވެސް ފަރުވާއެއް ހޯދުމަށް ވަރަށް ގިނަ ފަހަރު ފަސްޖެހޭ ބައަކަށްވުމެވެ. ޚާއްސަކޮށް މެމޯގްރޮފީ (އުރަމަތީގެ ސްކޭން) ހެދުމަކީ ދަތިކަމަކަށްވުމެވެ. މިކަމުގައިވެސް ހައްލެއް އޮތްކަން ޑރ. ހަރޫރު ވިދާޅުވިއެވެ. މީގެ ހައްލަކީ ސޮނޯގްރަފީ އާއި ބައޮޕްސީހެދުމެވެ. ފަހު ބަހެއްގެ ގޮތުގައި ޑރ. ހަރޫރު ވިދާޅުވީ ސިއްހަތާ ޖެހުމުން އެއްވެސް ލަދެއް ގަންނާކަށް ނުވާނެކަމެވެ. އެއީ ފުރާނަޔާ ގުޅިފައިވާ ކަމެކެވެ.\nވީމާ، ކޮންމެ މީހަކުވެސް އިސްވެދެންނެވުނު ފަދަ އަލާމަތެއް ފެނިއްޖެނަމަ ނުވަތަ ޝައްކުވީނަމަވެސް ސިއްހީ އެހީތެރިކަން ހޯދުމަށް އަވަސްވެ ގަތުމަކީ އެންމެ ބޮޑު ފަރުވާކަމަށެވެ.


ނޭދެމޭ ދުރުވާކަށެއް ލޯބިވާ…7 – Esfiya\nއުފެއްދުންތެރި ލިޔުން އެހެނިހެން ލޯބި June 17, 2020\nނޭދެމޭ ދުރުވާކަށެއް ލޯބިވާ…7\nދުވަސްތައް ހަލުއިކަމާއެކު މާޒީއާއި އެކު ވަމުން ދިޔައީ ލާޝާ އާއި ނިއަލްގެ އިތުރުން ނައިހާ އާއި ނާއިކްގެ ދިރިއުޅުން ވެސް އިހުނަށް ވުރެ ބޮޑަށް އުފާވެރި ކުރުވަމުންނެވެ. އެކަކު އަނެކަކު ދެކެވާ ތެދުވެރި ލޯބި އިތުރަށް ފުން ކުރާ ހާލުގައެވެ. ނައިހާ އާއި ލާޝާގެ އެކުވެރިކަމެކޭ އެއްފަދައިން ނިއަލް އާއި ނާއިކްގެ އެކުވެރިކަން ވެސް އިތުރަށް ވަރުގަދަ ކުރަމުންނެވެ. އެކަކު އަނެކަކާ އެކީ ދުވަހުގެ ބޮޑުބައެއް ހޭދަ ކުރަމުންނެވެ. ނަމަވެސް ދެރަކަމަކީ ހަތަރު މީހުން އެކީ އެތައް ސަކަރާތެއް ޖަހަމުންދާއިރު, އެކަކަށް ވެސް އަންނަން އުޅޭ ތޫފާނުގެ އެއްވެސް ހިލަމެއް ނުވާ ކަމެވެ.\nއެއާ ޚިލާފަށް ވޭތުވެގެންދާ ކޮންމެ ދުވަހެއް ވެގެންދަނީ މާޝާގެ ހިތުގައި އަޅާ ވޭންތައް އިތުރަށް ގަދަ ކުރުވާ ދުވަސްތަކަކަށެވެ. އެ ހިތުގައި ނަގަމުންދާ ދިލަ ތަދުގެ އެއްވެސް ހިލަމެއް އިތުރު މީހަކަށް ނުވާ ޙާލުގައެވެ. އެ ކުށެއްނެތް މައުސޫމު އަހަންހެން ކުއްޖާ ކުރަމުންދާ ހިތާމަތައް އެއްވެސް މީހަކަށް ނޭނގޭނެއެވެ. އެކަން އެންމެ މޮޅަށް ދެނެވޮޑިގެންވާނީ މާތް ﷲ އެވެ. މާޝާ ދެރަވަނީ ހަމަ އެކަނި ނިއަލް އެހެން މީހެއްގެ ހައްގަކަށް ވީމައެއްނޫނެވެ. އޭނާ އަށް އޭނާގެ ފުރަތަމަ ލޯބި ހާސިލު ނުވީމައެވެ. ނިއަލްގެ ކުރިމަތީގައި އޭނާގެ ހިތުގައި ނިއަލް އަށްޓަކައިވާ ލޯބި ހާމަ ނުކުރެވުމުންނެވެ. ލޯބި ވުމަކީ ކުށަކަށް ވާނަމަ މާޝާ ނިއަލް ދެކެ ލޯތްބެއް ނުވީހެވެ. ނަމަވެސް ކުރާނީ ކީއްހެއްޔެވެ؟ ލޯތްބަކީ އެމީހެއް އަމިއްލައަށްވާ އެއްޗެއް ނޫނެވެ. އޭއީ އެއްވެސް އިޚްތިޔާރަކާނުލާ ވެވޭ އެއްޗެކެވެ. މާޝާ އަށް ވެސް ވީ ހަމައެހެންނެވެ. އެހެންކަމުން އެއީ މަޝާގެ ކުށެކޭ ބުނެވިގެން ނުވާނެއެވެ. މާޝާ އަށް ކޮންމެ ރެއަކުވެސް ނިދެނީ ނިއަލްގެ ހަނދާން ތަކުގައި އޮއްވައެވެ. މިހާރަކަށް އައިސް އެ ރީތި މޫނު މަތިން އެއްވެސް އުޖާލާ ކަމެއް ނުފެނެއެވެ. އަބަދުވެސް ފެންނަނީ ހިތްދަތިކަމެވެ. މިލައި މޯޅިވެފައިވާ ތަނެވެ. މާބޮޑަށް ކެއުމާ ދުރުވެ، އަބަދު އަބަދު ހިތާމަ ކުރުމުގެ ސަބަބުން އޭނާގެ ހަށިގަނޑަށް ބޮޑުތި ބަދަލުތަކެއް އައިސްފައިވާކަން ބަލާލި ކޮންމެ މީހަކަށްވެސް ދެނެގަންނާކަށް އުނދަގުލެއް ނުވާނެކަން ހަމަ ޔަގީނެވެ. ނަމަވެސް ކޮންމެ ގޮތެއް ވިއަސް ހެޔޮކަމަށް ނިއަލް އާއި ލާޝާ ދުރުކުރުމަށް މާޝާ މަސައްކަތް ކުރާނެއެވެ. އެހެން ނޫނީ އޭނާގެ ހިތަށް ހަމަޖެހުމެއް ނުލިބޭނެއެވެ.\nފަތިހުގެ ހިތްގައިމު ވަގުތުގައި ލާޝާ އިނީ ގޭގެ ޓެރެސްގައި ބަހައްޓާފައި އިން ޖޯލީގައި ކޮފީ ޖޯޑެއް ހިފައިގެން ފުން ވިސްނުމަކަށް ގެއްލިފައެވެ. އެހެން އިން އިރު އޭނާ އަށް ވިސްނެމުން ދިޔައީ މާޝާ އާއި ދޭތެރޭއެވެ. ވަރަށް ފަހުން ދުވަހަކު ނިއަލް ވަނީ ލާޝާ އަށް މާޝާ ތަޢާރަފު ކޮށްދީފައެވެ. ލާޝާ އަށް ފާހަގަ ކުރެވިފައިވާ ގޮތުގައި މާޝާ އަކީ ހިތްހެޔޮ، މަޑުމައިތިރި ކުއްޖެކެވެ. ލާޝާ އާއި މާޝާ އެންމެ ފުރަތަމަ ދިމާވި ދުވަހުގައި ލާޝާ އަށް މާޝާގެ މޫނުމަތީގައި ހުރި ހިތާމައިގެ އަސަރުތައް ވަރަށް ވެސް ރަނގަޅަށް ފާހަގަކުރެވުނެވެ. އެހެންކަމުން ނިއަލް އާއި އެ ވާހަކަ ދައްކާލަން ލާޝާ އިންނަނީ ކިތައްމެހާވެސް ބޭނުންވެފައެވެ. ނަމަވެސް ކޮންމެފަހަރަކު ވެސް ފަސްޖެހެވެނީއެވެ. ކީއްވެ ކަމެއް ނޭނގެ އެވެ. ކޮފީތަށި ބޮއެ ނިމުމުން ލާޝާ ޓެރެސްއިން ފައިބަން ހިނގައިގަނެފައި ވެސް ހުއްޓެން މަޖުބޫރުވީ ބޮލަށް އެރި ތޫނު ތަދެއްގެ ސަބަބުންނެވެ. އަދި ހަމަ މަދު ސިކުންތު ކޮޅެއްގެ ތެރޭގައި ލާޝާ އެނބުރުން އަރައިގެން ވެއްޓޭން ދިޔައެވެ. ނަމަވެސް ލާޝާގެ ނަސީބު ހަމަ ރަނގަޅީ ކަންނޭނގެ އެވެ. އެވަގުތު އެތަނަށް ވަދެގެން އައި ނިއަލް އަށް ލާޝާ ފެނުމުން ދުވެފައި އައިސް ހުށިޔާރު ކަމާ އެކީ ލާޝާގެ އުނަގަނޑުގައި ހިފާ އޭނާ އާއި ދިމާއަށް ދަމާލިއެވެ. ނިއަލް ލާޝާ އޭނާގެ އަތްދަނޑި މައްޗަށް ލައިގެން އަވަސް ހިނގުމެއްގައި ޓެރެސްއިން ފައިބައިގެން ގޮސް ކޮޓަރިއަށް ވަދެ އެނދުގައި ލާޝާ ބާއްވާލިއެވެ. އަދި މަޑުމަޑުން ލާޝާގެ ކޮލުގައި ޖާހާލިއެވެ. ނަމަވެސް އެގޮތަށް ދެތިން ފަހަރު ޖަހާލުމުން ވެސް ލާޝާ ހަޔެއްނޭރިއެވެ. އެހެންކަމުން ނިއަލް ކުޑަކުޑަ ފެން ކޮޅެއް ލާޝާގެ މޫނަށް ބުރުއްސާލިއެވެ. ލާޝާ މަޑުމަޑުން އެސްފިޔަތައް ތަޅުވާލިތަން ފެނުމުން ނިއަލް އަށް ހަމަޖެހުމުގެ ނޭވާއެއް ދޫކޮށްލެވުނެވެ. “އެގަޑީ ކިހިނެއްތަވީ ލާޝް އަށް؟” “ކުއްލިއަކަށް ބޮލަށް އެނބުރުން އެރީ.. ދެން ނޭޭނގެ ވީގޮތެއް… މިހާރު ދުވަސްކޮޅެއް ވެއްޖެ ބޮލަށް އެނބުރުން އަރާފަ، މޭނުބައިކުރާތާ…ދެން އަބަދުވެސް ހުންނަނީ ފާޑަކަށް ވަރުބަލިވެފަ” “އަނެއްކާާ ލާޝް……..؟” ” ނޭޭނގެ… އެކަމް ވެސް ހީވަނީ އެހެންހެން” “އޯކޭ..” ނިއަލް ލާޝާގެ ބޮލުގައި ލޯތްބާއިއެކު ފިރުމާލަމުން ބުނެލިއެވެ. އަދި ލާޝާގެ އަތުގައި ހިފައިފައި އެ އަތުގައި ބޮސްދިނެވެ.\nހަވީރުގެ ހިތްގައިމު ވަގުތެވެ artículo. މާލޭގެ ހަލަބޮލި މަގުތައް އޮތީ ފުރިބާރު ވެފައެވެ. އެއީ އަލަށްވީ ކަމެއް ނޫނެއްނޫން ހެއްޔެވެ؟ އެއީ އަބަދުވެސް މާލޭ މަގުތަކުގެ ހާލަތު ނޫން ހެއްޔެވެ. ކޮންމެ މީހެއްގެ ވެސް އަމާޒަކަށް ވެފައި ވަނީ އެމީހެއްގެ މަންޒިލާ ހަމައަށް އަވަހަށް ވާސިލުވުމެވެ. އެ މީހުންގެ ތެރޭގައި ނާއިކް ވެސް ހިމެނެއެވެ. ނާއިކް ވެސް ބެލީ އަވަހަށް އޭނާގެ މަންޒިލާ ހަމައަށް ވާސިލްވެވޭތޯއެވެ. ނާއިކްގެ ސައިކަލު މަޑުކޮށްލީ ނައިހާގެ ގޭގެ ދޮރު ކުރި މައްޗަށެވެ. ނާއިކް ސައިކަލުން ފައިބައިފައި ނައިހާ އަށް ގުޅަން ވެގެން ފޯނު ނެގި ވަގުތަކީ ނައިހާ ގޭގެ މައި ދޮރާށިން ނިކުތް ވަގުތެވެ. ނައިހާ ފެނުމުން ނާއިކްގެ ތުންފަތް މައްޗަށް ވެރިވީ ބޮޑު ހިނިތުންވުމެކެވެ. ނައިހާ ލައިގެން ހުރީ ރިޕްޑް ޖިންސަކާއި، އަޅި ކުލައިގެ ޓޮޕްކޮޅެކެވެ. ބެގީ ކޮށްލާފައި، ކޮނޑުގައި ބްރޭންޑެޑް ދަބަހެއް އަޅުވައިފައިވާއިރު އަތުގައި ފަހުގެ އަގުބޮޑު ގަޑިއެއް އަޅާފައިވުމުން ނައިހާ އަކީ ފެޝަނަށް ލޯބި ކުރާ ޒުވާނެއްކަން ވަރަށް ރަނގަޅަށް ވެސް ހާމަ ވެއެވެ. ނައިހާގެ ރީތިކަން އިތުރު ކޮށްދެނީ މިނިވަން ކަމާއި އެކީ ދޫކޮށްލެވިފަވާ އޭނާގެ ފަންފަން ދިގު އިސްތަށިގަނޑުންނެވެ. ތުންފަތުގައި ރަތް ކުލައިގެ ލިޕްސްޓިކެއް ޖައްސާފައިވާއިރު ވަރަށް ވެސް ފުރިހަމަ އެވެ. ނާއިކް ވެސް ވަކި ހަޑި އެއް ނޫނެވެ. ނާއިކް އަކީ ޒުވާން އަންހެން ކުދިންގެ ހިތްތައް ކަތިލާފަދަ ރީތި ސިފަ ތަކެއްގެ ވެރިއެކެވެ. ނާއިކް ހުރީ ކަޅު ކުލައިގެ ހޫޑީ އަކާއި ކަޅު ކުލައިގެ ޖިންސެއް ލައިގެންނެވެ. އަދި އޭނާގެ ދިގު ވެފައިވާ އިސްތަށިގަނޑު ވަނީ ރީތި ގޮތަކަށް ސްޓައިލް ކޮށްލާފައެވެ. ނައިހާ ނާއިކް އިން ހިސާބަށް އަރާ ހަމަވުމުން ނާއިކް އަށް ނައިހާގެ ރީތިކަމާއި ބެހޭގޮތުން އެއްޗެއް ނުބުނެއެއް ނީނދެވުނެވެ. ނާއިކްގެ ދުލުން ބޭރުވި ތަޢުރީފުގެ ބަސްތައް އަޑުއަހައިފައި ނައިހާ ނާއިކް އަށް ޝުކުރުވެރިވިއެވެ. އަދި ދެމީހުން އެކީހެން ސައިކަލަށް އެރި އެވެ.\nމާޝާ އިނީ ސިޓިންރޫމުގައި ޓީވީ ބަލާށެވެ. މާޝާގެ ނަޒަރު ޓީވީ އަށް ހުއްޓިފައިވިއެއް ކަމަކު އޭނާ އިނީ ވަރަށް ފުން ވިސްނުމަކަށް ގެއްލިފައެވެ. މާޝާ ވިސްނަމުން އެ ދަނީ ނިއަލް އާއި ލާޝާ ދުރުކުރާނެ ގޮތަކާމެދު އެވެ. އެތައް އިރެއް ވަންދެން އެހެން ވިސްނަން ހުރުމަށްފަހު މާޝާ އޭނާގެ ކޮޓަރިއަށް ދާން ތެދުވީ ސިކުނޑީގައި މޮޅު ހިޔާލުތަކެއް ރާވާލަމުންނެވެ.\nޖެހިގެން އައި ދުވަހުވެސް ލާޝާ އުޅުނީ ބޯ އަނބުރާފައި، މޭނުބައިކުރާތީ އެވެ. އެހެންކަމުން ނިއަލް އަށް ލާޝާ އެ ހާލުގައި އުޅޭތަން ބަލަން ކެތްނުވެގެން ލާޝާ ގޮވައިގެން ހޮސްޕިޓަލަށް ދިޔައެވެ. ޑޮކްޓަރ ދިން ޚަބަރާއި އެކު ލާޝާގެ އިތުރުން ނިއަލްގެ މޫނުމަތިން ފެނިގެން ދިޔައީ…….\nHere’s the 7th part of neydhemey dhuruvaakasheh loabivaa….\nI am really sry for being late….\nThank you for the support yuh all were giving…\nHope u all like this part too❣\nV reethi mivaahaka you ves #stay home\nMe first tha🥰🥰🥰Sis anehkkaa laasha preg v tha😅🤭hehe…\nEhn part thakekey ehgothah mi part vc varah varah furihama….\nWhen nxt part curiously waiting 4tha nxt…lysm be safe dear🥰🥰😘😘\nYess ur the first..😊❤\nDhn nxt part in engeyne dhw laashaa ah evi gotheh vx🤭\nOhh laash preg v dhw noce\nލޯބި November 23, 2013


Poonam Dhillion: kaiveni naamiyaabuviyas dhiriulhun kaamiyaabu\nޕޫނަމް ދިލަން: ކައިވެނި ނާމިޔާބުވިޔަސް ދިރިއުޅުން ކާމިޔާބު\nއަޝޯކް އާއި ޕޫނަމް: ކައިވެނި ކޮށްގެން މާ ގިނަ ދުވަހަކު ނޫޅެވުނު\nޕޫނަމް ދިލަން އަކީ 70 އާއި 80 އިގެ އަހަރުތަކުގައި ހިންދީ ފިލްމީ ދުނިޔޭގައި އެންމެ ގަދަޔަށް ފިޔަޖެހި އެއް ބަތަލާ އެވެ. އޭނާގެ ރީތި ކަމުން ގިނަ ބަޔަކު އޭނާއަށް ފިދާވި ރީތި އެކްޓަރެކެވެ. ޕޫނަމްގެ ހަޔާތަށް ބޮޑު އިންގިލާބެއް އައީ 1978 ގައި މިސް ޔަންގް އިންޑިއާގެ ތާޖު އޭނާގެ ބޮލުގައި ބަހައްޓާލި ހިސާބުންނެވެ. ރީތީގެ ރާނީގެ ތާޖާއެކު ހިނދުކޮޅެއް ތެރޭގައި ބޮޑު މަޝްހޫރު ކަމެއް ޕޫނަމަށް ލިބުނެވެ. އެހެން ކަމުން ބޮލީވުޑްގައި ވެސް އޭނާއަށް ލިބުނީ ހުވަފެނީ ފެށުމެކެވެ. ޕޫނަމް ތައާރަފްވީ ޔާޝް ޗޯޕްޅާ ޑައިރެކްޓްކުރި "ތުރިޝޫލް" އިންނެވެ. އޭރު އޭނާގެ އުމުރުން ވާނީ 16 ވަރަކަށް އަހަރެވެ.\n"ތުރިޝޫލް" އިން ފެށިގެން ދާދި ފަހުން އޭނާ ކުޅެފައިވާ "ޑަބަލް ދަ ޓްރަބްލް" އާ ހަމަޔަށް 80 ފިލްމެއްގައި ޕޫނަމް މަސައްކަތް ކޮށްފައި ވެއެވެ.\n"ތުރިޝޫލް"އަކީ އަމީތާބު ބައްޗަން އާއި ގިނަ އަދަދެއްގެ މަޝްހޫރު އެކްޓަރުން ހިމެނުނު ފިލްމެއް ނަމަވެސް ފިލްމު ބެލި އެންމެން ވެސް ޕޫނަމް ފާހަގަކުރި އެވެ. އޭނާގެ ރީތި ކަމުގެ ޖާދޫގައި ގިނަ ބަޔަކު ޖެހުނެވެ. ނަތީޖާއަކަށްވީ އޭރުގެ ގިނަ ޑައިރެކްޓަރުން ޕޫނަމް ލައްވާ ފިލްމު ކުޅުވަން ބޭނުން ވުމެވެ.\nޕޫނަމްގެ ދެ ވަނަ ފިލްމަކީ 1979 ގައި ރިލީޒްކުރި "ނޫރީ" އެވެ. މިއީ އެކްޓަރެއްގެ ގޮތުން އޭނާގެ ހުނަރު ވަރަށް ފުރިހަމައަށް ދައްކާލަން ލިބުނު އަދި ދައްކާލި ފިލްމެކެވެ.\n"ނޫރީ" ގެ މަސައްކަތް ކުރަމުން ދިޔަ ދުވަސްވަރު އެ ފިލްމުގެ ޑައިރެކްޓަރު ރަމޭޝް ތަލްވާރަށް ޕޫނަމަށް ހިތް ދެވުނެވެ. ޕޫނަމް ދެކެ ރަމޭޝްއަށް ވެވުނު ލޯތްބެއްގެ ބޮޑުކަމުން މުމްބައި އިން ގެޔެއް ގަނެދީ އެ ރަށުގައި މުޅީން ހުރެވޭނެ ގޮތް ވެސް ހަދައި ދިނެވެ. ރަމޭޝްގެ ހިތް ޕޫނަމް އަށް ދިނަސް ޕޫނަމްގެ އެ ކަހަލަ ވިސްނުމެއް ނެތެވެ. އޭނާ ރަމޭޝް އާ މެދު ދުށީ ގާތް އެކުވެރިއެއްގެ ނަޒަރުންނެވެ.\nޔާޝް ޗޯޕްޅާ އާ ވެސް ޕޫނަމް އާ އަޅުވާ ކިއުނެވެ. ނަމަވެސް އެއީ ދައްކަން ހެޔޮވާވަރުގެ ވާހަކައެއް ނޫން ކަމަށް ޕޫނަމް ދުއްޓެވެ. އަދި ރަމޭޝްގެ ހިތް އޮތްގޮތް އެނގުމުން އޭނާއާ ވެސް ގުޅުން ކަނޑާލި އެވެ.\nޕޫނަމްގެ ކެރިއަރުގައި ކާމިޔާބީގެ އެންމެ އުސް ހަރުފަތަށް ދަތުރު ކުރެވިފައި ވަނީ ޑައިރެކްޓަރު ރާޖް ސިއްޕީ އާ ބައްދަލުވެ އޭނާ ދެކެ ލޯބި ވެވުނެވެ. ރާޖް ސިއްޕީ އުޅެނީ އޭރުވެސް ކައިވެނި ކޮށްގެންނެވެ. ރާޖް އާ ކައިވެނިކުރަން ޕޫނަމް ބޭނުންވި ނަމަވެސް އަންހެނުން ދޫކޮށްލާފައި ޕޫނަމް އާ ކައިވެނިކުރަން ރާޖް ފަސް ޖެހުނެވެ. ރާޖްގެ ހަޔާތުގައި ދެ ވަނަ އަންހެނެއްގެ ރޯލު ޕޫނަމް ބޭނުން ނުވުމުން އޭނާ އާ ވަކިވީ އެވެ.\nޕޫނަމްގެ ހަޔާތުގައި 1988 ވަނަ އަހަރަކީ އެންމެ ފާހަގަ ކޮށްލެވުނު އަހަރެވެ. ރާޖް އާ ރުޅިވިތާ މާ ގިނަ ދުވަހެއް ނުވެ ބައްޕަ މަރުވެ އެކަނިވީ އެވެ. އަދި އަޝޯކް ތަކޭރިއާ އާ ޕޫނަމް އާ ބައްދަލުވީ އެ އަހަރު އެވެ. ރައްޓެއްސެއްގެ ގޭގައި އޮތް ހޯލީ ކުޅުމެއްގެ ތެރެއިން އަޝޯކަށް ޕޫނަމް ފެނި އޭނާގެ ރީތި ކަމަށް ފިދާވި އެވެ. އަޝޯކް ޕޫނަމަށް މާބޮނޑި ފޮނުވައި ވަރަށް އަވަހަށް ދެ މީހުންގެ ގުޅުން ބަދަހިވެ ހަމަ އެ އަހަރު ތެރޭގައި ކައިވެނި ކުރި އެވެ.\nޕޫނަމްގެ ގާތް އެކުވެރިން ބުނާ ގޮތުގައި އޭނަ ކައިވެނިކުރީ މާ އަވަސް އަރުވާލައިގެނެވެ. ކައިވެންޏަށް ފަހު ފިލްމު ކުޅުމުން ބްރޭކެއް ނެގި އެވެ. އަދި މާ ގިނަ ދުވަހެއް ނުވެ އަންހެން ކުއްޖަކާއި ފިރިހެންކުއްޖަކު ލިބި އާއިލާ ބެލުމުގައި ޕޫނަމް މަސްއޫލުވި އެވެ.\nކައިވެންޏަށް ދެ އަހަރު ވީއިރު އަޝޯކް ބިޒީވެ ޕޫނަމް އަށް އެކަނިވެރިކަން އިހްސާސް ކުރެވެން ފެށި އެވެ. ފިލްމީ ދުނިޔެ މަތިން ހަނދާން ވާން ފެށި އެވެ. މަދުމަދުން ފިލްމުތަކުގައި ބައިވެރިވާން ފެށި ނަމަވެސް ކުރީގެ ދިރިއުޅުން ނޫޅެވޭތީ ދެރަވާން ފެށީ އެވެ.\nޕޫނަމް އާއި އޭނާގެ ދެ ދަރިން\nއަޝޯކް އެހެން އަންހެނަކާ ގުޅުމެއް ބޭއްވިކަން ފަޅާ އެރި ހިސާބުން ކައިވެނީގެ މައްސަލަތައް ޖެހެން ފެށި އެވެ. އަޝޯކްގެ ބޭވަފާތެރި ކަމަށް ޕޫނަމް ވެސް ޖަވާބު ދިނީ ބޭވަފާތެރިކަމުންނެވެ. ޕޫނަމް ވެސް މީހަކާ ގުޅުމެއް ބޭއްވީ އެވެ. އެހިސާބުން ދެ މީހުންނަށް އެކުގައި ދެން ނޫޅެވޭވަރު ވިއެވެ. އަދި 1997 ގައި އަޝޯކް ކައިރިން ވަރިވެ ކޯޓު މެދުވެރިކޮށް ދަރިން ވެސް އޭނާއަށް ލިބުނީ އެވެ.\nހަޔާތުގެ އުނދަގޫ ދުވަސްތަކަށްފަހު އަމިއްލަ ހިތްވަރާއި މަސައްކަތުން ޕޫނަމް އަމިއްލަ ފައިމައްޗަށް ތެދުވެ އަމިއްލަ ވިޔަފާރިއެއް ފަށައި ދެ ދަރިން ވެސް އެކަނިމާއެކަނި ބޮޑުކުރި އެވެ.\nއޭގެ ފަހުން ބައެއް ފިލްމުތައް ކުޅެ ބިގް ބޮސްގައި ވެސް ޕޫނަމް ވަނީ ބައިވެރިވެފަ އެވެ. ފިރިއަކާ ނުލާ ވެސް ހިތްވަރާއި އަޒުމާއި މިންނަތް މަސައްކަތުން ދިރިއުޅުމެއް ބިނާކޮށް އުފަލުގައި އުޅެވިދާނެކަން ޕޫނަމްގެ ދިރިއުޅުމުން އޭނާ ވަނީ ސާބިތުކޮށްދީފަ އެވެ.\nވަރި ކައިވެނި ދިރިއުޅުން\nނީލަމް އާއި ސަމީރަށް ލޯބި ލިބުނީ ދެވަނަ ކައިވެނިން\nފިރިމީހާ ހަގު ވުމަކީ މައްސަލައެއް ނޫން: ގޯހަރް\nނެހާ ކައްކަރު ބަނޑުބޮޑީތަ؟ ނޫނީ ލަވަ ޕްރޮމޯޓް ކުރަނީތަ؟\nފިލްމު "ވިވާ" ކަހަލަ ހަގީގީ ލޯބީގެ ހާދިސާއެއް


Maldive Gas ah kaamiyaabu ahareh, aamdhanee ithuruvi | Mihaaru\nމޯލްޑިވް ގޭހަށް ކާމިޔާބު އަހަރެއް، އާމްދަނީ އިތުރުވި\nމޯލްޑިވް ގޭހުގެ ލުއި ފުޅި--ފޮޓޯ:މޯލްޑިވް ގޭސް\n01 ޖެނުއަރީ 2021 - 10:57\nމި ވޭތުވެގެންމިދާ ނުވަ ވަރަކަށް މަހަކީ ކުރިން އެއްވެސް ބަޔަކު ލަފާކޮށްފައިނުވާނެ ފަދަ ބޮޑު ބަލިމަޑުކަމެއްގެ އަނދިރި ދުވަސްތަކެކެވެ. ދުނިޔޭގެ ހޮސްޕިޓަލިޓީ އިންޑަސްޓްރީ އާއި އެއާލައިން އިންޑަސްޓުރީ ފަދަ އެތައް ސިނާއަތެއް އަޑިއަޅާލައިގެން ގޮސް ދުނިޔޭގެ ކާރޫބާރޫ ބޮޑު އެއާޕޯޓުތައް ހުއްޓުވުމަކަށް ގެނައީ މަދު ދުވަސްކޮޅެއްގެ ތެރޭގަ އެވެ.\nކޮވިޑް-19 އާ ގުޅިގެން ދުނިޔެއަށް ކުރިމަތިވި މި ބޯޑު އިގްތިސާދީ ކާރިސާގައި، ޓޫރިޒަމްގެ ސިނާއަތަށް އިންތިހާ އަށް ބަރޯސާވެފައިވާ، މި ކުޑަ ރާއްޖެ އާއި ރާއްޖޭގެ ކުންފުނިތަކަށް ބިލިއަނުން ގެއްލުންވެގެން ދިޔަ އެވެ. އެތައް ރިޒޯޓަކާއި ވިޔަފާރިއެއް ބަންދުކުރަންޖެހި އެތައްހާސް މުއައްޒަފުންގެ ވަޒީފާ އަށް އަސަރުކުރި އެވެ. މި ނާޒުކު ވަގުތުގައި މޯލްޑިވް ގޭސްގެ މެނޭޖްމެންޓާއި އެންމެހާ ސްޓާފުންގެ ހިކުމަތްތެރި އަދި ރޭވުންތެރި މަސައްކަތުން މި ނިމުނު 2020 ވަނަ އަހަރަކީ މޯލްޑިވް ގޭސްގެ ހަޔާތުގައި ވެސް ވިޔަފާރީގެ ގޮތުން އެންމެ ކާމިޔާބު އެއް އަހަރުގެ ގޮތުގައި ހެދިގެން ދިޔަ އެވެ.\nމޯލްޑިވް ގޭހުގެ ވެހިކަލް ސެނިޓައިޒް ކުރަނީ--ފޮޓޯ:މޯލްޑިވް ގޭސް\nމޯލްޑިވް ގޭހުގެ އެކްޓިން މެނޭޖިން ޑިރެކްޓަރު އަލީ އިކްރާމް ވިދާޅުވާ ގޮތުގައި، ރިޒޯޓް ސެކްޓާގެ އިތުރުން ކެފޭ ރެސްޓޯރެންޓު ސެކްޓާގެ ވިކުރާ ދަށްވެ ކުންފުނީގެ ޖުމްލަ އާމްދަނީން 40 މިލިއަން ވަރުގެ ދަށްވުމެއް އަ އެވެ. އެހެން ނަމަވެސް ގޭސް ޝިޕްމަންޓުތަކުގެ ފުރެއިޓް އަދި ޕުރިމިއަމް އަށް ގެނެވުނު ބޮޑު ފަރަގުން ކުންފުނިން ގޭސް ގަތުމުގެ އަގު ބޮޑުތަނުން ހެޔޮކުރެވުނެވެ. ކޮވިޑާ ގުޅިގެން އެޅުނު ހަރަދުކުޑަކުރުމުގެ ފިޔަވަޅުތަކުގެ ސަބަބުން ކުންފުނި ހިންގުމުގެ ހަރަދުން އެތައް މިލިއަން ރުފިޔާއެއް ސަލާމަތްކުރެވި އޮޕަރޭޓިން ޕުރޮފިޓް ނުވަތަ ހިންގުމުގެ ފައިދާ ބޮޑުތަނުން އިތުރު ކުރެވުނު ކަމަށް އިކްރާމް ވިދާޅުވި އެވެ.\nމޯލްޑިވް ގޭހުގެ އިސްވެރިން ގޭސް ޑެލިވަރީ ކުރުމުގައި އަމަލީ ގޮތުން ބައިވެރިވަނީ--ފޮޓޯ: މޯލްޑިވް ގޭސް\nއިކްރާމް ލަފާކުރައްވަނީ، މޯލްޑިވްގޭހުގެ މިސްރާބު މިހާރު ހުރިގޮތުން މި ނިމުނު އަހަރުގައި ކުންފުނީގެ ފައިދާ 50 މިލިއަން ރުފިޔާއަށް ވުރެ އިތުރުވާނެ ކަމަށެވެ. މި އަދަދަކީ ކުންފުނީގެ ތާރީހުގައި އަދި އެއްވެސް އަހަރަކު ނަފާނުވާވަރުގެ މިންވަރެކެވެ. މިއީ ކުންފުނީގެ ހަޔާތުގައި އާ ރެކޯޑެކެވެ.\nމޯލްޑިވް ގޭހުން ވަނީ ކޮވިޑްގެ އެންމެ ނުރައްކާ އަދި އުނދަގޫ ދުވަސްވަރު ވެސް ކައްކާ ގޭހާއި މެޑިކަލް އޮކްސިޖަން މެދުކެނޑުމެއްނެތި، މާކެޓު ޑިމާންޑާއި އެއްވަރަށް ފޯރުކޮށްދީފަ އެވެ. އަދި ވަޒީފާތަކަށް ދިވެހިންނަށް އިސްކަންދީ، މުވައްޒަފުންނަށް މެދުކެނޑުމެއްނެތި މުސާރައާއި އިނާޔަތްތައް ބަރާބަރަށް ފޯރުކޮށްދީފަ އެވެ.\nއެޑްވަޓޯރިއަލް މޯލްޑިވް ގޭސް\nތިތަނުގެ އިސްމަޤާމުތަކުގަ ކުރިން ތިބިމީހުން މާލެއިން ގޯތި ގެދޮރު ގަނެގެން، މިހާރު ވެއްޖެފިލާފަ،\nކޮރަޕްށަން ތިތަނުން ފުހެލެވުނު ވަރަކަށް ފައިދާ ފެންނާނެއެވެ.


ގައުމީ ފުޓްބޯޅަ ޓީމް / އެފްއޭއެމް\nJanuary 05, 2017 2\nގައުމީ ޓީމުތަކަށް ހާއްސަކޮށްގެން ޕޮމިސް ކަޕް ފަށަނީ\nޕްރެޒިޑެންޓް އޮފް މޯލްޑިވްސް އިންވިޓޭޝަނަލް ސޮކަ ކަޕް (ޕޮމިސް ކަޕް) ގައުމީ ޓީމުތަކަށް ހާއްސަކޮށްގެން އަލުން ފަށަން ނިންމާފައިވާ ކަމަށް އެފްއޭއެމުން ބުނެފި އެވެ.\nގައުމީ ފުޓްބޯޅަ ޓީމުގެ ކޯޗަކަށް މި ވަގުތު ހުރި އޮސްޓްރޭލިއާގެ ޑަރެން ސްޓެވާޓް ޓީމުގައި މަޑުކުރުމުގެ ފުރުސަތު ބޮޑު ކަމަށް އެފްއޭއެމްގެ އާ ރައީސް ބައްސާމް އަދީލް ޖަލީލް ވިދާޅުވެއްޖެ އެވެ.\nގައުމީ ކޯޗާ މެދު ގޮތެއް ނިންމުން އާ އެކްސްކޯއަށް\nގައުމީ ފުޓްބޯޅަ ޓީމުގެ ކޯޗު ޑަރެން ސްޓެވާޓުގެ ކުރިމަގާ މެދު ގޮތެއް ނިންމާނީ އަލަށް ހޮވޭ އެގްޒެކެޓިވް ކޮމިޓީން ކަމަށް ފުޓްބޯޅަ އެސޯސިއޭޝަނުން ބުނެފި އެވެ.\nOctober 11, 2016 10\nލާއޮސްއާ އެއްވަރުކޮށް ރާއްޖެ ގްރޫޕް ސްޓޭޖަށް\nއިތުރު ވަގުތުގެ ފަހު މިނިޓްގައި އަހުމަދު ނާޝިދު (ނައްޓޭ) ޖެހި ލަނޑުން 1-1 އިން ލާއޯސްއާ އެއްވަރުކޮށް އޭޝިއަން ކަޕް ކޮލިފައިން ގްރޫޕް ސްޓޭޖުން ގައުމީ ފުޓްބޯޅަ ޓީމު މިއަދު ޖާގަ ހޯދައިފި އެވެ.\nގައުމީ ފުޓްބޯޅަ ޓީމަށް ކުޅުންތެރިން ނެގުމުގައި އޮތީ ފުޓްބޯޅައިގެ ސަބަބުތަކެއް ކަމަށާއި އެ ނޫން އެއްވެސް ކަމަކާ މެދު ނުވިސްނާ ކަމަށް ގައުމީ ފުޓްބޯޅަ ޓީމުގެ ކޯޗު އޮސްޓްރޭލިއާގެ ޑަރެން ސްޓެވާޓް ބުނެފި އެވެ.\nބަންގްލަދޭޝް ސަޕޯޓަރުން ކުރިމަތީ ރާއްޖެއަށް ބޮޑު މޮޅެއް\nބައިނަލްއަގްވާމީ އެކުވެރިކަމުގެ މެޗެއްގައި މިރޭ 9000 ބަންގްލަދޭޝްގެ ސަޕޯޓަރުންގެ ކުރިމަތީގައި ގަލޮޅު ދަނޑުގައި ކުޅެ އެ ޓީމު އަތުން ތަފާތު ބޮޑުކޮށް 5-0 އިން ދިވެހިރާއްޖެ މޮޅުވެއްޖެ އެވެ.\nދިވެހިރާއްޖެ5-0ބަންގްލަދޭޝް\nބައިނަލްއަގްވާމީ އެކުވެރިކަމުގެ މެޗެއްގައި މިރޭ ދިވެހިރާއްޖެ އާއި ބަންގްލަދޭޝް ކުޅޭ މެޗުގެ ލައިވް ކަވަރޭޖަށް މަރުހަބާ.\nAugust 29, 2016 11\n"މިއީ ރީތި ގައުމެއް، ފުޓްބޯޅައިގެ ކުރިމަގު އެބައޮތް"\nދިވެހިރާއްޖެ ފަދަ ކުދި ޖަޒީރާ ގައުމުތަކުގައި ވެސް ފުޓްބޯޅައިގެ ހުނަރު އެބައޮތް ކަމަށާއި ބޭނުންވަނީ ރަނގަޅު ޕްލޭނަކާ އެކު ކުރިއަށްދިއުން ކަމަށް ސްޕެއިނުގެ ތަޖުރިބާކާރު މިޑްފީލްޑަރު ޒަވީ ހެނާންޑޭޒް ބުނެފި އެވެ.\nދިވެހި ފުޓްބޯޅައަށް އެންމެންގެ އެހީ ބޭނުންވޭ: ޔަންކޭ\nއެނބުރި ރާއްޖެ އާދެވުމުން ވަރަށް އުފާވާ ކަމަށާއި އެކަމަކު އެންމެ އުފާވާނީ ދިވެހި ފުޓްބޯޅަ އަލުން ކުރީގެ މަގާމަށް ދިއުމުން ކަމަށާއި އެކަމަށް އެންމެންގެ އެއްބާރުލުން ބޭނުންވާ ކަމަށް 2008 ވަނަ އަހަރުގެ ސާފް ޗެމްޕިއަންޝިޕް ރާއްޖެއަށް ކާމިޔާބުކޮށްދިން ކޯޗު ސްލޮވާކިއާގެ ޖޯސެފް ޔަންކޭޒް ބުނެފި އެވެ.\nބަކާ އާއި ނައްޓޭ ނުހިމަނައި ސްކޮޑް އިއުލާންކޮށްފި\nތަޖުރިބާކާރު މިޑްފީލްޑަރު މުހައްމަދު އާރިފް (ބަކާ) އާއި ފޯވާޑް އަހުމަދު ނާޝިދު (ނައްޓޭ) ނުހިމަނައި، ގައުމީ ފުޓްބޯޅަ ޓީމުގެ ކުރިއަށް އޮތް ތިން މެޗަށް މިއަދު ސްކޮޑް އިއުލާންކޮށްފި އެވެ.\nAugust 27, 2016 23\nރަން ކާމިޔާބާ ގުޅިފައިވާ މެޗަށް ސަޕޯޓަރުން ތައްޔާރުތަ؟\nދިވެހިރާއްޖެ އާއި ސްރީ ލަންކާގައި 2008 ވަނަ އަހަރުގެ ޖޫން މަހު ބޭއްވި ސާފް ޗެމްޕިއަންޝިޕުގެ ފޯރި ރާއްޖޭގައި ނުހިފާނެ ކަމަށް އެއް ބަޔަކު ބުނަމުން ދިޔައީ ތިން ސަބަބެއް ދެއްކުމަށް ފަހު...\nތިން މެޗަށް ހޮނިހިރު ދުވަހު ތައްޔާރުވާން ފަށަނީ\nގައުމީ ފުޓްބޯޅަ ޓީމު ކުޅެން ރާވާފައިވާ ތިން މެޗަށް ތައްޔާރުވާން އަންނަ ހޮނިހިރު ދުވަހު ޕްރެކްޓިސް ފަށަން ނިންމައިފި އެވެ.\nމެއި 30 ވަނަ ދުވަހު އެފްއޭއެމް ހިންގުމާ ހަވާލުވުމަށް ފަހު އެފްއޭއެމްގެ ރައީސް އަހުމަދު ތޯރިގު (ޓޮމް) ރާއްޖޭގެ ފުޓްބޯޅައިގެ ކުރިމަގާ މެދު ދެއްކެވީ ކުރިއަށް އޮތް 10 ނޫނީ 20 އަހަރަށް ރާއްޖޭގެ ފުޓްބޯޅަ އެހެން ލެވެލަކަށް ގެންދަން ހަދާ މާސްޓަ ޕްލޭނެއްގެ ވާހަކަ އެވެ. އެ ޕްލޭންގެ އެންމެ މުހިއްމު ދައުރެއް އަދާކުރާނީ ސީނިއާ ގައުމީ ޓީމެވެ. އެ...\nހުނަރު އެބަހުރި، އިސްކަންދޭނީ ނަތީޖާ ނެރުމަށް: ކޯޗު\nރާއްޖޭގެ ކުޅުންތެރިންގެ ކިބައިގައި ހުނަރު އެބަހުރި ކަމަށާއި އެންމެ ބޮޑު އިސްކަމެއް ދޭނީ ނަތީޖާ ނެރުމަށް ކަމަށް ގައުމީ ފުޓްބޯޅަ ޓީމުގެ ކޯޗު އޮސްޓްރޭލިއާގެ ޑަރެން ސްޓެވާޓް ބުނެފި އެވެ.\nގައުމީ ޓީމަށް އާ ކޯޗެއް ހޯދުން، ސަމާލުވާން ޖެހޭ\nގައުމީ ފުޓްބޯޅަ ޓީމާ ކޮންމެ ކޯޗަކު ހަވާލުވާނީ ވެސް ސަޕޯޓަރުންނަށް ބޮޑު އުއްމީދެއް ދިނުމަށް ފަހު އެވެ. އެކަމަކު މާގިނަ ދުވަސްތަކެއް ނުވަނީސް، ފެންނަނީ ކޮންމެވެސް ސަބަބަކާ ހުރެ އެ ކޯޗަކު ވަކިކުރާ މަންޒަރެވެ. އަހުލާގީ މައްސަލައެކެވެ. ނުވަތަ ނަތީޖާ ނުނެރެވުމެވެ. އެއާ އެކު ސަޕޯޓަރުން ވަނީ ވަރަށް ބޮޑަށް މާޔޫސްވެފަ އެވެ. މިދިޔަ...\nއެފްއޭއެމަށް ހާބަޓް ހޫނު ހަމަލާތަކެއް ފޮނުވާލައިފި!\nގައުމީ ފުޓްބޯޅަ ޓީމާ އެކު ކާމިޔާބު ނުހޯދުނީ އެފްއޭއެމުގެ ފަރާތުން އެއްބާރުލުން ނުލިބުމުން ކަމަށް ބުނެ ގައުމީ ޓީމުގެ ކުރީގެ ކޯޗު ރިކީ ހާބަޓް އެފްއޭއެމަށް ވަރަށް ބޮޑަށް ފާޑުކިޔައިފި އެވެ.\nއަޝްފާގުގެ ނިންމުން ބަދަލުކުރަން އެދޭނަން: ޓޮމް\nގައުމީ ފުޓްބޯޅަ ޓީމުގެ ކެޕްޓަން އަލީ އަޝްފާގު (ދަގަނޑޭ) ސަރަހައްދީ ފުޓްބޯޅަ މުބާރާތްތަކުން ރިޓަޔަކުރަން ނިންމި ނިންމުން ބަދަލުކުރަން އޭނާ ކައިރިން އެދޭނެ ކަމަށް އެފްއޭއެމްގެ އާ ރައީސް އަހުމަދު ތޯރިގު (ޓޮމް) ވިދާޅުވެއްޖެ އެވެ.


Kaiveneege ''rann'' seedhaa ranun: Kaiveni kuree 60 KG rann gahanaa alhaigen - One Online\n60ކިލޯގެ ރަނުގެ ގަހަނާގައި ކައިވެނިކުރި އަންހެންމީހާ: ފޮޓޯ: ޓްރިބިއުން ސޯލޯ----\nކައިވެނީގެ "ރަން" ސީދާ ރަނުން: ކައިވެނިކުރީ 60 ކިލޯ ރަން ގަހަނާ އަޅައިގެން\nޗައިނާގެ ހުބެއި ޕުރޮވިންސުގައި ކުރިއަށް ދިޔަ ކައިވެނި ހަފުލާއެއްގައި އަންހެނަކު ރަނުގެ ގޮތުގައި ލިބުނު 60 ކިލޯ ރަން ގަހަނާ އަޅައިގެން ކައިވެނިކޮށްފިއެވެ.\nސެޕްޓެމްބަރު 30 ވަނަ ދުވަހު ކުރިއަށް ދިޔަ މިކައިވެންޏަށް ހާޒިރު ވި އެންމެންގެ ލޮލުގައި އަޅައިގަތީ ރަނުން ޖަރީވެފައިވާ އަންހެންމީހާއެވެ. އޭނާ އަޅައިގެން ހުރި ރަނުގެ ގަހަނާ ތަކަކީ އިންނަން އުޅޭ ފިރިހެންމީހާ ރަނުގެ ގޮތުގައި އޭނާއަށް ހަދިޔާކުރި ރަން ކަމަށް ވެއެވެ. ފިރިހެން މީހާގެ އާއިލާއަކީ އެހިސާބުގައި ވަރަށް މުއްސަނދި އާއިލާއެއް ކަމަށް ހަބަރުތައް ބުނެއެވެ.\nއަންހެންމީހާ އަޅައިގެން ހުރި ބަރު ގަހަނާތަކުގެ ސަބަބުން އޭނާއަށް ހަފުލާގައި ހެލިފެލިވެ އުޅެން ވަނީ އުނދަގޫވެފައެވެ. ކަރުގައި 60 ރަން ފަށް އަޅާފައިވާއިރު އެއިން ކޮންމެ ފަށެއްގައި 1 ކިލޯ ރަން ހުންނާނެ ކަމަށްވެއެވެ. އޭގެ އިތުރުން އޭނާގެ ކޮންމެ އަތެއްގައި ރަނުގެ ބޯ ދެ އުޅާލިގަނޑު ވަނީ އަޅާފައެވެ.\nއަންހެން މީހާއަށް ގަހަނާތަކުގެ ސަބަބުން ބަރުވެ ހިނގަން އުނދަގޫވެގެން އުޅޭތަން ފެނި ބައެއް މީހުން ވަނީ އޭނާއަށް ހަމްދަރުދީވެ އެހީތެރިވާންވެސް މަސައްކަތްކޮށްފައެވެ.\nޗައިނާގެ މި ސަރަހައްދުގައި ގިނައިން ރަން ބޭނުންކުރުމަކީ ނަސީބު ރަނގަޅު ވުމުގެ ހެޔޮ ފާލެއްކަމުގައި ގަބޫލުކުރަމުން ވަނީ އައިސްފައެވެ. އަދި އެއީ ޖިންނި ޝައިތާނުންނާއި އެސްފީނާއިންނާއި ބަދު ނަސީބުކަމުން ދުރުކޮށްދޭ ކަމެއްގެ ގޮތުގައި ވެސް އެމީހުން ގަބޫލުކުރަމުން އައިސްފައިވެއެވެ.\nގުޅޭ ޓެގު ޗައިނާ ކައިވެނި ލުއި ޚަބަރު\nހަކުރު ބަލި: މަރު ބައްޔެއް ނޫން، ބައްޔަށްވުރެ ތިބާ ބަލިވެގެން ނުވާނެ\nފިޔާގެ ވަސް ކަމުނުދިޔަސް، މި ފައިދާތައް އެނގުމުން ދޫކޮށްލެވޭކަށް ނެތް!


Emme Loabivaa Baiveriyaa Vaki Kuran Ves Neygunu, Mivee Kihineh? - Vaguthu\nމާލެ އިން ކޮވިޑަށް ފައްސިވާ އަދަދުތައް ދަށަށް! - 13 ގަޑިއިރު ކުރިން\nއެންމެ ލޯބިވާ ބައިވެރިޔާ ވަކިކުރަންވެސް ނޭނގުނު، މިވީ ކިހިނެތް؟\nހަފްތާއެއް ވަންދެން ކޯމާއެއްގައި އޮތުމަށްފަހު ފްރޭން ގެއަލް ހޭއިރުއިރު، ހަޔާތުގައި ކުރިން ހިނގާދިޔަ އެއްވެސް ކަމެއްގެ އޭނާގެ ހަނދާނުގައި ނެތެވެ. ހަމައެކަނި އޭނާއަށް އިނގޭ އެއްޗަކީވެސް އޭނާއަށް ކަންކަން ހަނދާން ނެތިފައިވާކަމެވެ.\nސިއްޙީ ބޮޑު މައްސަލައެއް އެންމެ ފުރަތަމަ އޭނާއަށް ކުރިމަތިވީ، މިދިޔަ އަހަރުގެ މާރިޗު މަސް ތެރޭގައެވެ. ގެއަލްއަކީ މައިގްރޭން މައްސަލަ ހުންނަ މީހެކެެވެ. އެގޮތުން އެއް ދުވަހެއްގައި އެ މައްސަލަ ކުރިމަތިވެ ކުއްލިއަކަށް އޭނާ ހާލުބޮޑުވެގެން ހުއްޓުނެވެ. އަދި ވާން އުޅޭ ފިރިމީހާ އޭނާ ހޮސްޕިޓަލަށް ގެންދިޔައެވެ.\nހޮސްޕިޓަލަށް ގެންދިޔަތާ ގިނައިރެއް ނުވެ އޭނާ އޮންނާން ޖެހުނީ ކޯމާއެއްގައެވެ. އެތަނުގައި ހަފްތާއެއްހާ ދުވަސްވަންދެން އޮތުމަށްފަހު، ހޭއެރިއިރު، ކައިރީގައި ތިބި އެއްވެސް ބަޔަކު އޭނާއަށް ވަކިކުރާކަށް ނޭގެއެވެ. އާއިލާ މީހެއް، ރައްޓެއްސެއް އަދި ވާން އުޅޭ ފިރިމީހާއެއްވެސް ނޭގުނެވެ. އަދި ކުރިން ކިޔެެވި އެއްވެސް އެއްޗެއްވެސް އޭނާގެ ހަނދާނުގައި ނެތެވެ. ފްރޭން ކުޑަކޮށްވެސް ހަމައަކަަށް އެޅިފައި ވަނީ އޭނާ ހޭއެރިތާ ދިހަ ދުވަސް ފަހުންނެވެ.\nފްރޭންގެ ސިކުނޑީގެ ބައެއް ސެލްތައް މަރުވެ ދިމާވި މައްސަލައަކުން އޭނާގެ ހުރިހާ ހަނދާންތައް ދިއުމުން މިއަދު އޭނާ ޖެހިފައި ވަނީ ހުވަފެންތައް ދެކެމުން އައި ވަޒީފާވެސް ދޫކޮށްލާށެވެ.\nޑޮކްޓަރުންވެސް ވަނީ އޭނާއަށް ދެން ކުރީގެ ހަނދާންތައް އައިސްދާނެ ކަމާމެދު ޝައްކު އުފައްދާފައެެވެ. އަދި އަބަދުވެސް އަދާކުރަން ބޭނުންވާ ވަޒީފާ ދޫކޮށްލަން މަޖުބޫރުވެ މިހާރު އޭނާ އުޅެމުން ދަނީ އާއިލާ އާއި ވާން އުޅޭ ފިރިމީހާއާއެކުގައެވެ. އެހެނަސް އެ ފިރިހެން މީހާއަކީ އޭނާގެ ނަޒަރުގައި ބީރައްޓެއްސަކަށް ވުމުން ކުރީން އޮތްފަދަ ގުޅުމެއް މިހާރު ދެމީހުންގެ ދެމެދުގައި ނެތެވެ.\nވަރި ވުމުން ބިލިއަނަރަކަށްވި މެކެންޒީ އިތުރު ދެބިލިއަން ހަދިޔާކޮށްފި\nވަޅަކަށް ވެއްޓި، ކާރެއް ގެއްލިއްޖެ\nބޭވަފާތެރިވާ ފިރިންގެ ކުރިމަތީގައި ދައްކަންވީ ހިތްވަރަކީ މިއީ


Bigg Boss 14: Salman rohvaalumahfahu Jasmin vakivehje – Iru\nޝާޝާ· 12 ޖަނަވަރީ 2021\nކަލާޒް ޗެނަލްގެ މަޤުބޫލު ރިއަލިޓީ ޝޯ “ބިގް ބޮސް 14” ގެ އެންމެފަހުގެ ‘ވީކެންޑް ކާ ވާރު’ އެޕިސޯޑުގައި، ކަޓާފާނެ ކަމަށް ގިނަ ބަޔަކު އުއްމީދު ކޮށްފައިނުވާ ބައިވެރިއެއް ކަމަށްވާ ޖޭސްމިން ބަސީން ކަޓައިފިއެވެ.\nމިދިޔަ ހަފްތާގައި ޖޭސްމިން އާއެކު ނޮމިނޭޓްވެފައި ވަނީ ރުބީނާ ދިލެއިކް، އަބިނަވް ޝުކްލާ އަދި އަލީ ގޯނީ އެވެ. މި ހަތަރު މީހުންނަކީ ވެސް އެކަކު އަނެކަކާ ވަރަށް ގާތް ގުޅުމެއް އޮންނަ ބައެެއްކަން ފާހަގަކުރެވެއެވެ. އަދި މިތަނުން އަލީ ގޯނީ އަކީ ޖޭސްމިންއާ ލޯބީގެ ގުޅުމެއް އޮންނަ ބައިވެރިއެކެވެ.\nއެހެން ފަހަރުތަކުގައި ނުގެނެސްދޭފަދަ ގޮތަކަށް ޝޯގެ ހޯސްޓު ސަލްމާން ޚާން ، ކެޓި ބައިވެރިޔާ އިޢުލާނު ކުރި ވަގުތުކޮޅަކީ ބިގް ބޮސްގެ ގޭތެރޭގައި ތިބި އެންމެންނާއި، ބެލުންތެރިން ނޭވާހިފަހައްޓާލައިގެން ތިބެން ޖެހުނު ވަގުތުކޮޅެކެވެ. އަދި ރުބީނާގެ ފިރިމީހާ އަބިނަވް ކަޓާފާނެ ކަމަށް ހީކުރެވިފައި އޮއްވައި، ސަލްމާން އެންމެފަހުން އިޢުލާނުކުރީ ޖޭސްމިންގެ ނަމެވެ. އެއާއެކު އަލީ ވަރަށް ބާރަށް ރޯން ފަށާތަން ފެނިގެން ދިޔައެވެ. އަދި ޖޭސްމިން އަލީއަށް ހިތްވަރުދީ ހަމައަކަށް އަޅުވަން މަސައްކަތްކުރި ނަމަވެސް އަލީ ވަނީ ހުއްޓުމެއްނެތި އަޑުން އަޑުނަގައި ރޮއެފައެވެ.\nމި މަންޒަރު ބޮޑު ސްކްރީނުން ބަލަން ހުރި ޝޯގެ ހޯސްޓު ސަލްމާންގެ ލޮލުން ވެސް ކަރުނަ އަންނަތަން ފެނިގެންދިޔައެވެ. އަދި އެ ޖަޒުބާތީ ވަގުތުކޮޅުގައި ސަލްމާން ކަރުނަތައް ހިފެެހެއްޓުމަށް މަސައްކަތްކުރި ތަން ވެސް ފެނިގެންދިޔައެވެ.\n“ބިގް ބޮސް” ގެ ބައިވެރިއަކު ކަޓައިގެން ދިޔުމުގެ ހިތާމާގައި ސަލްމާން ރޮއެފައި ވަނިކޮށް މީގެކުރިން ފެނިފައެއް ނުވެއެވެ.


Bougainvillea ge emme reethee kon kula eh?\nގެއެއްގެ ފުރާޅުމަތީގައި ހައްދާފައިވާ ބޯގަންވިލާ ވެޔޮގަނޑެއް\nމާލޭގެ މަގުތަކަކީ ފަސޭހަ ތަނެއް ނޫނެވެ. އެކަމު މާލޭގެ ބޮޑެތި މަގުތަކާއި ކުދިމަގުތަކުން ކުޑަ ކުޑަ ހިތްގައިމުކަމެއް ފެނެއެވެ. ކޮންކްރީޓް މި ހާލީގެ މެދުން ފެންނަ ރީތި މާތަކުންނެވެ. އެކި ތަންތަނުގައި ނަލައަށް އިންދައި ބޯކޮށް ހައްދާފައިވާ ބޯގަންވިލާއިންނެވެ. ބޯގަންވިލާއަކީ ހޫނު ގަދަ ތަންތަނުގައި ހެދޭ ރީތީ ގަހެކެވެ. ވެލެއްގެ ގޮތުގަ އާއި ގަހުގެ ގޮތުގައި ބޯގަންވިލާ ހައްދާފައި ހުއްޓާ ނުފެންނަ މަގެއް ވަރަށް މަދުވާނެ އެވެ. މާލޭގެ އޯކިޑު މަގާއި ރޯޝަނީ މަގާއި ސޯސަން މަގާއި ހިތަށްފިނިވާ މަގުން ވެސް ބޯކޮށް ބޯގަން ވިލާ ފެނެއެވެ. ކޮންމެވެސް އެއް ގެޔަކުން ނުވަތަ އޮފީހަކުން ނުނީވިއްޔާ ކެފޭއަކުން ނުވަތަ މިސްކިތެއްގައި ފޮޅިފައިވާ މަލާއެކު ހިތަށް ފިނިކަން ލިބެއެވެ. އުފާވެރިކަމެއް ލިބެ އެވެ.\nގޭތެރޭގައި ކިތަންމެ ގަސް އިންދާ ހިތްވިޔަަސް ޖާގަ ނެތިގެން އެތައް ބަޔަކު އުޅެއެވެ. ޖާގައެއް ނެތް މި މާލޭގައި ޓެރަހާއި ބެލްކަނީ އަދި ވައިގޮޅީގައި ވެސް ގަސް ހައްދާ ބަލަހައްޓާ މީހުން އުޅެ އެވެ. އަދި މި ގޮތަށް އުޅޭއުޅުމުގައި މަގުމަތިން މަލެއް ފެންނަ އިރަށް އުފާވެދާނެ އެވެ. ބޯގަންވިލާގައި އާއްމުކޮށް ފިޔާތޮށި ކުލަ ފެންނަ އިރު ރީނދޫ އަދި ހުދަ ކުލަވެސް ހުރެއެވެ. ބޯގަންވިލާ ވަނީ މިފަހުން ވަރަށް ބޮޑަށް ޓްރެންޑިން ގަހަކަށް ވެސް ވެފައެވެ.\nބޯގަންވިލާގެ އެންމެ ރީތީ ކޮން ކުލައެއްތަ؟\nޓެރެސްއެއްގެ ބެލްކަނީގައި ހައްދާފައިވާ ބޯގަންވިލާ\nއެހެން ހުރިހާ އެއްޗެކޭ އެއްގޮތަށް ގަސްފިހާރަތައް ވެސް މިހާރު އޮންލައިން އެވެ. ބޯގަންވިލާގެ ހުރިހާ ކުލައެއްހެން އޮންލައިންކޮށް ލިބެން ހުރެ އެވެ. ކުޑަ ބޯގަންވިލާގެ ގަހެއްގެ އަގު އޮންލައިންކޮށް ބައެއް ޕޭޖްތަކުގެ އަގުތައް އުޅެނީ 300 އެއްހާ ރުފިޔާށެވެ. މި ދުވަސްކޮޅު ބޯގަންވިލާ ހިނގަ އެވެ. އެއަށް ޑިމާންޑް އެބައޮތެވެ. މިކަން އެނގެނީ އޮންލައިން ފިހާރަތަކުގެ ޕޭޖްތައް ބަލާއިރު އެންމެ ހިތަށް އުނދަގޫ ލަފުޒު "ސޯލްޑް" ޖަހާފައިވާ ޕޯސްޓް ގިނަ ކަމުންނެވެ.\nއެކި މީހުންނަށް ރީތި ވާނީ އެކި ކުލަ ކުލައެވެ. ގަހަކީ މީހާ ހިތްހަމަޖެހޭ އަދި އުފާވެރިކަން ގެނެސްދޭ އެއްޗެއްކެވެ. ފިހާރައަކުން ގަނެގެން ގޭގައި ގަސް ބޭންދުމުގެ ބަަދަލުގައި އަމިއްލައަށް އިންދައިގެން ނުވަތަ ކުރިކޮޅެއް ރޯ ކޮށްގެން އެ ގަސް ފޯދި މާ އަޅާތަން ފެނުމުން ލިބޭ ހިތްހަމަޖެހުން ބޮޑެވެ. ބޯގަންވިލާ ވެސް މިގޮތަށް ކުރިކޮޅަކުން އަމިއްލަ އަށް ހައްދާ ލެވޭނެ އެވެ.\nހުޅުމާޅޭގައި އޮތް ކައިވެނި ޕާޓީއެއް ސެންޓަޕީސް ހަދާފައި ވަނީ ބޯގަންވިލާމާ\nމީގެ ކުރިން ވެސް ބޯގަންވިލާ މިއީ ޕާޓީތަކަށް މޭޒުމަތި ރީތި ކުރުމަށް ބޭނުން ކުރަމުން އައި މަލެކެވެ. ފަހަކަށް އައިސް ބޯގަންވިލާގެ ޓްރެންޑް ކައިވެނި ޕާޓީ ޒީނަތްތެރި ކުރުމަށް ވެސް ވަކިން ބޮޑެވެ. ހަދިޔާ ބަދަލު ކުރުމުގައިވެސް ޕާރުސަލް ކުރުމުގައި މި މާ އަވަހަށް މޯޅި ނުވާތީ ބޭނުން ކޮށްލެވެއެވެ.\nހަދިޔާ ޕާރުސަލް ކުރުމުގައިވެސް ބޯގަންވިލާ -- ފޮޓޯ: ފްލޯރިއަލްސް\nބޯގަންވިލާ ބަގީޗާ ގަހެއްގެ ގޮތުގައި ކަމުދާ ފަރާތަކުން ބުނާ ގޮތުގައި ފަސޭހައިން ހައްދާލެވިފައި މަލުގެ ކުލައަށް ބަދަލެއް ނައިސް މާ ގިނަ ދުވަސްވަންދެން ފޮޅިފައި ރީތިކޮށް ހުރެ އެވެ. އަދި ހުރިހާ ކުލައެއް އެއްކޮށް އަދި ވަކި ވަކިން ވެސް ހައްދާލެވޭތީ ތަފާތު ލޮލުގައި އަޅައިގަންނަ ރީތި ކަމެއް ހުރެ އެވެ.\nފުރާޅެއްގެ މަތީގައި ހައްދާފައިވާ ބޯގަންވިލާ ގަހެއް\nބޯގަންވިލާއަކީ ފަސޭހައިން ރޯވެ ހެދޭ ގަހެެކެވެ. ބާރަ ނުވަތަ 15 އިންޗީގެ ކުރިކޮޅެއް ހޯދައި އެ ކުރިކޮޅު ހުރިހާ ފަތްތައް ޓްރިމްކޮށްލާ އެންމެ ފުރަތަމަ ބަހައްޓާނީ ފެނުގަ އެވެ. އަދި އެއަށްފަހު ހަފުތާ އެއް ދެ ހަފުތާއެއް ފަހުން މޫލާން ފެށުމުން ވެލީގައި އިންދަންޖެހެ އެވެ. ވެލީގައި އިންދާފައި މާ ގިނައިން ފެން ދޭކަށް ނުޖެހެ އެވެ. ގަސްއެއްކޮށް ނުހިކޭ ވަރަށް ދެ ދުވަހުން އެއް ދުވަހު ފެން ދިނުން ރަނގަޅެވެ. އަދި މީގެ ތިން ހަތަރު ހަފުތާ ފަހުން އާ ފަތް ފަޅާ ގަސް ހެދެން ފަށަ އެވެ. ބޭނުން ކޮންމެ ވެސ ކުލައެއްގެ ބޯގަންވިލާ ގަހެއް މިގޮތަށް ހެއްދޭތޯ ބަލަން ހިނގާ ބަލާށެވެ.


Hulhumale' dhanduverikamuge project gai baiverivaan hulhuvaalaifi\nމި ޕްރޮޖެކްޓުގައި 16 ޕްލޮޓު ދޫކުރާނެ --\nހުޅުމާލޭގައި ކުރިއަށްގެންދާ 'ކޮމިއުނިޓީ އާބަން ފާމިން' ޕްރޮޖެކްގައި ބައިވެރިވުމުގެ ފުރުސަތު ހުޅުވާލައިފި އެވެ.\nހައުސިން ޑިވެލޮޕްމަންޓް ކޯޕަރޭޝަނުން ކުރިއަށްގެންދާ "ކޮމިއުނިޓީ އާބަން ފާމިން" ޕްރޮޖެކްޓަކީ ޔޫއެންޑީޕީ އާއި އެގްރިކަލްޗާ މިނިސްޓްރީ އަދި އިކޮނޮމިކް މިނިސްޓްރީ ގުޅިގެން ކުރިއަށްގެންދާ ޕްރޮޖެކްޓެކެވެ. މަގުސަދަކީ ރަށުގައި ތިބެގެން މަންފާ ހޯދޭނެ މަގު ފަހި ކުރުން ކަމަށް އެޗްޑީސީން ބުނެ އެވެ.\nމި ޕްރޮޖެކްޓުގައި 600 އަކަފޫޓުގެ 16 ޕްލޮޓް ދޫކުރާނެ ކަމަށް އެ ކޯޕަރެޝަނުން މީގެ ކުރިން ވަނީ ބުނެފަ އެވެ. ޕްރޮޖެކްޓްގައި ބައިވެރިވެވޭނީ3މީހުންގެ ގްރޫޕް އަކަށެވެ. 16 ޕްލޮޓު ތިން ގްރޫޕަކަށް ބަހާއިރު، ޕްލޮޓްތަކުގެ 40 ޕަސެންޓު ހާއްސަކޮށްފައި ވަނީ އަންހެނުންނަށެވެ. އަދި، ޒުވާނުންނާއި ނުކުޅެދުންތެރިކަން ހުންނަ މީހުނަށް 30 ޕަސެންޓާއި އާއްމުންނަށް 30 ޕަސެންޓު ދޫކުރެ އެވެ.\nއާބަން ފާމިން ޕްރޮޖެކްޓު ކުރިއަށްގެންދަނީ ނެއިބަހުޑް ތިނެއްގަ އެވެ.\nޕްލޮޓު ތަކަށް އެދި ފޯމު ހުށައެޅުމުގެ މި މަހުގެ 29 އާ ހަމައަށް ވަނީ ހުޅުވާލާފަ އެވެ. އިއުލާނުގައި ބުނެފައިވަނީ، ހުޅުމާލޭގައި ދިރިއުޅޭ ކޮންމެ ތިންމީހަކަށް ގުރޫޕްހަދައިގެން ޕްލޮޓަށް އެދި ހުށައެޅޭނެ ކަމަށާއި ކޮންމެ ގްރޫޕަކުން ހުށައެޅޭނީ އެއް ފޯމު ކަމަށެވެ. އަދި ކޮންމެ މީހަކަށްވެސް ބައިވެރިވެވޭނީ އެއް ގްރޫޕްގައި ކަމަށް އިއުލާނުގައި ވެ އެވެ.\nއެޗްޑީސީގެ މި ޕްރޮޖެކްޓު ކުރިއަށްގެންދަނީ ތިން ފޭސް އަކަށް ބަހާލައިގެނެވެ. އެ ކޯޕަރޭޝަނުން ބުނީ، ފުރަތަމަ ފިޔަވަހީގައި އެއްވެސް ފީ އެއް ނުނަގާނެ ކަމަށާއި ތިން މަސް ފަހުން ތިން މަސްދުވަހުގެ މުއްދަތަކަށް ކޮންމެ ޕްލޮޓަކުން 1275 ރުފިޔާގެ ފީއެއް މަހަކު ދައްކަންޖެހޭނެ ކަމަށެވެ. އަދި ހަތްވަނަ މަހުން ފެށިގެން އެ އަދަދު 2500 ރުފިޔާ އަށް ބޮޑުވާނެ އެވެ.\nމި ޕްލޮޓުތައް ދޫކުރަނީ ދަނޑުވެރިކަމަށް ބޭނުންވާ ސާމާނާއެކު އެވެ.\nހުޅުމާލެ އެޗްޑީސީ ފިޝަރީޒް އެންޑް އެގްރިކަލްޗާ މިނިސްޓްރީ + ދަނޑުވެރިކަން


ﷲ ތަޢާލާގެ ނަންފުޅުތަކާއި ސިފަފުޅުތަކަށް އީމާންވުމުގައި އަހުލުއްސުންނާ ވަލް ޖަމާޢަތުގެ މަގު -1- – DhiSalafiyyah\nﷲ ތަޢާލާގެ ނަންފުޅުތަކާއި ސިފަފުޅުތަކަށް އީމާންވުމުގައި އަހުލުއްސުންނާ ވަލް ޖަމާޢަތުގެ މަގު -1-\n03/12/2011 އަސްމާއު ވައްޞިފާތު, ޢަޤީދާއާއި ފިރުޤާތައްއައްޝައިޚް އަޙްމަދު މިޙްސަން މުޙައްމަދު\nއަހުލުއް ސުންނާ ވަލްޖަމާޢަތް: އެއީ ރަސޫލުﷲ ސައްލަﷲ ޢަލައިހި ވަސައްލަމްގެ ސުންނަތުގައި ހިފުމަށް އެއްބައިވާ މީހުންނެވެ. އެބައިމީހުން އެކަލޭގެފުގެ ސުންނަތުގައި ބަހާއި ޢަމަލުން, ބޭރުފުށާއި އެތެރެފުށުން ތަބާވެއެވެ. އަދި އެއީ އިޢްތިޤާދުގައި ނުވަތަ ޢަޤިދާގެ މައްސަލަތަކުގައިވެސް ރަސޫލުﷲ ޞައްލަﷲ ޢަލައިހި ވަސައްލަމްގެ ސުންނަތުގައި ހިފާ ޖަމާޢަތުގެ އަހުލުވެރިންނެވެ.\nއަހުލުއް ސުންނާ ވަލްޖަމާޢަތުގެ އަހުލުވެރިން ﷲ ތަޢާލާގެ ނަންފުޅުތަކާއި ސިފަފުޅުތަކަށް އީމާންވާ ގޮތް ތިރީގައި މި ބަޔާންކުރަނީ އެވެ:\n1- އަލް އިޘްބާތު (ސާބިތު ކުރުން) :– އެއީ ކީރިތި ޤުރްއާނުގައި ﷲ ތަޢާލާ އެއިލާހަށް ސާބިތުކުރައްވައި ނިސްބަތްކުރައްވާފައިވާ ނަންފުޅުތަކާއި ސިފަފުޅުތައް ސާބިތުކޮށް އެއިލާހަށް ނިސްބަތް ކުރުމެވެ. އަދި އެއިލާހުގެ ނަބިއްޔާ ޞައްލަﷲ ޢަލައިހި ވަސައްލަމްގެ ދޫފުޅުމަތިން އެއިލާހަށް ސާބިތުކުރައްވައި، ނިސްބަތްކުރައްވާފައިވާ ނަންފުޅުތަކާއި ސިފަފުޅުތައް އެއިލާހަށް ސާބިތުކޮށް ނިސްބަތްކުރުމެވެ. މިގޮތަށް ސާބިތުކޮށް ނިސްބަތްކުރަންވާނީ އެއްވެސް ބަދަލުކުރުމަކާއި އިންކާރުކުރުމަކާއި ކައިފިއްޔަތު ނުވަތަ ގޮތް ބަޔާންކުރުމާއި މިޘާލުޖެހުމެއް ނެތިއެވެ.\nމިސާލު: ރަސޫލުﷲ ޞައްލަﷲ ޢަލައިހިވަސައްލަމަ ދައްޖާލާބެހޭގޮތުން ޙަދީޘްފުޅުކުރައްވާފައިވެއެވެ. ((أَنَّهُ أَعْوَرُ، وَأَنَّ اللهَ لَيْسَ بِأَعْوَرَ)) މާނައީ: “ހަމަކަށަވަރުން އޭނަ (އެބަހީ، ދައްޖާލު) އަކީ (ކަނާތު) ލޯ ކަނުމީހެކެވެ. އަދި ހަމަކަށަވަރުން ﷲ އަކީ ކަނުފަރާތެއް ނޫނެވެ.” (ބައްލަވާ: ޞަޙީޙުލް ބުޚާރީ: 3057، 3337، 3441) މި ޙަދީޘުން ﷲ ތަޢާލާއަށް ލޯފުޅު ވާކަން ދަލީލުކުރެއެވެ. އެހެންކަމުން އެއިލާހުގެ ލޯފުޅު، އެއްވެސް ބަދަލުކުރުމަކާއި އިންކާރުކުރުމަކާއި ކައިފިއްޔަތު ނުވަތަ ގޮތް ބަޔާންކުރުމާއި މިޘާލުޖެހުމެއްނެތި އެއާއިމެދު ސުވާލު އުފެއްދުމެއްނެތި ސާބިތުކުރުން ވާޖިބުވެގެންވެއެވެ.\n2- އައް ނަފްޔު (ނަފީކުރުން ނުވަތަ ސާބިތު ނުކުރުން):- ކީރިތި ޤުރްއާނުގައި ﷲ ތަޢާލާ އެއިލާހުގެ ނަފްސުފުޅަށް ނަފީ ކުރައްވާފައިވާ ނަންތަކާއި ސިފަތައް ނަފީކުރުމެވެ. އަދި އެއިލާހުގެ ނަބިއްޔާ ޞައްލަﷲ ޢަލައިހި ވަސައްލަމްގެ ދޫފުޅުމަތިން އެއިލާހަށް ނަފީކުރައްވާފައިވާ ނަންތަކާއި ސިފަތައް އެއިލާހަށް ނަފީކުރުމެވެ. އަދި އަހުލުއް ސުންނާ ވަލްޖަމާޢަތުގެ އަޤީދާއަކީ މިގޮތަށް ނަފީކުރުމުގައި އޭގެ އިދިކޮޅު ސިފަ ފުރިހަމައަށް ﷲ ތަޢާލާ އަށް ސާބިތުކުރުމެވެ.\nމިސާލު: ﷲ ތަޢާލާ ވަޙީކުރައްވާފައިވެއެވެ. (لَا تَأْخُذُهُ سِنَةٌ وَلَا نَوْمٌ )(އަލް ބަޤަރާ 255) މާނައީ: ” އަވަހާރަފުޅު އައުމެއް އަދި، އަވަހާރަފުޅު ލެއްޕެވުމެއްވެސް އެކަލާނގެއަކަށް ނުވެއެވެ. “ އެހެންކަމުން މިއާޔަތުގައި ﷲ ތަޢާލާ އެއިލާހަށް ނަފީކުރައްވާފައިވާ ދެ ސިފަފުޅަކީ އަވަހާރަފުޅު އައުމާއި އަވަހާރަފުޅުލެއްޕެވުމެވެ. މި ދެސިފައިގެ އިދިކޮޅު ދެސިފަކަމުގައިވާ ޤާއިމްވެވޮޑިގެންވުމާއި ދިރިދެވިވޮޑިގެންވުން ﷲ ތަޢާލާއަށް ފުރިހަމައަށް ސާބިތުކރުން އަޅުގަނޑުމެންގެ މައްޗަށް ވާޖިބުވެގެންވެއެވެ.\n3- އެއިލާހުގެ ނަންފުޅުތަކާއި ސިފަފުޅުތައް ބަޔާންކުރުމަށްޓަކައި ބޭނުން ކުރެވިދާނެކަމަށް، އަދި ނުކުރެވޭނެކަމަށްވެސް، ކީރިތި ޤުރްއާނާއި ރަސޫލުﷲ ޞައްލަﷲ ޢަލައިހި ވަސައްލަމްގެ ޞައްޙަ ސުންނަތުގައި ވާރިދުވެފައިނުވާ، މީސްތަކުން އޭގެ މާނައާއިމެދު ދެބަސްވެފައިވާ ލަފްޒުތައް، އެއިލާހަށް ނިސްބަތް ކުރުމުގައި ވަކިއެއްޗެކޭ ނުބުނެ ތަވައްޤުފުވުމެވެ. (ޔަޢުނީ: އެ ލަފްޒުތައް ސީދާ ސީދަލަށް ސާބިތުވެސް އަދި ނަފީވެސް ނުކުރުމެވެ.) މިފަދަ ސިފަތަކުގެ ތެރޭގައި ﷲއަށް ހަށިފުޅެއް ވާކަމަށް ބުނާ ބުނުމާއި އެއިލާހަށް ވަކި ފަރާތެއް ވާކަމަށް ބުނުން ހިމެނެއެވެ. މި ލަފްޒުތައް ސާބިތުވެސް އަދި ނަފީވެސް ނުކުރާ ސަބަބަކީ މިއާއި ބެހޭގޮތުން ކީރިތި ޤުރްއާނާއި ޞައްޙަ ސުންނަތުގައި އެއްވެސް ދަލީލެއް ވާރިދުވެގެން އައިސްފައި ނުވުމެވެ. އަދި މިފަދަ ލަފްޒުތައް ބަޔާންކުރުމުގައި އޭގެ ތަފްޞީލަށް ދާންޖެހޭކަމުގައި އަހުލުއް ސުންނަތުގެ ބޭކަލުން ދެކިލައްވައެވެ. އަދި އެ ލަފްޒަކުން ޤަސްދުކުރެވިފައިވަނީ ބާޠިލްގޮތް ނުވަތަ އުނި ސިފައެއް ﷲ ތަޢާލާއަށް ނިސްބަތް ކުރުން ކަމުގައި ވަނީނަމަ އެ ލަފްޒެއް ނަފީކުރަންޖެހޭނެއެވެ. އަދި ޤަސްދުކުރެވިފައި ވަނީ ޙައްޤު ކަމުގައި ވަނީނަމަ އެ ލަފްޒެއް ﷲ ތަޢާލާއަށް ނިސްބަތްކުރުން މަނާނުކޮށް އަހުލުއް ސުންނާގެ އަހުލުވެރިން އެ ޤަބޫލްކުރެއެވެ.\nއަހުލުއް ސުންނާ ވަލްޖަމާޢަތުގެ އަހުލުވެރިން ﷲ ތަޢާލާގެ ނަންފުޅުތަކާއި ސިފަފުޅުތަކާއިމެދު ޢަމަލު މިކުރާ ގޮތަކީ އެގޮތަށް ޢަމަލުކުރުން ވާޖިބު ވެގެންވާ ގޮތެކެވެ. އަދި މި ގޮތަކީ ﷲ ތަޢާލާގެ ނަންފުޅުތަކާއި ސިފަފުޅުތަކަށް އިންކާރުކުރާ މީހުންނާއި އެއިލާހަށް މިޘާލުޖަހާ މީހުންނައި ޚިލާފަށް މި މައްސަލައިގައި އެންމެ މެދުމިނުގެ ގޮތެވެ.\nﷲ ތަޢާލާގެ ނަންފުޅުތަކާއި ސިފަފުޅުތަކަށް އީމާންވުމުގައި މިގޮތަށް ޢަމަލުކުރުމަށް ޢަޤްލީ (ބުއްދީގެ) ގޮތުންނާއި،(ސަމްޢީ) ޤުރްއާނާއި ސުންނަތުންވެސް ޘާބިތުވެގެންވެއެވެ.\nޢަޤްލީ ދަލީލް (ބުއްދީގެ): ﷲ ތަޢާލާއާއި މެދު ވާހަކަ ދެއްކުމުގައި ޢަމަލު ކުރުން ވާޖިބުވެގެންވާ ގޮތާއި ހުއްދަވެގެންވާގޮތާއި މަނާ ވެގެންވާގޮތް ދަނެގަނެވެންއޮތް ހަމައެކަނި ގޮތަކީ ކީރިތި ޤުރްއާނާއި ސުންނަތްކަން ބުއްދި ޤަބޫލްކުރެއެވެ. އަދި މިކަމަށް މަގުދައްކާ އެހެން ވަޞީލަތެއް ނެތްކަންވެސް ބުއްދި ޤަބޫލްކުރެއެވެ. އެހެންކަމުން ބުއްދީގެ ހަމައިން ބަލާއިރު ކީރިތި ޤުރްއާނާއި ސުންނަތުގައި ﷲ ތަޢާލާއަށް ސާބިތުކުރައްވާފައިވާ ނަންފުޅުތަކާއި ސިފަފުޅުތައް އެއިލާހަށް ސާބިތުކުރުމާއި އެއިލާހަށް ނަފީ ކުރައްވާފައިވާ ސިފަތައް އެއިލާހަށް ނަފީކުރުމާއި، ސާބިތުވެސް ނަފީވެސް ނުކޮށް ދޫކޮށްލެވިފައިވާ ނަންތަކާއި ސިފަތަކާއިމެދު ވަކިގޮތެއް ނުނިންމައި ހަނުހުރުން ބުއްދީގެ ގޮތުން ދަލީލްކުރެއެވެ.\nއައް ސަމްޢު ގެ ދަލީލް (ކީރިތި ޤުރްއާނާއި ސުންނަތުން): ﷲ ތަޢާލާ ވަޙީކުރައްވާފައިވެއެވެ. (وَلِلَّـهِ الْأَسْمَاءُ الْحُسْنَىٰ فَادْعُوهُ بِهَا ۖ وَذَرُوا الَّذِينَ يُلْحِدُونَ فِي أَسْمَائِهِ ۚ سَيُجْزَوْنَ مَا كَانُوا يَعْمَلُونَ ﴿١٨٠﴾) ( އަލް އަޢްރާފް ) މާނައީ: (” އެންމެރިވެތި ނަންފުޅުތައް މިލްކުވެގެންވަނީ، ﷲ އަށެވެ. ފަހެ، އެ ނަންފުޅުތަކުން ތިޔަބައިމީހުން އެކަލާނގެ ޙަޟްރަތަށް ދުޢާ ކުރާށެވެ! އަދި އެކަލާނގެ ނަންފުޅުތަކާމެދު، ޙައްޤުގެ މަގުން އެއްކިބާވެގަތް މީހުން، ތިޔަބައިމީހުން ދޫކޮށްލާށެވެ! އެއުރެން ކޮށްއުޅުނު ކަންތަކަށް އެއުރެންނަށް ޖަޒާ ދެއްވާހުށްޓެވެ. “) އަދިވެސް ﷲ ތަޢާލާ ވަޙީކުރައްވާފައިވެއެވެ. (لَيْسَ كَمِثْلِهِ شَيْءٌ ۖ وَهُوَ السَّمِيعُ الْبَصِيرُ ﴿١١﴾) (އައް ޝޫރާ ) މާނައީ: (” އެކަލާނގެއާ އެއްފަދަ އެއްވެސް އެއްޗެއް ނުވެތެވެ. އަދި އެކަލާނގެއީ، މޮޅަށް އައްސަވާވޮޑިގެންވާ، މޮޅަށް ބައްލަވާވޮޑިގެންވާ ރަސްކަލާނގެއެވެ. (11) “) އަދިވެސް ﷲ ތަޢާލާ ވަޙީ ކުރައްވާފައި ވެއެވެ. (وَلَا تَقْفُ مَا لَيْسَ لَكَ بِهِ عِلْمٌ) ( އަލް އިސްރާއު 36 ) މާނައީ: (” އަދި ތިބާޔަށް އެކަމަކާމެދު އެނގުމެއް ނުވާކަމަކަށް، ތިބާ ތަބާ ނުވާށެވެ! “)\nފުރަތަމަ އާޔަތް: މި އާޔަތުން ﷲ ތަޢާލާގެ ސާބިތުވެގެންވާ ނަންފުޅުތައް އެއްވެސް ބަދަލުކުރުމަކާއި އިންކާރު ކުރުމަކާއިނުލާ ސާބިތުކުރުން ވާޖިބު ކުރައްވާފައިވެއެވެ. އަދި އެއަށް އިންކާރުކޮށް ބަދަލުކުރުމަކީ ޙައްޤުން އެއްކިބާވުން ކަމުގައިވެސް ވަނީ އަންގަވާފައެވެ. (ނޯޓް: ﷲ ތަޢާލާގެ ކޮންމެ ނަންފުޅަކުން ސިފަފުޅަކަށް ނުވަތަ ސިފަފުޅުތަކަކަށް ދަލާލަތުކުރެއެވެ.)\nދެވަނަ އާޔަތް: މިއާޔަތުން ދަލީލް ކުރަނީ ﷲ ތަޢާލާގެ ސިފަފުޅުތަކުގައި އެއިލާހަށް މިޘާލެއް ނުވާކަން ނުވަތަ އެއްފަދަވެގެންވާ ހަމަ އެކައްޗެއްވެސް ނުވާކަމެވެ. އަދި އެއިލާހުގެ ސިފަފުޅަކަށް މިޘާލުޖެހުންވެސް ހުއްދަވެގެން ނުވާނެކަން މި އާޔަތުން ދަލީލްކުރެއެވެ.\nތިންވަނަ އާޔަތް: މިއާޔަތުން ދަލީލް ލިބެނީ ﷲ ތަޢާލާގެ ސިފަފުޅުތަކުގެ ކައިފިއްޔަތު ނުވަތަ ކިހިނެއްވާ ސިފައެއްކަން ބަޔާންކޮށްދިނުމާއި އެ ސިފަތަކާއިމެދު ސުވާލުއުފެއްދުމަކީ ހުއްދަކަމެއް ނޫންކަމެވެ. ސަބަބަކީ އެ ސިފަފުޅުތަކުގެ ކައިފިއްޔަތުގެ ޢިލްމު ﷲ ތަޢާލާ އަޅުގަނޑުމެންނަށް އަންގަވާފައި ނުވުމެވެ. އަދި ޤުރްއާނާއި ސުންނަތުގައި ﷲ ތަޢާލާ އަށް ސާބިތު ކުރައްވާފައިނުވާ އަދި ނަފީވެސް ކުރައްވާފައިނުވާ ސިފަތަކާއި ބޭހޭގޮތުން ވަކިގޮތެއް ނިންމުން ހުއްދަވެގެންނުވާކަން ދަލީލްކުރެއެވެ. އައި އެ ފަދަ ސިފަތަކުގައި ހަނުހުރުމަށް ދަލީލް ލިބެއެވެ. ސަބަބަކީ އެއާއި ބެހޭ ޢިލްމެއް އަޅުގަނޑުމެންނަށް ލިބިގެން ނުވުމެވެ.\nﷲ ތަޢާލާ އެއިލާހުގެ ނަފްސުފުޅަށް ސާބިތު ކުރައްވާފައިވާ ހުރިހާ ސިފަފުޅުތަކަކީ އެންމެ ފުރިހަމަ ވެގެންވާ ސިފަފުޅުތަކެވެ. އެއީ އޭގެ މައްޗަށް ޙަމްދު ލިބިގެންވާ ސިފަފުޅުތަކެކެވެ. އަދި އެ ސިފަފުޅުތަކުން ﷲ ތަޢާލާއަށް ޘަނާ ދެންނެވޭ ސިފަފުޅުތަކެކެވެ. އަދި އެއިން އެއްވެސް ސިފަފުޅެއްގައި އެއްވެސް ގޮތަކަށް އެއްވެސް ކަހަލަ އުނިކަމެއް ނުވެއެވެ. އެހެންކަމުން ﷲ ތަޢާލާއަށް ސާބިތުވެގެންވާ ހުރިހާ ސިފަފުޅުތަކަކީ ޖުމްލަކޮށް އެންމެ ފުރިހަމަގޮތުގައި އެއިލާހަށް ސާބިތުކުރެވިގެންވާ ސިފަފުޅުތަކެކެވެ.\nއަދި ﷲ ތަޢާލާ އެއިލާހުގެ ނަފްސުފުޅަށް ނަފީ ކުރައްވާފައިވާ ހުރިހާ ސިފަތަކަކީ އުނި ސިފަތަކެކެވެ. އަދި އެންމެ ފުރިހަމަ ވެގެންވާގޮތުގައާއި ޖުމްލަގޮތުގައި އެ ސިފަތަށް ﷲ ތަޢާލާއަށް ނަފީކުރަން ޖެހޭނެއެވެ. ﷲ ތަޢާލާގެ ފުރިހަމަކަމަށްޓަކއި ހުރިހާ އުނި ސިފަތަކަކީ ﷲ ތަޢާލާއަށް ސާބިތުކުރުން މަނާ ވެގެންވާ ސިފަތަކެކެވެ. އަދި ﷲ ތަޢާލާގެ މައްޗަށް ސިފައެއް ނަފީކުރުމުގެ މުރާދައަކީ އެ ސިފައެއް އެންމެ ފުރިހަމަގޮތުގައި ނަފީކުރުމަށްފަހު އޭގެ އިދިކޮޅު ސިފަ އެންމެ ފުރިހަމަ ގޮތުގައި ﷲ ތަޢާލާއަށް ސާބިތުކުރުމެވެ. ހަމައެކަނި އުނި ސިފަ ނަފީކުރުމަކުން އެއިލާހަށް ފުރިހަމަ ކަމެއް ނިސްބަތް ނުކުރެވެއެވެ. އެހެނެއްކަމަކު އުނި ސިފަ ނަފީކުރުމާއި އެކު އޭގެ އިދިކޮޅު ސިފަ އެއިލާހަށް ފުރިހަމަގޮތުގައި ސާބިތުކުރުން ވާޖިބުވެގެންވެއެވެ. އަދި އެއިލާހަށް ފުރިހަމަކަން ފުރިހަމަ ގޮތުގައި ނިސްބަތްކުރެވޭނީ މިގޮތަށް ޢަމަލުކުރުމުންނެވެ. މިސާލަކަށް ﷲ ތަޢާލާވަނީ އެއިލާހުގެ ނަފްސުފުޅަށް އަނިޔާވެރިވުން ނަފީކުރައްވާފައެވެ. އެހެންކަމުން ﷲ ތަޢާލަށް ނިސްބަތްކޮށް އަނިޔާވެރިވުމުގެ ސިފަ ނަފީކުރުމަކީ ވާޖިބެކެވެ. އަދި މިގޮތަށް ނަފީކުރުމުގައި އަނިޔާވެރިކަމުގެ އިދިކޮޅު ސިފަކަމުގައިވާ ޢަދުލުވެރިކަން އެންމެ ފުރިހަމަގޮތުގައި އެއިލާހަށް ސާބިތުކުރުން ވާޖިބުވެގެންވެއެވެ. އަދި ވަރުބަލިވުންވެސް ﷲ ތަޢާލާވަނީ އެއިލާހަށް ނަފީ ކުރައްވާފައެވެ. މިގޮތަށް އަޅުގަނޑުމެން އެ ސިފަ ﷲ ތަޢާލާއަށް ނަފީކުރުމުގައި އޭގެ އިދިކޮޅުސިފަ ކަމުގައިވާ ބާރުވެރިކަން އެއިލާހަށް އެންމެ ފުރިހަމަގޮތުގައި ސާބިތުކުރުން ވާޖިބުވެގެންވެއެވެ. ހަމަ މިގޮތަށް ﷲ ތަޢާލާ އެއިލާހަށް ނަފީކުރެއްވި ހުރިހާ ސިފައަކާއިމެދު ޢަމަލުކުރުން ވާޖިބުވެގެންވެއެވެ. و الله أعلم\nމަޞްދަރު: فتح ربّ البرية بتلخيص الحموية لفضيلة الشيخ العلامة محمد بن صالح العثيمين – رحمه الله –


Bodufinolhugai bidheyseen fuluhunnah hamalaadhey biruveri manzareh | Mihaaru\nބޮޑުފިނޮޅަށް ދިޔަ ފުލުހުންނަށް ބިދޭސީން ހަމަލާދެނީ.\n03 ޖުލައި 2020 - 18:08 88 comments\nބޮޑުފިނޮޅުގެ ބަނދަރު ކައިރީގައި ހުރެ ނަގާފައިވާ ކަމަށް ބެލެވޭ އެ ވީޑިއޯއިން ފެންނަ ގޮތުގައި ކުޑަވަރެއްގެ ލޯންޗެއްގައި ފުލުހުން ތޮށިގަނޑާ ގާތްކުރަން އައި އިރު ގިނަ އަދަދެއްގެ ބިދޭސީން ތިބީ ލަޓިބުރިބުރި އާއި ގަލާއި ދަގަނޑުބުރި ފަދަ ތަކެތި ހިފައިގެން ރުޅިވެރިކަމުގަ އެވެ. އެ މީހުން ތިބީ ބޮޑު ކުރިމަތިލުމަކަށް ތައްޔާރުވެގެން ކަން އެ މީހުންގެ ހަރަކާތްތަކުން އެނގެ އެވެ.\nފުލުހުންގެ ލޯންޗު ގާތްކޮށްލުމާ އެކު އެ މީހުންގެ އަތުގައި ހުރި ތަކެތި އެންމެން އެއްފަހަރާ އުކަން ފަށަ އެވެ. ވީޑިއޯ އިން ފެންނަ ގޮތުގައި ލޯންޗްގެ ދިރުނބާކޮޅުން އެތެރެއަށް ވެސް ބިދޭސީންގެ ބައެއް ހަމަލާތައް އެރި އެވެ.\nބ. ބޮަޑު ފިނޮޅަށް ދިޔަ ލޯންޗަކަށް އެ ރަށުގައި ތިބި ބިދޭަސީން އެއްޗެހި އުކައި ހަމަލާދެނީ. @Mihaarunews pic.twitter.com/351TZeMJvC\n— niumath (@niumath) July 3, 2020\nފުލުހުން ރަށަށް އެރިޔަ ނުދޭން ހަމަލާދިން އިރު، ބޮޑު ފިނޮޅަށް ދިޔަ ބައެއް ފުލުހުންނަށް އަނިޔާވެގެން ފަރުވާ ދޭން ޖެހުނު ކަމަށް ފުލުހުން ވަނީ ބުނެފަ އެވެ.\nބޮޑުފިނޮޅުގައި ހަމަނުޖެހުން ހިންގައި ބަޔަކު ރަހީނުކުރީ އެ ރަށުގެ ބައެއް މަސައްކަތްތައް ކުރަން ހަވާލުވެފައިވާ ރިޒް ޕްރައިވެޓް ލިމިޓެޑްގެ 200 ވަރަކަށް ބިދޭސީ މުވައްޒަފުންނެވެ. އެމީހުން ހަމަނުޖެހުމަކަށް ދިޔައީ މުސާރަ ނުދީ، އެ ރަށުން ފޭބިޔަވެސްް ނުދީ ތިބޭތާ އެތައް މަހެއް ވީ ފަހުންކަމަށް ރިޒް ޕްރައިވެޓް ލިމިޓެޑުން ރޭ ވަނީ އެއްބަސްވެފަ އެވެ. އެކަމަކު އެކަމުގެ ޒިންމާ އެކުންފުނިން އެޅުވީ ޑިވެލޮޕަރު، ސީލް މޯލްޑިވްސްގެ ބޮލުގަ އެވެ. މީހުންނަށް މުސާރަ ނުދެވުނީ ސީލް އިން ޕޭމަންޓްތައް ނުދީގެން ކަމަށް އެގޮތުން ބުންޏެވެ.\nއެކަމަކު ސީލް މޯލްޑިވްގެ ވަކީލުން މިއަދު ބުނީ އެއީ ދޮގެއް ކަަމަށާއި ރިޒް މޯލްޑިވްސް އަށް ދޭން ޖެހޭ ވަރަށް ވުރެ އިތުރަށް ވެސް ފައިސާ ދީފައިވާ ކަމަށެވެ.\nއިތުރު ލިޔުންތައް ކުށްކުރުން ބ. އަތޮޅު ފުލުހުން ގަވާއިދާ ހިލާފަށް އުޅޭ ބިދޭސީން ބިދޭސީން ހިއުމަން ޓްރެފިކިން ބ. ބޮޑުފިނޮޅު


BREAKING | Denmark In Covid Ge Aa Vahtharu Fenijje - Vaguthu\nޑެންމާކުން ކޮވިޑްގެ އާވައްތަރު ފެނިއްޖެ\nދެކުނު އެފްރިކާއިން އެންމެ ފުރަތަމަ ފެނުނު ކޮވިޑް-19 ގެ އާވައްތަރު ކަމަށްވާ "އޮމިކްރޮން" ޑެންމާކުން ވެސް ފެނިއްޖެ ކަމަށް އެގައުމުން ބުނެފިއެވެ.\nޑެންމާކުގެ އިންފެކްޝަސް ޑިޒީޒް އޮތޯރިޓީން ބުނެފައިވަނީ "އޮމިކްރޮން" ވައްތަރަށް އެގައުމުން ދެ މީހަކު ފައްސިވެފައިވާ ކަމަށާއި އެދެމީހުންނަކީ ވެސް ދެކުނު އެފްރިކާއިން އެގައުމަށް ދަތުރު ކުރި ދެމީހުން ކަމަށެވެ.\n"އެފަދަ ވޭދަނައެއް ފެންނާނެ ކަމަށް ބެލެވުނު. މިހާރު ކުރަމުން އަންނަނީ ގާތުން ކަންކަން މޮނިޓަރު ކުރުން" އެގައުމުގެ ސްޓަޓެންސް ސީރަމް އިންސްޓިޓިއުޓްގެ ސީއީއޯ ހެންރިކް އުލަން ބުނެފައިވެއެވެ.\nއެގައުމުން ބުނެފައިވަނީ "އޮމިކްރޮން" އަށް ފައްސިވެފައިވާ ދެމީހުން މިވަގުތު ކަރަންޓީނު ކޮށްފައިވާ ކަމަށާއި އެމީހުންނާއި ގާތުން އެއްތާވި މީހުންގެ މައުލޫމާތު ހޯދަމުން އަންނަ ކަމަށެވެ.\nދުނިޔޭގެ ގިނަ ގައުމުތަކަށް "އޮމިކްރޮން" ވޭރިއެންޓްގެ ބިރު އޮތުމާއި ގުޅިގެން 24 އަށްވުރެ ގިނަ ގައުމަކުން ވަނީ ރައްކާތެރިކަމުގެ ފިޔަވަޅެއްގެ ގޮތުން ދެކުނު އެފްރިކާ ސަރަހައްދުން އެގައުމުތަކަށް އަންނަ މީހުން އައުން މަނާ ކޮށްފައެވެ.\nދުނިޔޭގެ ސިއްހަތު ޖަމްއިއްޔާއިން ބުނެފައިވަނީ "އޮމިކްރޮން" ވޭރިއެންޓަކީ ބިރުގަންނަން ޖެހޭ ވަރުގެ ވޭރިއެންޓެއް ކަމަށާއި އެވޭރިއެންޓުން ރައްކާތެރިވުމަށް ގައުމުތަކުން ފިޔަވަޅުތައް ވަރުގަދަ ކުރަން ޖެހޭ ކަމަށެވެ.\nމިވޭރިއެންޓް ފެނުމާއި ގުޅިގެން ސައިންސްވެރިން އަންނަނީ ވޭރިއެންޓާއި ހަނގުރާމަ ކުރުމަށް ވެކްސިނެއް ތައްޔާރު ކުރުމުގެ މަސައްކަތް ފަށާފައެވެ.\nއަައްޑޫން އަނެއްކާވެސް ރެކޯޑެއް، 120 އަށްވުރެ ގިނަ މީހަކު ކޮވިޑަށް ފައްސިވެއްޖެ\nއިތުރު ދެ ރަށެއް މޮނީޓަރިންގް އަށް


BREAKING: Raajje Ai2Meehehgge Athun 10 Million Rufiya Ge Drug Athulaiganefi - Vaguthu\nކޮވިޑަށް މަޑުޖެހުމެއް ނެތް، އާއްމުންނަށް ބިރެއް ނެތް! - 21 ގަޑިއިރު ކުރިން\nރާއްޖެ އައި ދެ މީހެއްގެ އަތުން 10 މިލިއަން ރުފިޔާ ޑްރަގް އަތުލައިގެންފި\n1 މަސް ކުރިން ( ޖެނުއަރީ 13, 2021 )\nވައިގެ މަގުން ބްރެޒިލް އިން ރާއްޖެއައި ބްރެޒިލް މީހާކާއި ލަޓްވިއާގެ މީހެއްގެ އަތުން 10 މިލިއަން ރުފިޔާގެ މަސްތުވަތަކެތި އަތުލައިގެންފިއެވެ.\nކަސްޓަސްމްސް އިން ވިދާޅުވީ، މީގެ ތެރެއިން ލަޓްވިވާ ރައްޔިތަކީ ނޮވެމްބަރު ތިން ވަނަ ދުވަހު ރާއްޖެ އައި އުމުރުން 23 އަހަރުގެ ފިރިހެނެއް ކަމަށެވެ. އަދި އޭނާގެ އަމަލުތައް ހުރިގޮތުން އޭނާއާއި މެދު ޝައްކުކުރެވިގެން، އޭނާގެ ލަގެޖް ކަސްޓަމްސް އިން ބަލައި ފާސްކުރިއިރު، އޭނާގެ ލަގެޖުގެ ތެރެއިން މަސްތުވާތަކެތި ފެނިފައިވާ ކަމަށް ކަސްޓަމްސް އިން ވިދާޅުވިއެވެ.\nއަދި ފުރަތަމަ މަރުހަލާގައި މިތަކެތި ކަސްޓަމްސް އިން ޓެސްޓްކުރި އިރު މަސްތުވާތަކެތީގެ ބާވަތެއް ކަމުގައިވާ ކޮކެއިންއަށް ވަނީ ޕޮޒިޓިވް ވެފައެވެ.\nކަސްޓަމްސްއިން ވިދާޅުވީ، މިމީހާގެ އަތުން އަތުލައިގަނެވުނު މަސްތުވާތަކެތީގެ ޖުމްލަ ބަރުދަނުގައި 2.466 ކިލޯގުރާމް ހުރި ކަމަށެވެ.\nމީގެ އިތުރުން، ނޮވެންބަރު 28 ވަނަ ދުވަހު ރާއްޖެ އައި 21 އަހަރުގެ ބްރެޒިލް މީހެއްގެ އަމަލުތައް ހުރިގޮތުން އޭނާއާއި މެދު ޝައްކުކުރެވިގެން ބަލައި ފާސްކުރުމުން އޭނާގެ ހަށިގަނޑުގައި ފޮރުވައިގެން މަސްތުވާތަކެތި ރައްކާކޮށްފައިހުރި 66 ކެޕްސޫލް ފެނިފައިވާ ކަމަށް ކަސްޓަމަސް އިން ވިދާޅުވިއެވެ. އަދި ފުރަތަމަ މަރުހަލާގައި މިތަކެތި ކަސްޓަމްސް އިން ޓެސްޓްކުރި އިރު މަސްތުވާތަކެތީގެ ބާވަތެއް ކަމުގައިވާ ކޮކެއިންއަށް ޕޮސިޓިވް ވެފައިވާ ކަމަަށް ކަސްޓަމްސް އިން ވިދާޅުވިއެވެ.\nއަދި މިމީހާގެ އަތުން އަތުލައިގަނެވުނު މަސްތުވާތަކެތީގެ ޖުމްލަ ބަރުދަނުގައި 654.4 ގްރާމް ހުރި ކަމަށް ކަސްޓަމްސް އިން ވިދާޅުވިއެވެ.\nމިމައްސަލަތަކުގައި އަތުލައިގަނެވުނު މަސްތުވާތަކެތީގެ މަގުމަތީ އަގު ދިހަ މިލިއަން ނުވަލައްކަ އެކާވީސްހާސް ހަތަރުސަތޭކަ ރުފިޔާއަށް އަރާ ކަމަށް ކަސްޓަމްސް އިން ވިދާޅުވިއެވެ.\nކަސްޓަމްސްގެ %72 މުވައްޒަފުންނަށް ކޮވިޑް ވެކްސިން ދީފި\nރާއްޖެއިން ބޭރު ކުރަން އުޅުނު 1.1 މިލިއަން ރުފިޔާ އަތުލައިގެންފި\nމިދިޔަ މަހު އިމްޕޯޓު އެކްސްޕޯޓުން ލިބުނު އާމްދަނީން 12 އިންސައްތަ ދަށަށް\nޖެނުއަރީ 13, 2021 21:04\nކޯޓައް ފައިދާ ވާނެ އެވެ. ތަހުގީގު ކުރާ މީހުންނަށް ފައިދާ ވާނެ އެވެ. އެމީހުނައް ނުލިބޭން ފެށީމަ އާއްމުންނަށް ގެއްލުން ދޭނެ އެވެ.\nޖެނުއަރީ 14, 2021 00:11\nދެން އަވަހަށް އަވަހަށް އެމީހުން އެމީހުންގެ ގައުމަށް އަނބުރާ ފޮނުވާލާ. އެއީއެއްނޫން ކަލޭމެންނަށް ވާވަރަކީ\nޖެނުއަރީ 14, 2021 03:32\nތިޔަވާނީ މިގައުމުގަ އުޅޭ ގައުމީދޫނިތަކައް ދޭން ގެނައިއެއްޗެއްހެން މިގައުމުގައި އުޅޭނެ ހިމާޔައް ކޮއްފައި ތިބިބަޔެއް ވެދުން މާދަމާ ދޫކޮއްލާނެ ހެކި ސާބިތުނުވެގެން މުއައްސަސާތަކުގެ އަގުވައްޓާލަން ހިންގާ ޑުރާމާ\nޖެނުއަރީ 14, 2021 07:16\nނޮވެމްބަރމަހުގެ ކަމެއް ރައްޔިތުންނާ ހަމައަށް މިތިލަވަނީ ހާދަ ފަހަކުންނޭ. ފުރަތަމަ މަރުހަލާގައި ޕޮޒެޓިވް ވެފައި ދެވަނަމަރުހަލާގައި ވާގޮތެއް ނޭގޭ.


Deepika Social media ah post kohfaivaa hurihaa eche delete kollaifi - AO News\nއާ އަހަރު ފެށުނު ދުވަހު ގިނަ ބަޔަކަށް ބޮޑު ހައިރާންކަމެއް ލިބިގެން ދިޔައީ ބޮލީވުޑްގެ މަޝްހޫރު ބަތަލާ ދީޕިކާ ޕަޑުކޯން އޭނާގެ ސޯޝަލް މީޑިއާތަކުގައި، ކުރިން ޕޯސްޓްކޮށްފައި ހުރި ހުރިހާ ޕޯސްޓްތަކެއް ޑިލީޓްކޮށްލުމާއި ގުޅިގެންނެވެ.\nއިންސްޓަގްރާމްގައި ދީޕިކާއަށް ފޮލޯކުރާ 52.6 މިލިއަން މީހުން ތިބޭއިރު ޓްވިޓާގައި އޭނާއަށް ފޮލޯކުރާ 27.7 މިލިއަން މީހުން އުޅެ އެވެ. އިންސްޓަގްރާމްގެ އިތުރުން ޓްވިޓާގައި އޭނާ މީގެ ކުރިން ޕޯސްޓްކޮށްފައިވާ ހުރި ހުރިހާ ޕޯސްޓްތަކެއް ފޮހެލާފައިވާ އިރު މިކަމާއި ގުޅިގެން ގިނަ ބަޔަކުވަނީ އޭނާ އާއި ސުވާލުވެސް ކޮށްފައެވެ. އެހެންނަމަވެސް މި ސުވާލުތަކަށް ދީޕިކާގެ ފަރާތުން އެއްވެސް ޖަވާބެއް އަދި ލިބިފައިނުވާއިރު ބައެއް މީހުންވަނީ އެއީ ފިލްމު ޕްރޮމޯޝަނަކަށް ޖެއްސި ސްޓަންޓެއްކަމަށް ބުނެފައެވެ. އަދި ބައެއް ފަރާތްތަކުން ދީޕިކާގެ އައިޑީތައް ހެކްކޮށްފައިވާކަމަށް ބުނެފައިވާއިރު އިއްޔެ ދީޕިކާ ވަނީ އިންސްޓަގްރާމް ސްޓޯރީއެއް ލުމަށްފަހު، އޭނާގެ އެކައުންޓް ހެކްކޮށްފައި ނުވާކަން ޔަގީންކޮށްދީފައެވެ.\nމީގެ ކުރިންވެސް ބޮލީވުޑްގެ ބައެއް ތަރިން އެމީހުންގެ ސޯޝަލް މީޑިއާ ޕޯސްޓްތައް ޑިލީޓްކޮށްލާފައިވާއިރު، މިދިޔަ އަހަރު އަމިއްލަ އަށް މަރުވި ތަރި ސުޝާންތުވެސް ވަނީ އަމިއްލައަށް މަރުވުމުގެ ކުރިން މި ގޮތަށް ކަންތައްކޮށްފައެވެ.\nޖަނާޒާތަކުގައި ބޭނުންކުރި ހެދުންތައް ވިއްކަން އުޅުމުން ދީޕިކާއަށް ގިނަ ބައެއްގެ ފާޑުކިޔުންތައް އަމާޒުވެއްޖެ


ހަ ރޯދައިގެ ތެރޭގައި ޚާއްޞަ ދަރުސްތަކެއް – ޖަމްޢިއްޔަތުއް ސަލަފް\nހަ ރޯދައިގެ ތެރޭގައި ޚާއްޞަ ދަރުސްތަކެއް\nތާރީޚް: 19:06 15 ޖޫން 2018\nޒަމާނުއްސުރެ ދިވެހިންގެ ތެރޭގައި ހަ ރޯދައިގެ ނަމުގައި މަޝްހޫރުވެފައިވާ ޝައްވާލުމަހުގެ ދެވަނަ ދުވަހުން ފެށިގެން ހަތްވަނަ ދުވަހުގެ ނިޔަލަށް ބާއްވާ ޚާއްޞަ ދަރުސް ސިލްސިލާއެއް ބާއްވާގޮތަށް ހަމަޖެހިއްޖެއެވެ.\nޖަމްޢިއްޔަތުއްސަލަފުގެ ފަރާތުން ބާއްވާ މިދަރުސްތައް މާލޭގެ ފުރުޤާން މިސްކިތުގައި މި ހަރޯދައިގެ ކޮންމެ ދުވަހެއްގެ ޢަޞްރުނަމާދަށް ފަހު އޮންނާނެއެވެ. މި ދަރުސްތަކުގައި އަލިއަޅުވާލާނީ އީމާންކަމުގެ ހަ ރުކުނާއި ބެހޭގޮތުންނެވެ.\nމި ދަރުސްތައް ބޭއްވުމުގައި އެންމެ އިސްކޮށް ހަރަކާތްތެރިވާ، ދަރުސްތަކުގެ ކޯޑިނޭޓަރު އަދި ޖަމްޢިއްޔަތުއްސަލަފުގެ ޢިލްމުވެރިންގެ މަޖިލީހުގެ މެމްބަރު އައްޝައިޚް މުޖްތަބާ ޙަމީދު ވިދާޅުވިގޮތުގައި އީމާންކަމުގެ ހަ ރުކުނާއި ބެހޭގޮތުން ކުރިއަށްގެންދާ މިދަރުސްތަކުގައި ތަފާތު ގިނަ ޢިލްމުވެރިން ބައިވެރިވެވަޑައިގަންނަވާނެއެވެ.\n”އަޅުގަނޑުމެން މިފަހަރު މިބާއްވާ ދަރުސްތަކަކީ ހަ ރޯދައިގެ ތެރޭގައި މިފަދަގޮތަކަށް ސިލްސިލާކޮށް ބާއްވާ ފުރަތަމަ ދަރުސްތައް. މިފަހަރު މިބާއްވަނީ ’ހަ ރުކުން‘ މިނަމުގައި. މިސިލްސިލާގައި އީމާންކަމުގެ ހަ ރުކުނުގެ މައްޗަށް ޖުމްލަގޮތެއްގައި ވާހަކަދެއްކުން އޮންނާނީ. ދެން ދަރުސްތައް ދެއްވާނީ އެކި ދުވަހު އެކި ޢިލްމުވެރިން.“ ޝައިޚް މުޖްތަބާ ވިދާޅުވިއެވެ.\nމިސިލްސިލާގެ ފުރަތަމަ ދަރުސްގައި މިއަދު ފުރުޤާން މިސްކިތުގައި އިންޝޡާﷲ އޮންނާނެއެވެ. މިއަދުގެ ދަރުސް ’ ﷲ އަށް އީމާންވުން‘ އާއިގުޅޭގޮތުން ވާހަކަފުޅު ދައްކަވާނީ އައްޝައިޚް މުޙައްމަދު ސިނާން އެވެ. މިދަރުސް ސަލަފުގެ ފޭސްބުކު ޕޭޖުން ލައިވް ކުރާގޮތަށް ވަނީ ހަމަޖެހިފައެވެ.


އެވިޑް ކޮލެޖްގެ ދަސްވެނިވުމުގެ ޙަފްލާގައި ރައީސުލްޖުމްހޫރިއްޔާގެ ނައިބު ފައިޞަލް ނަސީމް ދެއްކެވި ވާހަކަފުޅު - The President's Office\nއެވިޑް ކޮލެޖްގެ ދަސްވެނިވުމުގެ ޙަފްލާގައި ރައީސުލްޖުމްހޫރިއްޔާގެ ނައިބު ފައިޞަލް ނަސީމް ދެއްކެވި ވާހަކަފުޅު\n29 ނޮވެންބަރު 2018، ރިފަރެންސް: PS-2018-124\nއެވިޑް ކޮލެޖްގެ ޗެއަރމަން ޢަބްދުﷲ މުސްތާޤް ރަޝާދު، ކޮލެޖްގެ ވައިސް ރެކްޓަރ ޑޮކްޓަރ ޢަބްދުﷲ ރަޝީދު، އަދި ތަޢުލީމު އުނގަންނައިދެއްވުމުގެ މަތިވެރި މަސައްކަތް ކުރައްވާ އެންމެހާ ބޭފުޅުން، މިރޭގެ ޖަލްސާގެ ޝަރަފުވެރިން، ލޮބުވެތި ބެލެނިވެރިން، ވަޑައިގެން ތިއްބެވި އެންމެހާ ބޭފުޅުން؛\nއާދެ، އަޅުގަނޑުގެ އެންމެ ފުރަތަމަ ވާޖިބެއްގެ ގޮތުގައި އަޅުގަނޑު މިދެކެނީ މިރޭގެ ޝަރަފުވެރި ވަނަތައް ހޯއްދެވި އެންމެހާ ފަރާތްތަކަށް މަރުޙަބާއާއި ތަހުނިޔާ ރައްދުކުރުން. އާދެ، އޭގެތެރެއިން ވަރަށް މަތިވެރި ކާމިޔާބެއް ހޯއްދެވި ފާޠިމަތު އުފާ ޝާކިރަށްވެސް އަޅުގަނޑު ވަރަށް ބޮޑަށް ތަހުނިޔާ ދަންނަވަން.\nއާދެ، ކޮލެޖުގެ ޗެއަރމަން އަދި ވައިސް ރެކްޓަރ އަޅުގަނޑާމެދު ވަރަށް ހެޔޮބަސްތަކެއް ވިދާޅުވެއްޖެ. ޙަޤީޤަތުގައި އަޅުގަނޑު ދަންނަވަން އޮތީ، ކޮލެޖުގެ ޗެއަރމަނަކީ ހުރިހާ ގޮތަކުން ބެލިނަމަވެސް، މުޅި ދިވެހިރާއްޖޭގެ އެންމެހާ ރައްޔިތުން އަދި ވަކިން ޚާއްޞަކޮށް މިއަދު ތަޢުލީމު އުނގެނެމުންދާ އެންމެހާ ދަރިވަރުންނަށް ހުރި ނަމޫނާއެކޭ. އާދެ، ވަރަށް ގިނަގުނަ ގޮންޖެހުންތަކަކާއެކުވެސް ގިނަ ކާމިޔާބުތަކެއް، އާދެ، ޤައުމަށްޓަކައި ދަރިވަރުންނަށް، އާދެ، ޤައުމުގެ ތިޔަފަދަ ދަރިންނަށް ތަޢުލީމުގެ މަތީ ވަނަތައް، މަތީ ކާމިޔާބުތައް ހޯއްދަވައިދެއްވުމަށް ގަދައަޅައި މަސައްކަތް ކުރެއްވިކަމީ، އެއީ އަޅުގަނޑު ދަންނަވާނީ، ޤައުމީ ފެންވަރުގައި ފާހަގަކުރަންޖެހޭ ކަމެކޭ.\nއާދެ، އަޅުގަނޑު މިގޮތަށް ދަންނަވާއިރު، ޢަބްދުﷲ މުޝްތާޤު ރަޝާދަށް، ޤައުމީ ފެންވަރުގައި ޤަޢުމީ ޚިދުމަތުގެ އިނާމު ލިބިވަޑައިގެންފައިވާކަން އަޅުގަނޑު މިފުރުޞަތުގައި ފާހަގަކުރަން. އެކަމަށްޓަކައިވެސް މަރުޙަބާއާއި ތަހުނިޔާ ދަންނަވަން. އާދެ، އަޅުގަނޑުމެންނަށް ޢަބްދުﷲ މުޝްތާޤް ރަޝާދުގެ މާޒީން ފެނިގެން ދިޔައީ، މި ދެންނެވި ގޮތަށް، އާދެ، ވަކިން ޚާއްޞަކޮށް، ޞިއްޙީ ވަރަށް ބޮޑެތި ގޮންޖެހުންތަކެއް، ވަރަށް ބޮޑު ތަކުލީފުތަކެއް ތަޙައްމަލު ކުރަމުން ގެންދެވިއިރުވެސް ތަޢުލީމަށް ދެއްވި އަހަންމިއްޔަތުކަން، އާދެ، އެއްވެސް ވަރަކަށް އެކަންތަކަން ދެއްވި އަހަންމިއްޔަތުކަން ކުޑަނުކޮށް އިސްކަމެއް ދެއްވައިގެން މަސައްކަތްތަކެއް ކުރެއްވިކަން.\nއާދެ، މިރޭ ޙަޤީޤަތުގައި އެމަނިކުފާނުގެ ވާހަކަފުޅަށްފަހު، އަޅުގަނޑު ހަމަ ދަންނަވާލަން އޮތީ، ދެން އިތުރު މީހަކު ދައްކާނޭ ވަކި ވާހަކައެއްވެސް ނެތޭ. އާދެ، ތިޔަކުދިންނަށް، ތިޔަ އެންމެހާ ފަރާތްތަކަށް ގިނަގުނަ ނަޞޭޙަތްޕުޅުތަކެއް ދެއްވައިފި. އެ އެއްޗެއްގައި، އެ ނަޞޭޙަތުގައި ތިޔަކުދިން، ތިޔަ ޝަރަފުވެރިން ހިއްޕަވައިފިނަމަ، އަޅުގަނޑު ދަންނަވާނީ ތިޔައިން ކޮންމެ ބޭފުޅެއްގެ މުސްތަޤްބަލު ﷲ އިރާދަކުރައްވިއްޔާ އުޖާލާވެގެންދާނެ.\nއާދެ، ތަޢުލީމު ހާސިލުކުރުމަށްފަހު، ގިނަގުނަ ބުރަ މަސައްކަތްތަކަކަށްފަހު، ތިޔަ ލިބިވަޑައިގެންނެވި އާދެ، ސަނަދާއެކު އެނބުރިގަންނަންޖެހެނީ ޤައުމީ މަސައްކަތާ ދިމާއަށް. އާދެ، އަޅުގަނޑު މިހެން ދަންނަވާއިރު، އަޅުގަނޑު ހަމަ ވަރަށް ބޮޑަށް ފާހަގަކުރަން ބޭނުންވޭ، މިއަދު ދިވެހިރާއްޖޭގައި އަޅުގަނޑުމެންނަށް ފެނިގެން މިދަނީ، އާދެ، ދަރިންނަށް މަތީ ތަޢުލީމުގެ ވަނަތައް ހޯއްދަވައިދެއްވުމަށްފަހު މައިންބަފައިން، ދަރިންގެ ފަހަތުންވެސް އެ ސަނަދުތައް ހޯއްދެވުމަށްޓަކައި ބުރަ މަސައްކަތްތައް ކުރަމުން، ޢާއިލީ ހުރިހާ ޒިންމާތަކެއް އަދާކުރައްވަމުންވެސް، އެ ވަނަތައް ޙާޞިލުކޮށް ފަޚުރުވެރި މައިންބަފައިންނަށް ވުމަށްޓަކައި ގަދައަޅައި މަސައްކަތް ކުރަމުންދާތަން.\nއާދެ، އަޅުގަނޑަށް ވަރަށްގިނަ ފަރާތްތަކެއް އެބަ ފެނޭ، އަޅުގަނޑާއެކު، ސްކޫލުގައި، ޕްރައިމަރީ، ސެކަންޑަރީ ތަޢުލީމުގައި އަޅުގަނޑާ އެއްކޮށް އެއް ކްލާހެއްގައި އުޅުނު އެދުވަހުގެ ދަރިވަރުން ނުވަތަ ކުދިން އަޅުގަނޑަށް، އަޅުގަނޑުގެ ކުރިމަތިން އެބަފެނޭ. އަޅުގަނޑު ހަމަ ތިޔަބޭފުޅުންނަށް ވަރަށް ބޮޑަށް ތަހުނިޔާ ދަންނަވަން. ވަރަށް ބޮޑަށް މުބާރިކްބާދީ ދަންނަވަން، ތިޔަ ކުރައްވާ މަސައްކަތަށް.\nއާދެ، މިއަދު ޤައުމުގެ ހުރި މައްސަލަތަކަށް، އާދެ، ޙައްލު ލިބެންއޮތީ ހަމަ އެންމެ ގޮތަކަށް. އެއީ ތިޔަފަދަ ޢަޒުމުގައި އަދާ ހަމައަށް ތަޢުލީމު އުގަންނައިދެއްވުމަށްޓަކައި މަސައްކަތް ކުރެއްވި ހީވާގި ފަރާތްތަކުގެ މިންނަތް މަސައްކަތުން. އާދެ، ތިޔަ ބޭފުޅުންނަށް އެނގިވަޑައިގަންނަވާނެ، ބަދަލުވަމުންދާ ދުނިޔޭގައި، ދުނިޔޭގެ އެހެން ޤައުމުތަކާ ފައިތިލަ ހަމަކުރުމަށްޓަކައި ތަރައްޤީވެގެންމިދާ ޒަމާނުގައި ގިނަގުނަ ކާމިޔާބުތައް ޙާޞިލުކުރުމަށްޓަކައި އަޅުގަނޑުމެންގެ ސޮސައިޓީއަކީ ނޮލެޖް ބޭސްޑް ސޮސައިޓީއަކަށް ހައްދަވައިދެއްވައި، އަޅުގަނޑުމެންގެ މަސައްކަތްތަކަކީ އުފެއްދުންތެރި މަސައްކަތްތަކެއްގެ ގޮތުގައި ހެދުމަށްޓަކައި، ގުޅިގެން މަސައްކަތްތަކެއް ކުރަން އެބަޖެހޭ. ޤައުމެއްގެ ކުރިއެރުމަކީ، ޤައުމަކަށް ލިބޭނެ ކާމިޔާބަކީ، މުޖުތަމަޢުގެ ހަމަޖެހުމަކީ، މުޖުތަމަޢުގެ އަމާންކަމަކީ، މައިންބަފައިންނަށް ލިބޭނެ ހިތްހަމަޖެހުމަކީ، އަޅުގަނޑު ދަންނަވާނީ މުޅި ދިވެހި އުއްމަތް އެއްކޮށް، އެންމެހާ ރައްޔިތުން ގުޅިގެން ކުރާ މަސައްކަތެކޭ. އާދެ، ހަމަ މިފުރުޞަތުގައި އަޅުގަނޑު ފާހަގަކޮށްލަން ބޭނުންވޭ، އަދުގެ ރައީސުލްޖުމްހޫރިއްޔާ އޮނަރަބްލް އިބްރާހީމް މުޙައްމަދު ޞާލިޙުގެ ސަރުކާރުން ތަޢުލީމަށް ޚާއްޞަ ސަމާލުކަމެއް ދެއްވަން މިހާރުވެސް ވަޢުދުވެފައިވާކަން.\nއާދެ، ވަކިން ޚާއްޞަކޮށް، މިރޭ އިއްތިފާޤަކުން މިކަންތަކުގައި އަޅުގަނޑަށް ބައިވެރިވުމުގެ ފުރުޞަތު ލިބުނީތީ، ތިޔަ އެންމެހާ ކުދިންނަށް އަޅުގަނޑު ދަންނަވާލަން އޮތީ ތިޔަފަދަ ވަނަތައް ޙާޞިލުކުރުމަށްޓަކައި ﷲ އިރާދަކުރެއްވިއްޔާ މިއަދުގެ ސަރުކާރުން އެ މަގު ތަނަވަސްކޮށްދޭނެއޭ. އާދެ، ފަސްޓް ޑިގްރީއަށް ކިޔަވައިދިނުމުގެ ފުރުޞަތު ތަނަވަސްކޮށްދިނުމަކީ އަޅުގަނޑު ގަބޫލުކުރަނީ މުޅި ޤައުމަށް އިތުރު އާރޯކަމެއް ގެނެސްދޭނެ ކަމެކޭ.\nއާދެ، ކުރީގައިވެސް މި ދެންނެވިގޮތަށް، އަޅުގަނޑު މިއަދު ތިޔަ ހަތަރުސަތޭކަ ހަތްދިހަ އެއް ޝަރަފުވެރިންގެ ކިބައިން އެދެން އޮތީ ޤައުމަށްޓަކައި މަސައްކަތްތަކެއް ކުރައްވާށޭ. ޤައުމީ ޒިންމާއަކީ ވަކި މީހަކަށް ދޫކޮށްލައިގެން އޮންނަންޖެހޭނެ ކަމެއް ނޫނޭ. އެއީ އެއްވެސް ހާލެއްގައި ހަމައެކަނި އެވަގުތެއްގައި ތިޔަބޭފުޅުން އިޚްތިޔާރު ކުރައްވާފައި ހުންނެވި ރައީސުލްޖުމްހޫރިއްޔާ އަށް ނުވަތަ ތިޔަބޭފުޅުންގެ މަސައްކަތްތައް ކުރުމަށް ތިޔަބޭފުޅުންގެ މަސްއޫލިއްޔަތު ޙަވާލުކުރެއްވި ހަމައެކަނި ފަރާތްތަކުގެ ޒިންމާއެއް ނޫނޭ. އަޅުގަނޑުމެން ބާރަށް ކުރިއަރައިގެންދާ ބަޔަކަށްވާން ބޭނުންކަމަށްވަންޏާ، ތިޔަ އެންމެހާ ފަރާތްތަކާއި، އަދި ދިވެހިރާއްޖޭގެ އެހެނިހެން ހުރިހާ މަދަރުސާތަކާއި، ކޮލެޖް ޔުނިވަރސިޓީތަކުގައި މަސައްކަތް ކުރައްވާ، ދަސްކުރަން ކިޔަވައި ވިދާޅުވާ އެންމެހައި ފަރާތްތަކުން ގިނަގުނަ މަސައްކަތްތަކެއް ކުރަންޖެހޭ.\nއާދެ، މިއަދު މި ކުރާ މަސައްކަތަށްވުރެ ގިނަގުނަ ޤައުމީ ޚިދުމަތެއް ކުރަން އެބަޖެހޭ. މިއަދު އަޅުގަނޑުމެން އެބަ ވިސްނަންޖެހޭ، އަޅުގަނޑުމެންނަށް ޤައުމަށްޓަކައި ކޮށްދެވޭނީ ކޮންކަމެއްތޯ. އާދެ، ވަރަށްބޮޑު އިއްތިފާޤެއް. އަޅުގަނޑު ކުޑަކޮށް ލަދުވެސްގަންނަގޮތްވި، މާގިނައިން އަޅުގަނޑާ ބެހޭގޮތުން ވާހަކަ ދެއްކެވީމަ. އެހެންނަމަވެސް، ފާހަގަކޮށްލަންޖެހޭ ކަމެއް އެބައޮތް. މީހަކު ރަގަނޅު ކަމެއް ކޮށްފި ކަމަށްވަންޏާ، އެކަން ފާހަގަކުރުމަކީ އެއީ ކުރަންޖެހޭނެ ކަމެއް. އާދެ، އެގޮތުން އަޅުގަނޑު ހަމަ ވަރަށް ބޮޑަށް ފާހަގަކުރަން ބޭނުންވޭ. 1986 ވަނަ އަހަރު، އޭރު އަޅުގަނޑުމެން ވަރަށް ކުޑަކުދިންގެ ގޮތުގައި ތިބިއިރު، އަޅުގަނޑަށް މިއަދާ ހަމައަށް ކުރެވުނު މަދު މަސައްކަތުގެ ފެށުމުގެ ގޮތުން، އެކަންތައް އަޅުގަނޑަށް ފަށްޓަވައިދެއްވީ، އާދެ، މިކޮލެޖުގެ ވައިސް ރެކްޓަރ ޑޮކްޓަރ ޢަބްދުﷲ ރަޝީދު. އާދެ، އަޅުގަނޑު ވަރަށް ބޮޑަށް ޝުކުރު ދަންނަވަން. އަޅުގަނޑު ޤަބޫލެއްނުކުރަން، އަޅުގަނޑަކީ އެހާ ގިނަ ކަންތައްތަކެއް ކުރެވުނު މީހެއް ކަމަކަށް. އެހެންނަމަވެސް އަޅުގަނޑު ފާހަގަކޮށްލަން ބޭނުންވަނީ، ކުރެވުނިއްޔާ ކުރެވުނު ކޮންމެ ކަމެއް ކުރެވިފައި އޮތީ ވަރަށް ގިނަ ބައެއްގެ، އަޅުގަނޑުގެ ޢާއިލާ އާއި، މައިންބަފައިންނާއި، އަޅުގަނޑުގެ ގާތްތިމާގެ މީހުންނާއި، އަދި އެކުވެރިން، އެތައް ބައެއްގެ، އެކަމުގައި ބައިވެރިވުން އޮވެގެން. އަޅުގަނޑުގެވެސް މަންމައާއި ބައްޕަ، އަޅުގަނޑަށް އެ ދެއްވި އެހީތެރިކަމާއި، އެ އަޅާލުމާއި ލޯބި އަޅުގަނޑަށްވެސް ލިބުނީތީވެ.\nއާދެ، އަޅުގަނޑުމެން ކިޔަވަން ތިބި ދުވަސްވަރަކީ ތަފާތު ދުވަސްވަރެއް. އޭރު އަޅުގަނޑުމެން އެކަނި މާލޭގައި ކޮޓަރިއެއް ކުއްޔަށް ހިފައިގެން، ނުވަތަ އެކަހަލަ ގޮތަކަށް އަޅުގަނޑުމެން އުޅެންޖެހުނީ. ވަރަށް ޢާއިލާއާ ދުރުގައި. ވަރަށް މަދުންނޫނީ އަޅުގަނޑުމެންނަށް އަޅުގަނޑުމެންގެ މަންމަ ބައްޕަ، އޭރު އަޅުގަނޑުމެންނަކަށް ނުފެނޭ. މިއަދާ ވަރަށް ތަފާތު. އެއަރޕޯޓެއް އޭރަކު ނޯވޭ. އަޅުގަނޑު ދަންނަވަން އޮތީ ތިޔަ ކުދިން ހިތްވަރު ކުރައްވާށޭ. ތިޔަ ކުދިން ޢަޒުމް ވަރުގަދަ ކުރައްވާށޭ. މިޤައުމު މާދަމާ ހިންގަވަން ތިއްބެވި ޙަޤީޤީ ދަރިންނަކީ ތިޔައޭ.\nއާދެ، އަޅުގަނޑު ހަމަ ފާހަގަކުރަން ބޭނުންވޭ. މިއަދު ދިވެހިރާއްޖޭގެ ތަޢުލީމީ ނިޒާމަށް މިއައިސްފައި މިވާ އިންޤިލާބު. އާދެ، މި ބަދަލު މި އައިސްފައި ވަނީ ވަރަށް ގިނަގުނަ ބައެއްގެ މިންނަތް މަސައްކަތުން. އެވިޑް ކޮލެޖާއެކު އަޅުގަނޑު ދަންނަވާނީ، ދިވެހިރާއްޖޭގައި ގިނަގުނަ އިންސްޓިޓިއުޓްތަކެއް އުފެދި، އާދެ، އެފަރާތްތަކުންވެސް ކުރައްވާ މަސައްކަތަކީ، އަޅުގަނޑުމެން ހަމަ ފާހަގަކުރާ ކަންތައްތަކެކޭ. އަޅުގަނޑުމެން އެކަމަކަށްޓަކައި ޝުކުރު ދަންނަވައި، އަޅުގަނޑުމެން އެބަޔަކަށް އަބަދުވެސް ހިތްވަރުދޭންޖެހޭ ކަމެކޭ. އަޅުގަނޑު މިއަދު ދިވެހިރާއްޖޭގައި ތަޢުލީމު އުނގަންނައިދޭ އެންމެހައި ފަރާތްތަކަށާއި، ކޮލެޖް، ޔުނިވަރސިޓީތަކަށް ދަންނަވާލަން އޮތީ، ﷲ އިރާދަކުރެއްވިއްޔާ، މި ސަރުކާރުން ތިޔަބޭފުޅުން ކުރައްވާ ހުރިހާ މަސައްކަތްތަކެއްގައި ބައިވެރިވެ، ފަސޭހަކަމާއެކު، އާދެ، މުޅި ދިވެހި މުޖުތަމަޢަށް، މުޅި ދިވެހި ދަރިންނަށް ތަޢުލީމު އުނގަންނައިދިނުމަށްޓަކައި ތިޔަ ކުރައްވަމުން ގެންދަވާ މަސައްކަތަށް، އަޅުގަނޑުމެންނަށް ހަމަ ވެވެންހުރި ހުރިހާ މަސައްކަތެއް އަޅުގަނޑުމެން އިރާދަކުރެއްވިއްޔާ ކުރާނަމޭ.\nއާދެ، އަޅުގަނޑުމެންގެ މިއަދުގެ ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙުގެ ވަޢުދަކީ، ދިވެހި މުޖުތަމަޢަށް ކުރެވެންހުރި ހަމަ ހުރިހާ ކަމެއްވެސް ކުރުން. އަދި ހަމަ މިއާއެކު، އަޅުގަނޑު ހަމަ ޝުކުރުވެރިކަމާއެކު، ވޭތުވެދިޔަ ސަރުކާރުތަކުންވެސް ދިވެހިރާއްޖޭގެ ތަޢުލީމަށްޓަކައި، ދިވެހިދަރިންނަށްޓަކައި ކޮށްފައިވާ އެންމެހާ މަސައްކަތް ފާހަގަކޮށް، އެކަމަށްވެސް ޝުކުރު ދަންނަވަން ބޭނުންވޭ.\nއާދެ، ކުރީގައިވެސް މި ދެންނެވި ގޮތަށް، އަޅުގަނޑުމެންނަށް އަޅުގަނޑުމެންގެ ޤަޢުމުގައި މިއަދު ހުރި މައްސަލަތައް ޙައްލުކުރެވޭނީ އަޅުގަނޑުމެން ހުރިހާ ފަރާތްތައް އަތުގުޅައިލައިގެން، އަޅުގަނޑުމެންނަކީ އެކަކު އަނެކަށް އިޙްތިރާމު ކުރާ، އަނެކާ ކުރާ ރަގަނޅު ކަންތައްތައް ބަލައިގަންނަ ބަޔަކަންވާން އެބަޖެހޭ. އަނެކާ ކުރާ ގޯސްކަމެއް އޮތް ކަމަށްވަންޏާ، އެކަމެއް ހަނދާންކޮށްދީ، ތިމާގެ އެކުވެރިޔާ ކަންތައްތަކުން ސަލާމަތްކޮށް، އެމީހާއަށް އަބަދުވެސް ނަޞޭޙަތްތެރިވާ ބަޔަކަށްވެސް އަޅުގަނޑުމެން ވާން އެބަޖެހޭ. ޤައުމަށްޓަކައި އަޅުގަނޑުމެންނަށް ގިނަގުނަ މަސައްކަތްތަކެއް ކުރެވިއްޖެ ކަމަށްވަންޏާ، އިރާދަކުރެއްވިއްޔާ އަޅުގަނޑުމެންނަށް ދިވެހި ޤައުމު ފެނިގެންދާނީ، އަޅުގަނޑު ދަންނަވާނީ ހަމަ ސިންގަޕޯރ ކަހަލަ ދުނިޔޭގެ ތަހުޒީބު ވެފައިވާ މުޖުތަމަޢެއް އޮތް ޤައުމެއްގެ ގޮތުގައޭ.\nއާދެ، އަޅުގަނޑުމެންގެ ތެރޭގައި އެންމެ ބޮޑަށް އަޅުގަނޑުމެންނަށް މި ބޭނުންވާ އެކުވެރިކަމާއި، އެއްބައިވަންތަކަމާއި، އަމާންކަން ޤާއިމުކުރުމަކީ އެއީ އަޅުގަނޑުމެންގެ ހުރިހާ އެންމެންގެ މަސައްކަތުން ކުރެވޭނެ ކަމެއް. އަޅުގަނޑުމެންގެ މުޖުތަމަޢުގައި ގިނަގުނަ ކަންތައްތަކެއް އެބަހުރި، އަޅުގަނޑުމެންނަށް ޙައްލުކުރެވޭނެ. އާދެ، އަޅުގަނޑުމެންގެ ތެރޭގައި އޮންނަ ސާފުތާހިރުކަމާއި، އަޅުގަނޑުމެންގެ މަގުމަތީގައި މި ހިނގަމުންދާ އެކްސިޑެންޓްތަކަކީ، މިއީ ހަމަ އަޅުގަނޑުމެން ވިސްނާލަންޖެހޭ ކަމެއް.\nއަޅުގަނޑު މި ވާހަކަ ދައްކާއިރު އަޅުގަނޑަށް އެބަ އެނގޭ، ވަރަށް ވަރުބަލިކަމާއެކު ހުރިހާ ބޭފުޅުންވެސް ތިޔަ ތިއްބެވީ. އެހެންނަމަވެސް، އަޅުގަނޑަށް ހީވަނީ މިފަދަ ވަގުތެއްގައި އަޅުގަނޑުމެން ހަމަ ޤައުމީ މިކަހަލަ ކަންތައްތައް ފާހަގަކުރުމަކީ އެއީ ހަމަ ކޮށްލަންޖެހޭ ކަމެއްހެން. ކޮންމެ ދުވަހަކީ މަގުމަތީގެ އެކްސިޑެންޓަކުން ނުވަތަ ބްރިޖުމަތީ އެކްސިޑެންޓަކުން ނުވަތަ ލިންކް ރޯޑެއްގެ ނުވަތަ ބޮޑު މަގެއްގެ އެކްސިޑެންޓަކުން އެތައް އަނިޔާތަކެއް ލިބި އަދި ވަރަށް ހިތާމަވެރި ކަންތައްތަކެއް ހިނގަމުންދާ ދުވަހެއް. މިއީ އަޅުގަނޑުމެން ހުރިހާ މީހުން ސަމާލުވާންވީ ކަމެއް. އާދެ، މަގުމަތީގައި ދުއްވުމުގައާއި، ހިނގުމުގައި އަޅުގަނޑުމެން ބަލަން އެބަޖެހޭ. ކޮންމެ މީހަކުވެސް ސަމާލުވެއްޖެނަމަ، ފަރުވާތެރިވެއްޖެނަމަ އަޅުގަނޑަށް ހަމަ ސަތޭކަ ޕަސެންޓް ޔަޤީން، ﷲ އިރާދަކުރެއްވިއްޔާ، މިހާރު މި ދިމާވާ ކަންތައްތައް މިހާވަރަށް ދިމައެއްނުވާނެ. ކޮން މަޔަކު ބަފަޔަކުތޯ ބޭނުންވާނީ، އެމީހެއްގެ ދަރިޔަށް ބޮޑު ހިތާމައެއް ލިބޭފަދަ ނުރައްކާތެރި ކަންތައްތައް ހިނގަން. މިތިބަ ކަންތައްތަކަކީ މިއަދު އަޅުގަނޑުމެން ސަމާލުވާންވީ ކަންތައްތައް. މުޅި މާލެއާއި ދިވެހިރާއްޖޭގެ ސާފުތާހިރުކަން އަޅުގަނޑުމެން ދަމަހައްޓަން އެބަޖެހޭ. އަޅުގަނޑުމެންގެ ތެރޭގައި އަބަދުވެސް އަޅުގަނޑުމެން ހޮސްޕިޓަލްތަކަށް ދާއިރު، އަޅުގަނޑުމެންނަށް މި ފެންނަނީ ހޮސްޕިޓަލްތައް ފުރިގެން އެނދުތައް މަދުވެފައި އޮންނަ ތަން. އަޅުގަނޑުމެން ޕްރިވެންޝަނަށް މަސައްކަތްކުރާ ބައަކަށްވާން އެބަޖެހޭ. ކަމެއް ހިނގުމުގެ ކުރިން އެކަމަކަށް ފިޔަވަޅު އަޅައި ރައްކާތެރިވެ ތިބޭ ބަޔަކަންވާން އަޅުގަނޑުމެން އެބަޖެހޭ.\nއާދެ، އަޅުގަނޑުގެ ވާހަކަކޮޅު ނިންމާލާނީ، ތިޔަ އެންމެހާ ބޭފުޅުންނަށް ބާއްޖަވެރި ރެޔަކަން އެދެމުން. އަދި އަޅުގަނޑުމެން ތިޔަ އެންމެހާ ބޭފުޅުން ކުރައްވާ ބުރަ މަސައްކަތުގައި، ޤައުމަށްޓަކައި ތިޔަ ކުރައްވާ މަސައްކަތުގައި، اللّـه سبحـانـه وتعـالى ބަރަކާތް ލައްވައި އަދި ދިވެހިރާއްޖޭގެ ތަޢުލީމު ކުރިއެރުވުމަށްޓަކައި އެވިޑް ކޮލެޖާއި އަދި އެހެނިހެން ކޮލެޖުތަކާއި ޔުނިވަރސިޓީތަކުން ކުރާ މަސައްކަތުގައި އެބޭފުޅުންނަށް ކާމިޔާބު ލެއްވުން އެދި اللّـه سبحـانـه وتعـالى ގެ ޙަޟްރަތުގައި ދުޢާ ދަންނަވަމުން.


SunOnline: avacado gannan neyngenyya mi kiyaalaa\nއަބަދު ވެސް ދޮންނުވާ އެވަކާޑޯ ގަންނަ މީހުންނަށް، މި ކިޔާލާ!\nމިޙްނާ ނާސިހު 07 Mar 2021, 14:46\nނިކަން އަގުބޮޑުކޮށް އަހަރެމެން ގަންނަ، އެކަމަކު ސިއްޚަތަށް އެހާމެ ފައިދާހުރި މީރު އެއް މޭވާއަކީ އެވަކާޑޯއެވެ. ކަންމަތީ ފިހާރަތަކުން ނުލިބުނެއްކަމަކު، ސުޕާމާޓްތަކާއި މޭވާ އާއި ތަރުކާރީ ވިއްކާ ފިހާރަތަކުގައި އެވަކާޑޯ އާންމުކޮށް ލިބެން ހުރެއެވެ. އެހާމެ އަގުބޮޑޮކޮށް އެވަކާޑޯ ގަންނަން ޖެހޭއިރު، އެންމެ ހިތްދަތިވާ ކަމަކީ ގެއަށް ގަންނަ އެވަކާޑޯ ގިނަފަހަރު ބޭނުންކުރަންވާއިރަށް ދޮންނުވެ އޮތުން ނޫނީ މާ ބޮޑަށް ޗަސްވެ ހަލާކުވެފައި އޮތުމެވެ.\nފުރަތަމަ ބަލަންވީ އެވަކާޑޯގެ ކުލަ\nއެވަކާޑޯ ދޮންވެފައި އަދި ރަނގަޅަށް ދޮން ނުވަނީސް--\nއެންމެ ފުރަތަމަ ބަލަންވީ އެވަކާޑޯގެ ކުލައަށެވެ. އާންމުކޮށް ދޮންވެފައި ހުންނަ އެވަކާޑޯ ހުންނާނީ ކަޅު ޒާތެއްގެ ކުލައިގަ އެވެ. ކޮންމެވެސް ވަރަކަށް ފެހިކަން ފެންނަން ހުރެދާނެ އެވެ. ވަގުތުން ބޭނުންކުރާނަމަ އެންމެ ރަނގަޅީ ހަމަ ބޮޑަށް ކަޅު ކުލައެއްގެ އެވަކާޑޯ އެއް ނެގުމެވެ. އަދި ދެތިންދުވަހެއް ފަހުން ބޭނުންކުރާ ނަމަ ފެހި އެވަކާޑޯއެއް އެންމެ ރަނގަޅުވާނެ އެވެ. އެހެންނަމަވެސް މިއީކީ ހަމައެކަނި ކުލައަށް ބަލައިގެން ނިންމާލެވޭނެ ކަމެއް ނޫނެވެ. ބައެއް ވައްތަރުތަކުގެ އެވަކާޑޯއަކީ ދޮންވިޔަސް ފެހިކުލައިގައި ހުންނަ އެއްޗެކެވެ. އަދި ކުރިއަށް އޮތީއެވެ.\nކުލައިން ނޭގެންޏާ ދެން މަޑުމަޑުން ފިއްތާލާ\nކުލައިން ބުނަން ނޭގޭ ނަމަ ދެން އޮތީ އެވަކާޑޯއަށް ފިއްތާލުމެވެ. މާ ބާރުބާރަކަށް ނޫނެވެ. ފޮޓޯއިން ފެންނަ ފަދައިން އަތުގެ ބޮޑުވާއިނގިލިން ކުޑަކޮށް ފިއްތާލުމުން ކުޑަކުޑަަކޮށް އެތެރެއަށްދާ ނަމަ އެއީ މިވަގުތަށް ހަމަ އެންމެ ރަނގަޅު އެވަކާޑޯއެކެވެ. ނަމަވެސް މާބޮޑަށް ފަސޭހައިން އެތެރެއަށްދާ ނަމަވެސް އެންމެ ރަނގަޅެއް ނޫނެވެ. އަދި އެއްވެސް ވަރަކަށް ނުފިތޭހެން ހަރުކޮށް އޮންނަނަމަ އެ އެވަކާޑޯ މާ ޅައީ އެވެ.\nއެވަކާޑޯގެ ކޮޅުންވެސް ދޮންވެފައި ހުރިތޯ ބެލޭނެ\nއެވަކާޑޯގެ ސްޓެމް ނުވަތަ ކޮޅަށް ބަލާލުމުން ވެސް ދޮންވެފައި ހުރިތޯ ނޫންތޯ ބަލާލެވޭނެ އެވެ. އެވަކާޑޯއެއް އެންމެ މީރުވާނީ ދޮންވެ އެތެރެ ކްރީމީ ކޮށް އޮންނައިރެވެ. އެވަކާޑޯގެ ކޮޅަށް ބަލާލާއިރު ފެހިކުލައިގައި އޮންނަނަމަ ގަތުމަށް ހަމަ އެންމެ ރަނގަޅެވެ. ނަމަވެސް މުށިކުލައަކަށް ދާނަމަ އެއޮތީ މާބޮޑަށް ދޮންވެ، ހަލާކުވާން ކައިރިވެފަ އެވެ.\nގަނެގެން އަންނަ އެވަކާޑޯ އަދި ބޭނުން ނުކޮށް ބާޢްވަން ބޭނުން ނަމަވެސް ފަރުވާތެރިވާންވީ ބައެއް ކަންކަން އެބަހުއްޓެވެ. މިގޮތުން ދޮންވެފައި އޮތް އެވަކާޑޯއެއް ނަމަ ރަނގަޅީ ފްރިޖުގައި ބޭޢްވުމެވެ. އޭރުން އިތުރަށް ދޮންވާން ގިނަިއރު ނަގާނެއެވެ. ދޮން ނުވާ އެވަކާޑޯ އެއްނަމަ ޕޭޕަރު ކޮތަޅެއްގައި ސީދާ އަވީގައި ނުޖެހޭހެން ބާއްވަންޖެހެ އެވެ. އަވަހަށް ދޮންކުރަން ބޭނުންނަމަ ދޮންކެޔޮ ނުވަތަ އާފަލެއް އެ ކޮތަޅުގެ ތެރެއަށް ލެވިދާނެއެވެ.\nއެވަކާޑޯއެއްގެ ބައެއް ބޭނުންކޮށްފައި އަނެއްބައި ފަހުން ބޭނުންކުރަން ބާއްވާނަމަ އެންމެ ރަނގަޅީ ލުނބޯހުތް ކޮޅެއް ޖެހުމަށްފަހު ޕްލާސްޓިކް ްވްރެޕްއެއްގައި ނުވަތަ އެއާޓައިޓް ކޮންޓެއިނާއެއްގައި ބޭޢްވުމަށްފަހު ފްރިޖަށް ލުމެވެ.


ހުވަދުއަތޮޅު ދެކުނުބުރީ އަތޮޅުކައުންސިލް އިދާރާގެ ސެކިއުރިޓީ 1 (އެކެއް) އަހަރު ދުވަހުގެ މުއްދަތަށް ބަލަހައްޓާނެ ފަރާތެއް ހޯދުމަށް ކުރި ނަމްބަރ (IUL)242/242/2019/5 އިޢުލާންގެ ތާރީޚް ނުބައިކޮށް ޖެހިފައިވާތީ އެއިޢުލާން ބާތިލްކޮށް އަލުން އިޢުލާން ކުރަމަވެ.\nވީމާ، މިކަމަށް ޝައުޤުވެރިވާ ފަރާތްތަކުން ގދ.އަތޮޅުކައުންސިލް އިދާރާގެ މީޓިންރޫމަށް ވަޑައިގެން މައުލޫމާތު ސާފްކުރުމަށްފަހު ކަޑައެޅިފައިވާ ތާރީޚަށް އަންދާސީ ހިސާބު ހިއްޕަވައިގެން ގދ.އަތޮޅުކައުންސިލްގެ އިދާރާގެ މީޓިންރޫމަށް ވަޑައިގެން ދެއްވުން އެދެމެވެ. އަދި، ހުށަހަޅުއްވާ އަންދާސީ ހިސާބު ހުންނަށްވާނީ ބަންދުކުރެވިފައިވާ ސިޓީއުރައެއްގައެވެ.\n17 ޖޫން 2019 ވަނަ ދުވަހުގެ 10:30 އަށް\n19 ޖޫން 2019 ވަނަ ދުވަހު 10:30 އަށް\nއަދި،ދަންނަވަމެވެ. މައުލޫމާތު ސާފްކުރުމަށް ވަޑައި ނުގަންނަވާ ފަރާތްތަކުގެ އަންދާސީ ހިސާބު ބަލައިގަންނަގޮތަށް ހަމަޖެހިފައެއްނުވެއެވެ.\n09 ސައްވާލް 1440\nމުހައްމަދު ނާސިޙް ރަޝީދު\nހުވަދުއަތޮޅުދެކުނުބުރީ އަތޮޅުކައުންސިލްގެ ރައީސް\nސުންގަޑި: 17 ޖޫން 2019 1030


CNN gai Raajje ishthihaaru kuranee\nރާއްޖ އިޝްތިހާރު ކުރަން ސީއެންއެންއާއެކު އެއްބަސްވުމުގައި ސޮއިކޮށް އެއްބަސްވުން ބަދަލު ކުރަނީ -- ފޮޓޯ: އެމްއެމްޕީއާރުސީ\nއެމްއެމްޕީއާރްސީން ރާއްޖޭގެ ފަތުރުވެރިކަން އިޝްތިހާރު ކުރަން ސީއެންއެންއާއެކު އެއްބަސްވުމެއް ހަދައި ސޮއިކޮށްފި އެވެ.\nއެމްއެމްޕީއާރުސީން ބުނި ގޮތުގައި އެ އެއްބަސްވުމުގައި ހިމެނޭ ކެމްޕޭން ކުރިއަށް ގެންދާނީ މާޗު މަހުގެ ފުރަތަމަ ދުވަހުން ފެށިގެން ތިން މަސް ދުވަހަށް ކަމަށެވެ. ކެމްޕޭން އަމާޒު ކުރާނީ ދެކުނު އޭޝިއާ އައި އޭޝިއާ ޕެސިފިކާއި މިޑްލް އީސްޓް، އެފްރިކާ، އަދި ޔޫރަޕްގެ މާކެޓްތަކަށެވެ.\nމި ކެމްޕޭންގައި ސީއެންއެންގެ ހަބަރު ޗެނަލްތަކާއި ވެބްސައިޓްގެ އިތުރުން ސޯޝަލް މީޑިއާގައި ވެސް ރާއްޖޭގެ ފޮޓޯ އާއި ވީޑިއޯތައް އިޝްތިހާރު ކުރާނެ އެވެ. އަދި ރާއްޖޭގެ ގުދުރަތީ ރީތި ކަމާއި ދިވެހިންގެ ސަގާފަތާއި މަސައްކަތްތެރިކަން ވެސް ދައްކުވައި ދޭނެ އެވެ.\nރައީސް އިބްރާހިމް މުހައްމަދު ސޯލިހުގެ އާއިލީ ބޭފުޅަކު އިސްވެ ހުންނަވާ އެމްއެމްޕީއާރްސީން ރާއްޖެ އާއި ރާއްޖޭގެ ޓޫރިޒަމް ޕްރޮމޯޓް ކުރުމުގައި ފަހަކަށް އައިސް އެންމެ ގިނައިން ކުރާ ކަމަކީ އެކި ގައުމުތަކުން އާދައިގެ ބްލްގަރުން ރާއްޖެ ގެނައުމެވެ.\nއެމްއެމްޕީއާރްސީ ޓޫރިޒަމް ވިޒިޓް މޯލްޑިވްސް + މިނިސްޓްރީ އޮފް ޓޫރިޒަމް


އދ.ދިއްދޫގެ ލޭންޑްޔޫޒް ޕްލޭން ތައްޔާރުކުރުމާގުޅޭ\nއދ. ދިއްދޫއަށް ތައްޔާރުކުރެވިފައިވާ ޑްރާފްޓް ލޭންޑްޔޫޒް ޕްލޭނަށް ބަދަލުގެންނަން ވަނީ ބޭނުންވެފައެވެ.\nވީމާ، ތިރީގައިވާ މަޢުލޫމާތުތަކުގެ މައްޗަށް ބިނާކޮށް، އދ. ދިއްދޫ ލޭންޑް ޔޫޒް ޕްލޭން ރިވިއުކޮށް އަލުން ތައްޔާރުކޮށްދިނުމުގެ މަސައްކަތް ކޮށްދިނުމަށް ޝައުޤުވެރިވާ ފަރާތްތަކުން މަސައްކަތްކޮށްދޭނެ އަގަކާއި މުއްދަތު ބަޔާންކޮށް 31 އޮކްޓޯބަރ 2021 ވާ އާދީއްތަ ދުވަހުގެ 13.00 ގެ ކުރިން މި އިދާރާއަށް ސިޓީއަކުން ހުށައެޅުއްވުން އެދެމެވެ. ސިޓީ މެއިލް ކުރައްވާނަމަ، ކުރައްވާނީ [email protected] އަށެވެ. ސިޓީ ހުށައަޅުއްވާއިރު ހުށައަޅުއްވާ ފަރާތުގެ ވަނަވަރު ، އަދި ތަޢުލީމާއި ތަޖުރިބާ އަންގައިދޭ ލިޔެކިއުން ހުށައަޅުއްވަން ވާނެއެވެ.\nމިކަމާއިގުޅޭގޮތުން އިތުރު މަޢުލޫމާތު ސާފުކުރެއްވުމަށް 7937088 ނަންބަރަށް ގުޅުއްވުންއެދެމެވެ. (މާކްސް ދިނުމުގައި ބަލާނީ އަގަށް %70 އަދި މުއްދަތަށް %30 ދޭގޮތަށެވެ.)\nމިނިސްޓްރީ އޮފް ނޭޝަނަލް ޕްލޭނިންގް، ހައުސިން އެންޑް އިންފްރާސްޓްރަކްޗަރ އިން އެކަށައަޅާފައިވާ ޤަވާޢިދުތަކާއި މިންގަނޑުތަކާއި އުޞޫލުތަކާ އެއްގޮތަށް ލޭންޑް ޔޫޒް ޕްލޭން ރިވިއު ކުރުމުގެ އެންމެހާ މަރުޙަލާތަކެއް ގެންދިއުން\nކައުންސިލުން އަދި ރައްޔިތުން ބޭނުންވާ ކަންކަމުގެ މައްޗަށް، ލޭންޑް ޔޫޒް ޕްލޭން ބިނާކުރުން.\nލޭންޑް ޔޫޒް ޕްލޭން ރިވިއު ކުރުމަށްފަހު، ފާސްކުރުމަށްޓަކައި ސަރުކާރުގެ ކަމާބެހޭ ފަރާތަށް ހުށައަޅަންޖެހޭ ރިޕޯޓްތަކާއި ކުރެހުންތައް ތައްޔާރުކޮށްދިނުން.\nލޭންޑް ޔޫޒް ޕްލޭން ރިވިއު ކުރުމަށްފަހު ފާސްކުރުމަށް ހުށައެޅުމުން، އިޞްލާޙުކުރުމަށް އަންގާ ކަންކަމާއި ގުޅޭ އެންމެހާ ބަދަލުތައް ލޭންޑްޔޫޒް ޕްލޭނަށް ގެނެސް، ފާސްކުރެވެންދެން މަސައްކަތްކޮށްދިނުން.\nސުންގަޑި: 31 އޮކްޓޫބަރު 2021 13:00


Fisthola beyhvunu sifainge meehaa suspend koh massala balanee\nފިސްތޯލަ ބޭއްވުނު ސިފައިންގެ މީހާ ސަސްޕެންޑް\nއޭޑީކޭ ހޮސްޕިޓަލުގެ ފާހާނާއެއް ތެރެއިން ފިސްތޯލައެއް ފެނުނު މައްސަލަ މިލިޓަރީ ޕޮލިހުން ބެލުމަށް ފަހު ފުލުހަށް މައްސަލަ ފޮނުވައިފި އެވެ.\nއެމްއެންޑީއެފްގެ އިސް ތަރުޖަމާން މޭޖާ އިބްރާހިމް އާޒިމް މިރޭ ވިދާޅުވީ އޭޑީކޭގެ ފާހާނާއެއްގެ ތެރޭގައި ފިސްތޯލައެއް ބޭއްވިފައިވަނީ ސިފައިންގެ މީހެއްގެ އަތުން ކަމަށެވެ. އަދި އޭނާ މިހާރު ސަސްޕެންޑް ކޮށްފައިވާ ކަމަށް ވިދާޅުވިއެވެ. މީގެ އިތުރުން މައްސަލަ މިލިޓަރީ ޕޮލިހުން ބެލުމަށް ފަހު ފުލުހަށް މައްސަލަ ފޮނުވާފައިވާ ކަމަށް ވިދާޅުވިއެވެ.\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް ދިން ހަމަލާ އާއި ގުޅިގެން އޭޑީކޭ ހޮސްޕިޓަލުގައި އެމަނިކުފާނު ފަރުވާ ހޯއްދަވަމުން ދަނިކޮށް ހޮސްޕިޓަލުގެ ފާހާނާއެއް ތެރެއިން ފިސްތޯލައެއް ފެނުނީ އެ ހޮސްޕިޓަލްގެ މުވައްޒިފަކަށެވެ. މި ވާހަކަތައް ފެންމަތީ އިއްޔެ އެވެ.\nރައީސް ނަޝީދަށް ދިން ބޮމުގެ ހަމަލާއާއި ގުޅިގެން މިހާތަނަށް ވަނީ ހަތަރު މީހަކު ހައްޔަރުކޮށްފަ އެވެ. އެ އެންމެންނަކީ ހަރުކަށި ފިކުރުގެ މީހުންނެވެ. އަދި އައްޑޫ ސިޓީ އިން ވެސް ވަނީ ހަރުކަށި ފިކުރުގެ ނުވަ މީހުން ހައްޔަރުކޮށްފަ އެވެ. އެމީހުންނާއި ރައީސް ނަޝީދަށް ދިން ހަމަލާއާއި ގުޅުމެއް ވޭތޯ ބަލަމުން އަންނަ ކަމަށް ފުލުހުން މިއަދު ވަނީ ބުނެފަ އެވެ.\nއޭޑިކޭ ހޮސްޕިޓަލް މޯލްޑިވްސް ޕޮލިސް ސާވިސް އެމްއެންޑީއެފް + މާރިޔާ އަހުމަދު ދީދީ އަބްދުﷲ ޝަމާލް ނަޝީދަށް އަމާޒު ކުރި ހަމަލަ


Vaga nagaafaivaa gina adha dhehge phonaa eku dhe meehaku hayyaru kohfi - AO News\nޑްރީމްސް މޯބައިލް ފިހާރައިގެ ފުރާޅު ނަގައިގެން އެ ފިހާރައަށް ވަދެ ވަގަށް ނަގާފައިވާ ގިނަ އަދަދެއްގެ ފޯނާއެކު, ދެ މީހަކު ހައްޔަރު ކޮށްފިއެވެ.\nފުލުހުންގެ މީޑިއާ އިން ބުނީ މި މަހުގެ 11 ވަނަ ދުވަހުގެ ހެނދުނު ސީރިއަސް އެންޑް އޯގަނައިޒްޑް ކްރައިމް ޑިޕާރޓްމަންޓަށް ހުށަހެޅި މައްސަލައާ ގުޅިގެން ފުލުހުން ހިންގި އޮޕަރޭޝަނުގައި އެރޭގެ ވަގުތެއްގައި 31 އަހަރުގެ ދިވެހި ދެ ފިރިހެނުން ހައްޔަރު ކޮށްފައިވާކަމަށެވެ.\nމި މައްސަލައާ ގުޅިގެން ހައްޔަރު ކޮށްފައިވަނީ ށ. ބިލެތްފަހި / ކްރެސްޓް، ޢަލީ ފައުޒާންއާއި، ތ. ތިމަރަފުށި / މާފޮޅޭގެ، ޢަބްދުﷲ ސިމާޙުއެވެ.\nއެ އޮޕަރޭޝަނުގައި އެ ދެމީހުންގެ އަތުން ގިނަ އަދަދެއްގެ މޯބައިލް ފޯނާއި ޗާޖަރާއި، ހެޑްސެޓުގެ އިތުރުން މޯބައިލް ފޯނާ ގުޅޭ ތަކެތި ހޯދާފައިވެއެވެ. މިތަކެތީގެ އަގު 280000 ދިވެހި ރުފިޔާއަށްވުރެ ގިނަވާނެކަމަށް ފުލުހުން ވަނީ ބުނެފައެވެ.\nމި މައްސަލައާ ގުޅިގެން ހައްޔަރު ކޮށްފައިވާ ދެމީހުންގެ ބަންދާމެދު ގޮތެއް ނިންމުމަށް ކްރިމިނަލް ކޯޓަށް ހާޒިރުކުރުމުން މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބައިތިއްބައިގެން ތަހުގީގު ކުރުމަށް 15 ދުވަހުގެ މުއްދަތު ދީފައިވެއެވެ. މި މައްސަލަ ސީރިއަސް އެންޑް އޯގަނައިޒްޑް ކްރައިމް ޑިޕާޓްމަންޓުން ދަނީ ތަހުގީގު ކުރަމުންނެވެ.\nފިހާރައަކުން ވައްކަން ކުރުންފުލުހުން


SunOnline: kaiveni kuriyas Alia film kulhun nuhuttaane!\nކައިވެނި ކުރިޔަސް އާލިއާ ފިލްމު ކުޅުން ނުހުއްޓާނެ!\nމުޙައްމަދު މުސްޠަފާ 09 Aug 2018, 15:17\nދިރިއުޅުމެއް ފެށިކަމުގައި ވިޔަސް އެއީ ކުރާ މަސައްކަތް ހުއްޓާލަން ޖެހޭވަރުގެ ކަމެއް ނޫން ކަމަށާއި ކައިވެންޏަށްފަހު ވެސް ފިލްމު ކުޅުން ހުއްޓާ ނުލާނެކަމަށް އާލިއާ ބަޓް ބުނެފިއެވެ.\n"ސްޓޫޑެންޓް އޮފް ދި އިޔާ" ފަދަ ފިލްމު ތަކުން ބެލުންތެރިންގެ މަގުބޫލުކަން ހޯދާފައިވާ ބުނީ، އޭނާ މަސައްކަތް ނުކޮށް ގޭގައި މަޑު ނުކުރާނެ ކަމަށާއި މަަސައްކަތް ކުރެވޭ ގޮތަށް ހާލަތު ހުންނަ ނަމަ އަބަދުވެސް އެކްޓް ކުރަމުންދާނެ ކަމަށެވެ.\nއާލިއާއާއި ބޮލީވުޑްގެ މަޝްހޫރު އެކްޓަރު ރަންބީރު ކަޕޫރުގެ ކައިވެނި 2020 ވަނަ އަހަރުގެ ތެރޭގައިި ކުރެވޭނެ ކަމަށް ވަނީ އަޑުފެތުރިފައެވެ. ދާދި ފަހުން ރަންބީރުގެ ބައްޕަ ރިޝީ ކަޕޫރު ވަނީ ރަންބީރު މިހާރު ކައިވެންޏަކާ މެދު ވިސްނަން ވެއްޖެކަމަށް ބުނެފައެވެ.\nއޭގެ އިތުރުން ރިޝީ ބުނެފައިވާ ގޮތުގައި އޭނާ މި ދުނިޔެ ދޫކޮށްލުމުގެ ކުރިން ރަންބީރާއި އާލިއާއަށް ދަރިޔަކު ލިބި، އޭނާގެ ކާފަ ދަރިފުުޅާ އެކު މަޖާކޮށްލަން ބޭނުންވެއެވެ.\nއުމުރުން 25 އަހަރުގެ އާލިއާ ވެސް ބޭނުންވަނީ އޭނާގެ އުމުރުން 30 އަހަރު ވުމުގެ ކުރިން ކައިވެންޏެއް ކުރާށެވެ. މި ދެ ތަރިން ލޯބީގެ ގޮތުން ގުޅިގެން އުޅޭކަން ރަސްމީކޮށް އަންގާފައި ނެތް ނަމަވެސް އެކަހަލަ އިޝާރާތެއް ވަނީ ކުރިން ވެސް ދީފައެވެ.\n"ޓޫ ސްޓޭޓްސް"އާއި "ރާގީ" ފަދަ ފިލްމުތަކުން ކުޅަދާނަ އެކްޓިން ދައްކާފައިވާ އާލިއާގެ ފިލްމުތަކެއް ކުރިޔަށް އެބަ ހުއްޓެވެ. އެއީ އަންނަ އަހަރު ރިލީޒްކުރުމަށް ހަމަޖެހިފައިވާ ދެ ފިލްމު ކަމަށްވާ "ގަލީ ބޯއީ"އާއި "ކަލަންކް" އެވެ. މިހާރުވެސް އާލިއާ އަންނަނީ ރަންބީރާއެކު "ބުރައްމަސްތުރާ" ގެ މަސައްކަތް ކުރަމުންނެވެ.


Shareeai nimendhen bandhu kurun laazim vaa kamah maana kurumun hevvaa natheejaa nukunnnaane: PG | Mihaaru\nޚަބަރު / ޖިނާއީ އަދުލުގެ ނިޒާމު\nޝަރީއަތް ނިމެންދެން ބަންދުކުރުން ލާޒިމްވާ ކަމަށް މާނަ ކުރުމުން ހެއްވާ ނަތީޖާތަކެއް ނުކުންނާނެ: ޕީޖީ\nޕީޖީ ޝަމީމް: ޝަރީއަތް ނިމެންދެން ބަންދުކުރުން ލާޒިމްވާ ކަމަށް ގާނޫނު މާނަ ކުރުމަކީ ހެއްވާ ނަތީޖާތަކެއް ނިކުމެދާނެ ކަމެއް ކަމަށް ވިދާޅުވި -- ފޮޓޯ/މިހާރު\nޝަރީއަތް ނިމެންދެން މީހުން ބަންދުކުރަން ލާޒިމްވާ ގޮތަށް ޖިނާއީ އިޖްރާއާތުގެ ގާނޫނު މާނަކުރުމުން ހެއްވާ ނަތީޖާތަކެއް ނިކުމެދާނެ ކަމަށް ޕްރޮސެކިއުޓާ ޖެނެރަލް ހުސައިން ޝަމީމް ސުޕްރީމް ކޯޓުގައި މިއަދު ވިދާޅުވެއްޖެ އެވެ.\nހައި ކޯޓުން މިއަހަރު ކަނޑައަޅާފައިވަނީ ޖިނާއީ އިޖްރާއާތުގެ ގާނޫނުގެ 60 ވަނަ މާއްދާގެ ށ. އޮތްގޮތުން ތުހުމަތެއް ކުރެވޭ މިންވަރުގެ ހެކި ހުރެފައި އަދި ގާނޫނު އަސާސީގެ 46 ވަނަ މާއްދާގައި ބަޔާންކުރާ ހަތަރު ހާލަތުން ކުރެ ހާލަތެއް އޮތް ނަމަ އެ މީހަކު ޝަރީއަތް ނިމެންދެން ބަންދު ކުރަން ފަނޑިޔާރުންނަށް ލާޒިމްވާނެ ކަމަށެވެ. އެކަމަކު ތުހުމަތެއް ކުރެވޭ މިންވަރު ހެކި ނެތަސް، ބަންދުކުރާ ފަހުން އެ މިންވަރަށް ހެކި ލިބިއްޖެ ނަމަ 60 ވަނަ މާއްދާގެ ކ. ގެ ދަށުން ޝަރީއަތް ނިމެންދެން ބަންދު ކުރުމަކީ އިހްތިޔާރީ ކަމެއް ކަމަށް ހައި ކޯޓުގެ ހުކުމުގައިވެ އެވެ. އަދި 60 ވަނަ މާއްދާގެ ބ. ގެ ދަށުން ޖިނާއީ ބޮޑު ކުށަކަށް ނުވާ ނަމަ، 15 ދުވަހަށް ވުރެ އިތުރަށް މީހުން ބަންދުގައި ނުބޭތިއްބޭނެ ކަމަށް ހައި ކޯޓުން ނިންމާފައިވެ އެވެ.\nއެ މައްސަލަ ދައުލަތުން އިސްތިއުނާފް ކުރުމުން މިއަދު ބޭއްވި އަޑުއެހުމުގައި ޕްރޮސެކިއުޓާ ޖެނެރަލް ހުސައިން ޝަމީމް ވިދާޅުވީ ހައި ކޯޓުގެ ނިންމުން އޮތްގޮތުން ކިތަންމެ ކުޑަ ކުށެއްގައި ވިޔަސް، 60 ވަނަ މާއްދާގެ ށ. ގެ ދަށުން ޝަރީއަތް ނިމެންދެން ބަންދު ކުރަން ފަނޑިޔާރުންނަށް ލާޒިމްވާ ކަމަށެވެ. އޭރުން ހުކުމުގެ މުއްދަތަށް ވުރެ އިތުރަށް މީހުން ބަންދުގައި ތިބެން ޖެހުމުގެ އިތުރަށް ނިޒާމް ނުފުއުލޭނެ ބުރައެއް ކުރިމަތިވެ، އޭގެ ސަބަބުން ހެއްވާ ނަތީޖާތަކެއް ނިކުމެދާނެ ކަމަށް އޭނާ ވިދާޅުވި އެވެ.\nޝަމީމް ވިދާޅުވީ ޝަރީއަތް ނިމެންދެން ބަންދުކުރާ މީހުން ބައިތިއްބާނެ ރިމާންޑް ޖަލުތައް ހުރީ މާލޭގައި އެކަނި ކަމަށް ވާތީ ރަށްރަށުގެ ކޯޓުތަކުގައި ހިނގާ މައްސަލަތަކުގައި މާލެއިން އެ މީހުން ރަށްރަށަށް ގެންދެވެން ނެތި ޝަރީއަތްތައް ކުރިއަށް ނުގެންދެވުން ފަދަ އިތުރު މައްސަލަތަކެއް ވެސް އޭގެ ސަބަބުން ނިކުމެދާނެ އެވެ. އަދި މިހާރު ގާނޫނު އޮތްގޮތުން ކުށަށް އިއުތިރާފްވާ މީހުންގެ މައްސަލަތައް ހިންގަން ޖެހެނީ ސީދާ ކޯޓަށް ހާޒިރު ކޮށްގެން ކަން އޭނާ ފާހަގަ ކުރެއްވި އެވެ.\nޝަމީމް ވިދާޅުވީ 60 ވަނަ މާއްދާގެ ށ. ގައި ބަޔާންކުރާ ޝަރީއަތް ނިމެންދެން ބަންދުކުރުމުގެ އަމުރު ނެރުމުގެ ވާހަކަ މާނަ ކުރަން ޖެހެނީ އިހްތިިޔާރީ ބާރެއްގެ ގޮތުގައި ކަމަށާއި ގާނޫނުގެ މަގްސަދު ހާސިލްވާނީ އޭރުން ކަމަށް އޭނާ ވިދާޅުވި އެވެ. އަދި ގާނޫނެއްގައި ބަޔާންކުރާ ކޮންމެ އަމުރަކީ ވާޖިބު އަމުރަކަށް ނުވެދާނެ ކަމަށް އޭނާ ވިދާޅުވި އެވެ.\nގާނޫނުގެ 60 ވަނަ މާއްދާގެ ށ. ގައި އޮތީ ޝަރީއަތް ނިމެންދެން ބަންދު ކުރަން ލާޒިމްވާ ގޮތަށް ކަމަށް ވާތީ އެއީ އިހްތިޔާރީ ކަމަކަށް ވަނީ ކިހިނެތްތޯ ބެންޗުން ސުވާލު ކުރެއްވި އެވެ. ޖަވާބުގައި ޝަމީމް ވިދާޅުވީ އެއީ ލާޒިމް ކަމެއް ކަމަށް މާނަ ކުރުމުން ގާނޫނުގެ މަގްސަދު ގެއްލިގެންދާނެ ކަމަށާއި ގާނޫނު މަގްސަދަކީ މިނިވަން ކަމާއި ހައްގުތައް ވީހާ ވެސް ކުޑަކޮށް ހިފެހެއްޓުން ކަމަށް އޭނާ ވިދާޅުވި އެވެ.\nއެކަމަށް ހައްލު ދޭންވީ ކޯޓުތަކުން ތޯ ނުވަތަ މަޖިލީހުން ތޯ ބެންޗުން ސުވާލު ކުރެއްވުމުން ޝަމީމް ވިދާޅުވީ ގާނޫނު ލާޒިމްކުރާ ބައެއް ކަންކަން އިހްތިޔާރީ ކަމެއްގެ ގޮތުގައި މާނަ ކުރެވިދާނެ ކަމަށާއި ކޯޓުން އެކަމަށް ހައްލެއް ގެނެވިދާނެ ކަމަށް ގަބޫލު ކުރައްވާ ކަމަށް ޝަމީމް ވިދާޅުވި އެވެ.\nދެ ފަހަރެއްގެ މަތިން ޖިނާއީ އިޖްރައާތުގެ ގާނޫނަށް އިސްލާހު ގެނެސްފައިވާ ކަން ބެންޗުން ފާހަގަ ކުރައްވައި، އެކަމަށް ހައްލެއް ހޯދަން ޖެހޭނީ މަޖިިލީހުން ނޫންތޯ ސުވާލު ކުރެއްވުމުން ޝަމީމް ވިދާޅުވީ އެ ދެ އިސްލާހަކީ ތަންކޮޅެއް ކުރިން މަޖިލީހަށް ހުށަހެޅި އިސްލާހުތަކެއް ކަމަށެވެ. އަދި ޝަރީއަތް ނިމެންދެން ބަންދު ކުރުމުގެ މައްސަލާގައި އިސްލާހު ހުށަހަޅައި، ފާސްކުރަން ވަގުތުތަކެއް ނަގާނެ ކަމަށް އޭނާ ވިދާޅުވި އެވެ.\nއެ މައްސަލާގެ އަޑުއެހުންތައް ސުޕްރީމް ކޯޓުން މިއަދު ވަނީ ނިންމާލައިފަ އެވެ. އަދި އިތުރު ކަމެއް ސާފުކުރަން ނުޖެހޭ ނަމަ ދެން އޮންނާނީ ހުކުމް އިއްވުން ކަމަށް ބެންޗުން އިއުލާން ކުރެއްވި އެވެ.\nއެ މައްސަލަ ބައްލަވަނީ ފަނޑިޔާރު އައިޝާ ޝުޖޫން މުހައްމަދާއި ފަނޑިޔާރު މަހާޒް އަލީ ޒާހިރާއި ފަނޑިޔާރު ހުސްނުއްސުއޫދެވެ.\nސުޕްރީމް ކޯޓް ޖިނާއީ އަދުލުގެ ނިޒާމު ޖިނާއީ އިޖުރާއަތުގެ ގާނޫނު ހުސައިން ޝަމީމް (ޕީޖީ)\nދިވެހި ބަހުން އިތުރު މާނައެއް ދޭހަ ނުވާއެޗަކުން ޝަމީމު ތިޔަބުނާހެން މާނަކުރާނީ ކިހިނެތް\nވާނުވާ ނޭންގެންޏާ "ވާނުވާ" އޮޅާލާ.\nދެން ތިކިޔަނީ ޤާނޫނު ލިޔެދޭށޭތަ ސުޕުރީމުން؟ އެކަން ނުކުރާނެ އެމީހުން\nޑީކަރުންނާއި ޑީލަރުންގެ އަޢުވާނުން އަބަދުވެސް ވިސްނާނީވެސް ބޭނުންވާނީވެސް ޝަރުޢީ ނިޒާމު ފެއިލްކޮށް ޙަރާބުކޮށް ކިލަނބުކޮށް މުޅި ނިޒާމް ފުނޑުފުނޑު ކޮށްލާށެ.\nޝިފާގެ މައްސަލަ ޕީޖީގައި ތާށިވެފައޮތުންވެސް ވަރަށް ހެއްވާ ކަ މެއް.\nރަނގަޅު ވާހަކަ އެއް ... މިގައުމުގައި ހުކުންތަށް އަންނަ ގޮތުން ކޯޓުގައި ތަކުގައި މިތިބަ ގާޒީ އިންނަކަށް އިތުބާރެއް ނުކުރެވޭ.\nމަޖިލީސް ރައީސް ޕީޖީއަށް އެބަ އަމުރުކުރޭ ހެއްކެއް ގަރީނާއެއް ނެތަސް ކުރީގެ ހެލްތު މިނިސްޓަރު އަމީންގެ މައްޗަށް ދައުވާ ކުރާށޭ ކިޔާ. މިވެސް ވަރަށް ހެއްވާ މަޖާ ކަމެއް ހަމަ.\nނަޝީދަކީ ޑިމޮކްރަސީއަށް ތަބާވާ މީހެކޭ ހީކުރުމަކީވެސް ހެއްވާ މަޖާ ކަމެއް


އަނގައިގެ ކެންސަރު އެންމެ ގިނައީ ދެކުނު އޭޝިޔާގައެވެ. އެއީ މިގައުމުތަކުގައި ދުންފަތްލައިގެން ދުފާމީހުންނާއި، ދުންފަތުގެ އިސްތިއުމާލުކުރާ މީހުން އާދަޔާ ޚިލާފަށް ގިނަކަމަށްވާތީ އެވެ. އަނގައިގެ ކެންސަރު ފެންނަނީ އަނގައިގެ ތެރޭގައި ފާރުކޮޅެއް ނުވަތަ ދިރުމެއް އުފެދި، ފިލައިނުގޮސް ގިނަ ދުވަސްވުމުންނެވެ. އަނގައިގެ ކެންސަރުގެ ތެރޭގައި ހިމެނެނީ ތުންފަތާއި، ދުލާއި، ކޮލާއި، މަތީ ތައްޔާއި، ތިރީ ތައްޔާއި، އަދި ކަރުގެތެރޭގައި އުފެދޭ ކެންސަރުތަކެވެ. އަނގައިގެ ކެންސަރުތަކަކީ ކުރީކޮޅު ބަލި ނުހޯދި ދިގުލައިފިނަމަ، ފުރާނައަށް ނުރައްކާވެދާނެ ކަންކަމެވެ.\nދުފުން: ދުފުމުގެ ސަބަބުން އުފެދޭ ކެންސަރު އަބަދުވެސް ފެށިފައި ހުންނަނީ ހަންޕުޑު ގަނޑު ކޮލުގައި ބާއްވާ ހިސާބުގައެވެ. މީގެ ތެރެއިން ހަންޕުޑުގަނޑު އަނގައިގެ ތެރޭގައި ބާއްވައިގެން ނިދާ މީހުންނަށް ކެންސަރު ޖެހުމުގެ ފުރުޞަތު ބޮޑެވެ. ދުންފަތް ލައިގެން ދުފާމީހުންނަށް ކޮލާއި، ކަރާއި، ތުންފަތުގެ ކެންސަރު ޖެހުމުގެ ފުރުޞަތު 50 ގުނަ އިތުރެވެ.\nކޮންމެ ސިފައެއްގައި ނަމަވެސް ދުންފަތުގެ އިސްތިއުމާލުކުރުން: ސިގިރޭޓް، ސުއްޓާ، ބިޑި، ގުޑުގުޑާ ފަދަ ތަކެތީގެ އެހީގައި ދުންފަތުގެ އިސްތިއުމާލުކުރާ މީހުންނަށް އަނގައިގެ ކެންސަރު ޖެހުމުގެ ފުރުޞަތު6ގުނަ ބޮޑެވެ.\nބަނގުރާބުއިން: ބަނގުރާ ބޯމީހުންނަށް އަނގައިގެ ކެންސަރު ޖެހުމުގެ ފުރުޞަތު ރާ ނުބޯމީހުންނަށްވުރެ6ގުނަ އިތުރެވެ.\nޅައުމުރުގައި ގިނައިރު އަވީގައި އުޅުން: ތުންފަތުގެ ކެންސަރު ގިނައިން ޖެހެނީ ގިނައިން އަވީގައި އުޅޭ މީހުންނަށެވެ.\nއާއިލާގެ މެންބަރެއްގެ ފުށުން ކެންސަރު ކުރިން ފެނިފައިވުން\nހިއުމަން ޕެޕިލޯމާ ވައިރަސްގެ އަސަރު ހަށިގަނޑަށް ކުރުން\nއަނގައިގެ ކެންސަރު ފެށެނީ އަނގައިގެ ތެރޭގައި އުފެދޭ ހުދު ކުލައިގެ ނުވަތަ ރަތްކުލައިގެ ތަންކޮޅަކުންނެވެ. އަނގައިގެ ކޮންމެ ހިސާބަކުން ވެސް މިނިޝާން ފެނިދާނެ އެވެ. މީގެތެރޭގައި ތުންފަތް، ހިރުގަނޑު، ތެތްދުލިފަށް، ދޫ އަދި ތަލި ހިމެނެއެވެ.\nއަނގައިގެ ކެންސަރުގެ އަލާމާތްތައް\nއަނގައިގެ އެތެރޭގައި ހުދު، ރަތް ކުލައިގެ ތަންތަން ގަނޑު އުފެދެން ފެށުން\nބުނެދޭން ނޭނގޭގޮތަށް ޒަޚަމަކާއި ނުލައި އަނގައިގެ އެތެރެއިން ލޭއައުން\nބުނެދޭން ނޭނގޭ ގޮތަށް މޫނުގައި، އަނގައިގައި، އަދި ކަރުގައި އައްސިވުން ނުވަތަ އިހުސާސްކެނޑުން، އަދި މަޑުވެފައި ތަދުވުން\nދިގުލައިގެންދާ ފާރުކޮޅު މޫނުގައި، ކަރުގައި ނޫނީ އަނގައިގެ އެތެރޭގައި ހުރެ، ފަސޭހައިން ލޭއައިސް، ދެހަފްތާއިން ވެސް ރަނގަޅުނުވުން\nއަނގައިގެ އެތެރެއާއި ތުންފަތް ބޯވެ، ދުޅަވެ، ގަނޑުލުން،\nތުންފަތް ބޯވެ، ކުރަކިވެ، ހަލާކުވެފައި ހުރުން\nވާހަކަ ދައްކަން އުނދަގޫވުމާއި ދަތްދޮޅި އާއި، ދޫ ހަރަކާތްކުރުވުމާއި ހަލުވަން އުނދަގޫވުން ،އަދި އަނގަހުޅުވާ ލެއްޕުމަށް އުދަގޫވުން\nކަރުތެރެ ކުރަކިވެ، ކަރުބުޑުގައި އެއްޗެއް ހުރުމުގެ އިހުސާސްވުން\nއަޑުބަރުވެ، ކަރުތެރެ ސަކަރާތްވެ، ދިގުލުމާއެކު، އަޑަށް ބަދަލުއައުން\nކަންފަތުގައި ގިނަގިނައިން ރިއްސުން\nދަތްޕިލަ އެތުރިފައި ހުންނަ ގޮތަށް ފަރަގުއައުން\nޓޮންސިލް ދުޅަވުން އަދި ދުލުގައި ފާރުހުރުން\nމަތީގައި ދެންނެވުނު ފަދަ އަލާމާތެއް ފެނިއްޖެނަމަ ލަސްނުކޮށް، ދަތުގެ ޑޮކްޓަރަކަށް ނުވަތަ ޞިއްހީ ފަރުވާދޭ ފަރާތެއްގެ ލަފާ ހޯދުން މުހިއްމެވެ. އަނގައިގެ ކެންސަރު އާންމުކޮށް ޖެހެނީ އުމުރުން 40 އަހަރުން މަތީގެ މީހުންނަށެވެ.ކެއުމުގެ ތެރޭގައި މޭވާ އާއި ތަރުކާރީ ބޭނުންކުރުމަކީ އަނގައިގެ ކެންސަރު ޖެހުމުގެ ފުރުޞަތު ކުޑަކޮށްދޭނޭ ކަމެކެވެ.\nއަނގައިގެ ކެންސަރު ތަހުލީލުކުރާނީ ކިހިނެއް؟\nދަތުގެ ޑޮކްޓަރަށް ދައްކާއިރު އަނގައިގެ ތެރޭގައި އާދަޔާ ޚިލާފު ދުޅަކަމެއް ނުވަތަ އުފެދުމެއް ހުރުމުން ކެންސަރަށް ޝައްކުކުރެވޭނަމަ، ޓިޝޫ ބަޔޮޕްސީ ހަދައިގެން ކެންސަރު ހުރިތޯ ދެނެގަނެވިދާނެ އެވެ. މީގެ އިތުރުން އެންޑޮސްކޮޕީ، ޑެންޓަލް އެކްސްރޭ، ސީޓީ ސްކޭން، އެމްއާރުއައި، އަދި ޕެޓް ސްކޭން ފަދަ ޓެސްޓުތަކުގެ އެހީގައި ކަރުތެރެ އާއި، ކާތަކެތި ހިނގާހޮޅި އަށް ކެންސަރުގެ އަސަރު ފޯރާފައިވޭތޯ ބެލިދާނެ އެވެ.\nއަނގައިގެ ކެންސަރަށް ވެސް ފަރުވާކުރެވެނީ އެހެން ކެންސަރުތަކަށް ވެސް ފަރުވާ ކުރާ އުސޫލުންނެވެ. އެގޮތުން އާންމުކޮށްދެވޭ ފަރުވާތަކުގެ ތެރޭގައި:-\nއަނގައިގެ ކެންސަރުން ރައްކާތެރިވުން\nއަވީގައި އުޅުން މަދުކުރުން: ޚާއްޞަކޮށް ތުންފަތް އިރުގެ ދޯދިން ސަލާމަތްކުރުން\nއަމިއްލައަށް އަނގައިގެ އެތެރެ މަހަކު އެއްފަހަރު ރަނގަޅަށް ބަލައިހެދުން\nގަވާއިދުން ދަތުގެ ޑޮކްޓަރަށް ދެއްކުން\nކެންސަރ ސޮސައިޓީ އޮފް މޯލްޑިވްސް އިން ތައްޔާރުކޮށްފައިވާ އަނގައިގެ ކެންސަރު ލީފްލެޓް\nhaamimޙާމީމްބަނޑުގެ ކެންސަރުބަލިތައްއަނގައިގެ ކެންސަރު


SunOnline: Aharu thakakah fahu ''Akasaka'' Sameeu ge Eid show eh\nއަހަރުތަކަކަށް ފަހު "އަކަސަކަ" ސަމީއުގެ އީދު ޝޯއެއް\nމުޙައްމަދު މުސްޠަފާ 18 Aug 2018, 09:13\nސަމީއު: އޭނާގެ އެންމެނެ މަޝްހޫރު ލަވަތަކުގެ ތެރޭގައި ފަރިޕަރީ ފަދަ ލަވަތައް ހިމެނޭ.-- ފޮޓޯ: ޓްވިޓާ\nއީދަށް ދެ ދުވަހަށް ވީއެވެ. ރަށް ރަށުގައި އީދު ފޯރި ނުލާހިކު ގަދަވާނެ ކަން ކަށަވަރެވެ. ފިލްމީ ތަރިންނާއި ނެށުންތެރިންގެ އިތުރުން ލަވަ ކިޔުންތެރިން ތިބީ އީދަށް ތައްޔާރަށެވެ. އީދުގެ ރޭތައް ފަޅުފިލުވާލަން ރެޑީވެގެންނެވެ.\nރާއްޖޭ މިއުޒިކް އިންޑަސްޓްރީގައި ވެސް ކުޅަދާނަ އާޓިސްޓުން އުޅެއެވެ. ނަމަވެސް ބައެއް ފަންނާނުންގެ އަޑު ވަކި ހިސާބަކުން މަޑު ވަނީ އެވެ. އެގޮތުން މި ފަހަރު ދައްކަން މި އުޅެނީ މިހާރު އަޑު މަޑުވެފައިވާ، ނަމަވެސް ހުނަރުވެރި ލަވަކިޔުންތެރިއެއްގެ ވާހަކަ އެވެ؛ އަކަސަކަ ބޭންޑާއި އެކު ދިވެހިންގެ ލޯބު ހޯދި ސަމީއުގެ ވަހަކަ އެވެ.\nދިވެހި މިއުޒިކީ އިންޑަސްޓްރީގެ މެދުއުޑުގައި، 1990ގެ އަހަރުތަކުން ފެށިގެން 2000ގެ ކުރީކޮޅު ސަމީއު ވަނީ އޭނާގެ އަކަސަކަ ބޭންޑާއި އެކު ފިޔަޖަހާފަ އެވެ.\nފަރިޕަރީ ފަދަ މަޝްހޫރު ލަވަތަކާ އެކު ދިވެހިންގެ ސަމާލުކަން ހޯދި ސަމީއު އާންމުންނަށް ގެންލުނީ ބޭންޑްގެ މީހުން ބިޒީވެ، އެކި ތަފާތު މަސައްކަތްތައް ފެށުމާ އެކު އެވެ. ނަމަވެސް އޭގެ ފަހުން ވެސް ސަމީއުގެ ލަވަ ކިޔުން ހުއްޓާލީ އެއް ނޫނެވެ.\nސަމީއު ދިޔައީ ރިސޯޓުތަކުގައި ލަވަކިޔަމުންނެވެ. އަދި ދޭތެރެއަކުން ކުޑަކުދިންގެ ހަވީރަކުން ފެނެ އެވެ. ވެޑިން ޕާޓީތަކުން ވެސް ކޮންމެވެސް ވަރަކަށް ފެނެ އެވެ.\nއީދު ޝޯއަކުން އޭނާ ނުފެންނަތާ ދެތިން އަހަރު ވެއްޖެ އެވެ. ނަމަވެސް މި ފަހަރު މިއޮތީ މިކަން ބަދަލުވެފަ އެވެ. ފުވައްމުލަކުގައި ނިކަން ފޯރިގަދަކޮށްލަން އޭނާ ހުރީ ތައްޔާރުވެފަ އެވެ.\n"ފަރިޕަރީ ނުރުހުންވެފަ ހުރެގެން، ގާތުގައި ބުނެލީތާ. ލޯބިވާވަރު ދައްކަން ތިޔަހެން، ވޭނުގާ ތިޔަ ހުސްވަނީ..." އަޑުއަހާލަން ފުވައްމުލަކު ކުދިން އަވަހަށް ތައްޔާރުވާންވީ އެވެ.\n"ސަން" އަށް ވާހަކަ ދައްކަމުން ސަމީއު ބުނީ، ފުވައްމުލަކުގައި ދޭ އީދު ޝޯ ފެށޭނީ އީދު ދުވަހުގެ ހަވީރު އެ ރަށުގައި ބާއްވާ ކުޑަކުދިންގެ ހަވީރުގެ ތެރެއިން ކަމަށެވެ.\nއޭނާ ބުނީ، އީދު ޝޯ އެއް އިތުރު ރަށެއްގައި ދިނުމަށް ވާހަކަ ދައްކަމުން އަންނަ ކަމަށެވެ.\nފަރިޕަރީގެ އިތުރުން ވެސް ސަމީއު ވަނީ ސުޕަ ހިޓް ލަވަތަކެއް ކިޔާފަ އެވެ. އޭގެތެރޭގައި؛ ހޫރު ކަނބާފުޅު، ތި ރީތި މޫނު އަދި ނުދާށެ ދޫކޮށްފައި ފަދަ ލަވަތައް ހިމެނެ އެވެ.


Juventus aaeku Europe ge furathama molhu Pirlo hoadhi iru, Barcelona ah faseyha molheh - AO News\nރޭގެ މެޗުގައި ޑައިނަމޯ ކިއޭވް ކޮޅަށް ލަނޑުޖެހުމަށްފަހު ޔުވެންޓަސްގެ އަލްވާރޯ މޮރާޓާ އުފާ ފާޅުކުރަނީ. --ފޮޓޯ: ޓުވިޓާ\nޔުއެފާ ޗެމްޕިއަންސް ލީގުގައި ރޭ ކުޅުނު މެޗުގައި އިޓަލީގެ ޗެމްޕިއަން ޔުވެންޓަސް އިން އައު ކޯޗު އަންދްރޭ ޕިރްލޯ އާއެކު ޔޫރަޕްގައި ފުރަތަމަ މޮޅު ހޯދިއިރު، ސްޕެއިނުގެ ބާސެލޯނާ ކުޅުނު މެޗުން ވެސް ފަސޭހަކަމާއެކު މޮޅުވެއްޖެއެވެ.\nގްރޫޕް ޖީ ގައި ހިމެނޭ ޔުވެންޓަސް އިން ރަށުން ބޭރުގައި ޔޫކްރޭންގެ ޑައިނަމޯ ކިއޭވް އަތުން 2-0 އިން މޮޅުވިއިރު، އެ ގްރޫޕުގައި ހިމެނޭ އަނެއް ދެ ޓީމުގެ ކުރިމަތިލުމުގައި ހަންގޭރީގެ ފެރެންސްވަރޯސް އަތުން ބާސެލޯނާ މޮޅުވީ 5-1 އިންނެވެ.\nރޭގެ މެޗަށް ނިކުތްއިރު ޔުވެންޓަސް އަށް ދިމާވެފައިވާ އެންމެ ބޮޑު މައްސަލައަކީ ކޮވިޑްގެ ސަބަބުން ޕޯޗުގަލްގެ ތަރި ކްރިސްޓިއާނޯ ރޮނާލްޑޯ އަށް ނުކުޅެވުމެވެ. މީގެއިތުރުން، ލީގުގައި އެ ޓީމު އެންމެ ފަހުން ކްރޮޓޯނޭއާ ދެކޮޅަށް ކުޅުނު މެޗުގެ ފުރަތަމަ އެގާރައަށް ފަސް ބަދަލެއް ގެނެސްފައިވެއެވެ.\nކިއޭވްގެ އޮލިމްޕިކް ސްޓޭޑިއަމްގައި ރޭ ކުޅުނު މެޗުގެ ފުރަތަމަ ހާފުގައި ދެ ޓީމަށް ވެސް ގޯލެއް ކާމިޔާބުކުރެވިފައިނުވާއިރު، ޔުވެންޓަސް އިން ކާމިޔާބުކުރި ދެލަނޑުވެސް ފަހު ހާފުގައި ޖަހައިދިނީ ކޮވިޑްގެ ސަބަބުން ކުޅުމާ ދުރުގައިހުރި ޕޯޗުގަލްގެ ތަރި ކްރިސްޓިއާނޯ ރޮނާލްޑޯގެ ބަދަލުގައި ރޭގެ މެޗުގައި އެ ޓީމުގެ ފޯވާޑްލައިން ބެލެހެއްޓި އަލްވާރޯ މޮރާޓާ އެވެ.\nހަންގޭރީގެ ފެރެންސްވަރޯސްއާ ދެކޮޅަށް ބާސެލޯނާ ކުޅުނު މެޗުގައި ޕެނަލްޓީސްޕޮޓްމަތީން ލިއޮނަލް މެސީ ބޯޅަ ފޮނުވާލަނީ. –ފޮޓޯ: ޓުވިޓާ\nރޭގެ މެޗު ފެށިގެން ފުރަތަމަ ހާފުގައި ޔުވެންޓަސްގެ ފެޑެރީކޯ ޗިއޭސާ އާއި ޑޭޔަން ކުލުސެވްސްކީ އަށް ލަނޑުޖެހުމަށް ލިބުނު ފުރުޞަތުތަކުގެ ބޭނުންހިފޭގޮތްނުވިއިރު، މި ހާފު ނިމުމުގެ ކުރީން އެ ޓީމުގެ ކެޕްޓަން ޖިއޯޖިއޯ ކިއެލީނީ އަށް އަނިޔާވެގެން ވަނީ ބަދަލުކޮށްފައެވެ. ދެވަނަ ހާފުގެ ކުޅުން ފެށިގެން ފުރަތަމަ މިނެޓުގައި ޔުވެންޓަސް އިން ލީޑްނެގީ ކުލުސެވްސްކީ ފޮނުވާލި ބޯޅައެއް ކިއޭވްގެ ގޯލްކީޕަރި ޖިއޯޖީ ބުޝްޗާން މަތަކުރުމުން ދެވަނަ ފަހަރަށް އެ ބޯޅަ މޮރާޓާ ފޮނުވާލައިގެންނެވެ.\nއޭގެފަހުން، މެޗު ނިމެން ހަ މިނެޓަށްވެފައިވަނިކޮށް ހުއާން ކުއަޑްރާޑޯ ނަގައިދިން ބޯޅައެއް ބޮލުން ފޮނުވާލައިގެން މޮރާޓާ ވަނީ ޔުވެންޓަސް އަށް ތިން ޕޮއިންޓް ކަށަވަރުކޮށްދީފައެވެ. މިއީ އެތުލެޓިކޯ މެޑްރިޑްގެ ލޯން އެއްބަސްވުމެއްގެ ދަށުން ޔުވެންޓަސް އަށް ބަދަލުވެ ކުޅުނު ދެ މެޗުގައި އޭނާ ޖެހި ތިންވަނަ ލަނޑެވެ.\nބާސެލޯނާގެ ދަނޑުގައި ހަންގޭރީގެ ޗެމްޕިއަން ފެރެންސްވަރޯސްއާ ދެކޮޅަށް ކުޅުނު މެޗުގެ 27 ވަނަ މިނެޓުގައި އެ ޓީމުން ލީޑްނެގީ ލިބުނު ޕެނަލްޓީއަކުން ކެޕްޓަން ލިއޮނަލް މެސީ އެވެ. މިއީ ފެރެންސްވަރޯސްގެ ކުޅުންތެރިއަކު ޕެނަލްޓީއޭރިޔާ ތެރެއިން މެސީ އަށް ކުރި ފައުލަކަށް ރެފްރީ ދިން ޕެނަލްޓީއެކެވެ. ފުރަތަމަ ހާފު ނިމެން ތިން މިނެޓަށްވެފައިވަނިކޮށް، އަންސޫ ފާޓީ ވަނީ ނަތީޖާ 2-0 އަށް ބަދަލުކޮށްލާފައެވެ.\nދެވަނަ ހާފުގެ ކުޅުން ފެށިތާ ހަތްވަނަ މިނެޓުގައި ފިލިއްޕޭ ކުޓީނިއޯ ވަނީ ބާސެލޯނާގެ ލީޑް އިތުރަށް ފުޅާކޮށްފައެވެ. އޭގެފަހުން، މެޗުގެ 68 ވަނަ މިނެޓުގައި ޖެރާޑް ޕީކޭ އަށް ދެއްކި ރަތް ކާޑާ ގުޅިގެން އެއް ކުޅުންތެރިއަކު މަދުކޮށް ކުޅެމުންދިޔަ ބާސެލޯނާ ކޮޅަށް އޭގެ ދެ މިނެޓުފަހުން ލިބުނު ޕެނަލްޓީއަކުން ފެރެންސްވަރޯސްގެ އިހޮރް ހަރަޓިން ވައްދާލި ލަނޑާއެކު ފަރަގުކުޑަކުރިއެވެ. އެކަމަކު، މެޗުގެ 82 އާއި 89 ވަނަ މިނެޓުގައި ޕެޑްރީ ގޮންޒާލެޒް އާއި އޮސްމާނޭ ޑެމްބެލޭ ވައްދާލި ލަނޑުތަކާއެކު ބާސެލޯނާ ވަނީ ފަސޭހަކަމާއެކު މެޗު ކާމިޔާބުކޮށްފައެވެ.\nޕީއެސްޖީ ކޮޅަށް ލަނޑުޖެހުމަށްފަހު މެންޗެސްޓާ ޔުނައިޓެޑްގެ ކުޅުންތެރިން އުފާ ފާޅުކުރަނީ. –ފޮޓޯ: ޓުވިޓާ\nމިދިޔަ ސީޒަނުގެ މުބާރާތުގެ ދެވަނަ މަގާމަށް ހޮވުނު ޕީއެސްޖީއާ ދެކޮޅަށް ފްރާންސްގެ ޕެރިހުގެ ޕާކް ޑެސް ޕްރިންސެސްގައި ކުޅުނު މެޗުން މެންޗެސްޓާ ޔުނައިޓެޑް ވަނީ 2-1ގެ ނަތީޖާއަކުން މޮޅުވެފައެވެ.\nޕީއެސްޖީ ކޮޅަށް ޔުނައިޓެޑުން ފުރަތަމަ ގޯލް ވައްދާލި ރޭގެ މެޗުގައި އެ ޓީމުގެ ކެޕްޓަންގެ ޒިންމާ އަދާކުރި ބްރޫނޯ ފެނާންޑޭސް އެވެ. މިއީ ޔުނައިޓެޑްގެ އެންތަނީ މާޝިއަލް އަށް ޕީއެސްޖީގެ ކުޅުންތެރިއަކު ކުރި ފައުލަކަށް ރެފްރީ ދިން ޕެނަލްޓީއެކެވެ. މި ޕެނަލްޓީ ފެނާންޑޭސް ފުރަތަމަ ފަހަރު ފޮނުވާލުމުން ޕީއެސްޖީގެ ކީޕަރު ކޭލޯ ނަވާސް މަތަކުރިއެވެ. އެކަމަކު، ފެނާންޑޭސް އެ ބޯޅަ ފޮނުވާލުމުގެ ކުރީން ނަވާސް ގޯލްގެ ރޮނގު ހުރަސްކޮށް ކުރިއަށް ނިކުތުމުން ދެވަނަ ފަހަރަށް ޖަހަން ދިނުމުން ފެނާންޑޭސް ވަނީ ޕެނަލްޓީ ކާމިޔާބުކޮށްފައެވެ.\nދެވަނަ ހާފުގެ ކުޅުން ފެށިތާ ކުރީކޮޅު މާޝިއަލް އަތުން ބައިކޮޅަށް ވަތް ގޯލަކުން ޕީއެސްޖީން އެއްވަރުކޮށްފައިވަނިކޮށް، މެޗު ނިމެން ކައިރިވެފައިވަނިކޮށް ޔުނައިޓެޑް މޮޅުވި ލަނޑުޖަހައިދިނީ އިނގިރޭސި ފޯވާޑް މާކަސް ރަޝްފޯޑެވެ. ރޭގެ މެޗުގައި ޕީއެސްޖީން ލަނޑުޖަހަން ލިބުނު ފުރުޞަތުތަކުގައި ފޮނުވާލި ގިނަ ހަމަލާތައް ބޭކާރުކޮށްލުމުގައި ޔުނައިޓެޑްގެ ކީޕަރު ޑޭވިޑް ޑެ ހެއާ ވަނީ ތަފާތު މޮޅު ކުޅުމެއް ދައްކާފައެވެ.\nމި މުބާރާތުގައި ރޭ ކުޅުނު އެހެން މެޗުތަކުގެ ނަތީޖާއަށް ބަލާއިރު ލާޒިއޯގެ ދަނޑުގައި 3-1 އިން ޖަރުމަނުގެ ބޮރޫޝިއާ ޑޯޓްމަންޑް ބަލިކުރިއިރު، އާރްބީ ލީޕްޒިގު ވަނީ 2-0 އިން ތުރުކީގެ އިސްތަންބޫލް ބަސަކްޝެހިރް އަތުން މޮޅުވެފައެވެ. ސެވިއްޔާއާ ދެކޮޅަށް ޗެލްސީ ދަނޑުގައި ކުޅުނު މެޗު ނިމުނީ ދެ ޓީމަށް ލަނޑެއްނުޖެހި އެއްވަރުވެގެންނެވެ.\nބާސެލޯނާކުޅިވަރުމެންޗެސްޓާ ޔުނައިޓެޑްދުނިޔެޔުއެފާ ޗެމްޕިއަންސް ލީގުޔުވެންޓަސްޕީއެސްޖީ


Hashigandugai Vaa Enmme Baarugadha Gunavanakee Koba? ހަށިގަނޑުގައިވާ އެންމެ ބާރުގަދަ ގުނަވަނަކީ ކޮބާ؟ – Huvadhoo News Hashigandugai Vaa Enmme Baarugadha Gunavanakee Koba? Huvadhoo News\nހަށިގަނޑުގައިވާ އެންމެ ބާރުގަދަ ގުނަވަނަކީ ކޮބާ؟\nހަށިގަނޑުގައިވާ ގުނަވަންތަކުގެ ތެރެއިން އެންމެ ބާރުގަދަ ގުނަވަނަކީ ކޮބައިތޯ ސުވާލުކޮށްފިނަމަ، ތަފާތު ގުނަވަންތަކުގެ ނަން އައުމަކީ އެކަށީގެންވެއެވެ.\nހަށިގަނޑުގައި ﷲތަޢާލާ ލައްވާފައިވާ ކަށިނެތް މަސްކޮޅެއްގެ ގޮތުގައިވާ ގުނަވަނެއް ވެއެވެ. މިއީ ކަށިނެތް މަސްކޮޅެއް ނަމަވެސް، މުޅި އިންސާނެއްގެ ދިރިއުޅުން ސުންނާފަތި ކޮށްލުމުގެ ބާރު ލިބުމުގެ އިތުރުން އިންސާނާގެ އެންމެ އަގުބޮޑު ގުނަވަން ކަމުގައިވާ ހިތް ޒަޚަމްކޮށް ކުދިކުދިކޮށްލުމުގެ ބާރު އެއަށް ލިިބިގެންވެއެވެ.\nމި ގުނަވަން ނުވަތަ މިހަތިޔާރުގެ ބޭނުން ރަނގަޅުގޮތުގައި ހިފައިފި އިންސާނަކަށް ދެދުނިޔޭގެ ކާމިޔާބު ހާޞިލްވީއެވެ. ހަމަ އެހެންމެ މިގުނަވަނުގެ ބޭނުން ނުބައިގޮތުގައި ހިފައިފި މީހަކު މަގުފުރެދި ހަލާކުގެ ތެރެއަށް ވެއްޓިގެން ހިގައިދާނެއެވެ. އެއީ ދެވަނަ އެއްޗެއް ނޫނެވެ. އަހަރަމެން ބަސްމޮށި ވާހަކަ ދައްކަން ބޭނުންކުރާ ދުލެވެ.\nމިގޮތުން ދުލުގެ ނިއުމަތަކީ ވަރަށް ބޮޑު ނިއުމަތެކެވެ. މާތްﷲ ހަނދުމަކޮށް ޒިކުރު ކުރުމަކީ ދުލުން ކުރެވޭ ވަރަށް މަތިވެރި އަޅުކަމެކެވެ. ތިމާ ބުނަން ބޭނުންވާ ކޮންމެ އެއްޗެއް ނުބެނެވޭ، ވާހަކަ ދެއްކުމުގެ ނިއުމަތުން މަހުރޫމު ވެފައިވާ އެތައް ބަޔަކު މިދުނިޔޭގައި އެބަ އުޅެއެވެ.\nއެހެން ކަމުން އިންސާނަކަށް ލިބޭނެ އެންމެ މަތިވެރި ނިއުމަތްތަކުގެ ތެރޭގައި ދުލުގެ ނިއުމަތް ހިމެނެއެވެ. ދުލަކީ އެހާމެ ވަރުގަދަ ހަތިޔާރެއްވެސް މެއެވެ. ދުލުން ބުނެލެވޭ ބަހެއް ބައެއް ފަަހަރު ތޫނު ހަތިޔާރަކަށް ވުރެވެސް ވަރުގަދައެވެ. އެހެން ކަމުން ދުލުގެ ނިއުމަތް ބޭނުން ކުރަން ޖެހޭނީ ވިސްނުންތެރިކަމާއެކުގައެވެ. އެ ދުލުން ހެޔޮ ބަހެއް ނޫނީ ނުބުމަށް އަޒުމް ކަނޑައަޅަން ޖެހެއެވެ.\nދުލަކީ އަޅުކަން ކުރުމަށް އެންމެ ފަސޭހަވެގެންވާ ގުނަވަނެވެ. ތިމާވީ ކޮންމެ ތާކު، ކޮންމެ ހާލަތެއްގައި ހުރެގެންވެސް ދުލުން ޒިކުރު ކޮށް މާތް ﷲ ހަނދުމަ ކުރެވޭ ނެތެވެ. އަދި އެކަމަކީ މުދަލެއް، ފައިސާއެއް ހަރަދެއް ކުރަންޖެހޭ ކަމެއް ނޫނެވެ. މާތް ﷲ ހަނދުމަކުރުން މަތީ ދެމިހުރެއްޖެ މީހަކަށް ދީނުގެ އެހެން ކަންކަމަށް އަމަލު ކުރުމަށް ފަސޭހަ ކޮށްދެއްވާނޭ ކަމުގައިވަނީ ހަދީސް ކުރައްވާފައެވެ.\nހަމައެފަދައިން، ދުލަކީ ކޮންޓުރޯލެއްނެތި ދޫކޮށްލާފައި އޮންނަ އެއްޗަކަށް ހަދައިފި މީހެއްގެ، ހެޔޮ ދަރުމަޔާއި ސަވާބު ނެތިކޮށްލާފަދަ ކަންކަމަށް އެ ދޫ ވެގެންދާނެ ކަމަށްވެސް ބަޔާންވެގެންވެއެވެ.\nދުލުމުގެ ނިއުމަތް ހެޔޮ ގޮތުގައި ބޭނުން ނުކޮށްފި މީހަކަށް ލިބޭ އަޒާބާމެދު ބިރުވެތިވާށެވެ.\nމި އުންމަތުގެ މީހުންގެ ތެރެއިން ބަނގުރޫޓުވެފައިވާ މީހާއަކީ އެތައް ބައިވަރު އަޅުކަމެއްގެ ހެޔޮ ދަރުމަޔާ ސަވާބާއެކު މަހުޝަރުގެ ބިމައްދާ މީހާއެވެ. އެހެނަސް އޭނާގެ ދުލުން ކޮށްފައިވާ ފާފަތަކަށް އެ ދަރުމައިން އުނިކުރަމުންގޮސް އޭނާގެ ހެޔޮ ދަރުމަ ހުސްވާއިރުވެސް، ދުލުގެ ފާފަތައް ހުސްނުވާކަމަށްޓަކައި، އެހެންމީހުންނަށް އޭނާ އީބަބުނެ، ޒުވާބުކޮށް ފުރައްސާރަ ކޮށްހަދާފައިވާތީ އެކަމުގެ ފާފަތައް ބޮލުއަޅައިގެން ނަރަކައަށް ވަންނަންޖެހޭ މީހާއެވެ.\nއެއްވެސް ފަރުވާލެއްނެތި އެހެންމީހުންގެ ނެތި ނުބައި ކިޔުމަކީ ކައްވަޅުގެ އަޒާބު ލިބޭ ކަމެއްވެސް މެއެވެ. ވީމާ ތިމާއަށް ލިބިފައިވާ ދުލުގެ ނިއުމަތުގެ ބޭނުން ހެޔޮ ގޮތުގައި ހިފާށެވެ. އެ ދޫ އެހެން މީހުންގެ އައިބުތައް ބުނެވޭ ވަސީލަތަކަށް ނުހަދާށެވެ. ދޮގު ވާހަކަތަކާއި، ފާފަވެރި ބަސްތައް ބުނާ އެއްޗަކަށް ނުހަދާށެވެ. ހެޔޮ ބަހެއް ނޫނީ ނުބުނަން އަޒުމް ކަނޑައަޅާށެވެ. ދުނިޔޭގެ ދިރިއުޅުމުގައި ދުލުން އެހެން މީހުންނާ ދިމާއަށް ހިތުހުރި އެއްޗެއް ގޮވާނަމަ އަދި ދޮގު ވާހަކަތައް ދައްކާނަމަ އެހެން އިންސާނުންގެ ކުރިމަތީގައި ތިމާގެ އަގު ވެއްޓި ބޭޒާރުވާނެއެވެ. އެެހެން ކަމުން ތިމާގެ ދޫ ހިފަހައްޓައިފިނަމަ އެއީ ލިބިގެންދަނީ ދުނިޔޭގެ ކާމިޔާބެވެ.


Phonan Balaigen Magumathin Hingaafai Dhanikoh Bodu Ladheh Gai Bedhijje - Vaguthu\nފޯނަށް ބަލައިގެން މަގުމަތީން ހިނގާފައި ދަނިކޮށް ބޮޑު ލަދެއްގައި ބެދިއްޖެ\nއުސްކަށިގަނޑު ހުރި ފައިވާނަކަށް އަރައިގެން، ފޯނާއި ކުޅެމުން މަގުމަތިން ހިނގާއިރު ދެކަމަށް އެއްފަހަރާ ފަރުވާ ބަހައްޓަން ޖެހޭނެއެވެ. އުސްކަށިގަނޑު ލީ ފައިވާނަކީ ވަރަށް ފަސޭހައިން އަރިއަޅާލައިގެން މީހާ ވެއްޓޭވައްތަރު ފައިވާނެކެވެ. އަދި މަގުމަތީގައި ފޯނު ބޭނުން ކުރުމަކީ މީހާގެ ފުރާނަމަ ނުރައްކަލުގެ ތެރެއަށް ވެއްޓިދާ ވަރުގެ ކަމެކެވެ.\nމިފަދަ ވިސްނުމެއް މި ޗައިނާ އަންހެން މީހާގެ ނެތީއެވެ. މަގުމަތީގައި ހިނގަމުން ދިޔައީ، ފޯނާއި ކުޅެމުންނެވެ. އަރައިގެން ހުރީ އުސްކަށީލީ ފައިވާނަކަށެވެ. މިގޮތަށް މަގުމަތީގައި ހިނގަމުން ދަނިކޮށް ފައި ތާށިވީ މަގުމަތީގައި ފެންހިންދުމަށް ހަދާފައި ހުންނަ ކާނުގަނޑު ތެރޭގައެވެ.\nއެންމެންގެ ތެރޭގައި އޭނާ ބޮޑު ލަދެއްގައި ބެދުނެވެ. އަދި އޭނާ އެތަނުގައި ތާށިވިއިރު، އޭނަ ސަލާމަތް ކުރުމަށް ބަޔަކު ވަނީ އެހީތެރިވެފައެވެ.\nޗައިނާގެ ޔޫއޮކް ނަމަކަށް ކިޔާ ސައިޓަކުން، މި މަންޒަރު ފެންނަ ވީޑިއޯއެއްވެސް މިހާރު ޢާންމުކޮށްފައިވާއިރު އެ ވީޑިޔޯއިން ފެންނަނީ ގޮތް ހުސްވެ ލަދުގަނެފައިވާ ޒުވާން އެ އަންހެނަކަށް އެހީވުމަށް ގިނަ ބަޔަކު ހަރަކާތްތެރިވާ މަންޒަރެވެ\nރިޕޯޓްތައް ބުނާގޮތުގައި، މަދު ވަގުތުކޮޅެއްގެ ތެރޭގައި އޭނާ ވަނީ ސަލާމަތްވެފައެވެ. މި ހާދިސާގައި އޭނާއަށް މާބޮޑު އަނިޔާއެއް ލިބިފައިވާ ކަމެއް ނޭގެއެވެ.\nޑިސެމްބަރު 7, 2017 - 09:38\nއެކޮއި ގަމާރީި ހަމަ


Ljungberg irushaadhudhin furathama match in Arsenal evvaruvejje - vNews.mv\nނޯވިޗް އާއި އާސެނަލް ބައްދަލުކުރި މެޗުގެ ތެރެއިން --\nލިއުންބާގް އިރުޝާދުދިން ފުރަތަމަ މެޗުން އާސެނަލް އެއްވަރުވެއްޖެ\nއިސްމާޢީލް ޝާހު (ކުޑަ ޝާހު) Norwich | 02 December 2019, 08:43\nފްރެޑީ ލިއުންބާގުގެ އިރުޝާދުގެ ދަށުން އާސެނަލުން ކުޅުނު ފުރަތަމަ މެޗު އިނގިރޭސި ޕްރިމިއާ ލީގުގައި ރޭ ނޯވިޗް ސިޓީއާ 2-2 އިން އެއްވަރުވެއްޖެ އެވެ.\nއާސެނަލްގެ ވަގުތީ ކޯޗުގެ މަގާމު އެޓީމުގެ 23 އަހަރުން ދަށުގެ ޓީމުގެ ކޯޗު އަދީ ކުރީގެ ކުޅުންތެރިޔާ ލިއުންބާގާ ހަވާލުކޮށްފައިވަނީ، އެޓީމުގެ ކޯޗުކަމުން އުނާއީ އެމެރީ މިދިޔަ ހުކުރު ދުވަހު ވަކިކުރުމުންނެވެ.\nއެހެންކަމުން ލިއުންބާގްގެ އިރުޝާދުގެ ދަށުން ރޭ އާސެނަލުން ކުޅުނު ފުރަތަމަ މެޗު އެއްވަރުވިއިރު، މި މެޗަކީ އެ ޓީމު މޮޅެއް ނުލިބި ޖެހިޖެހިގެން ނިންމާލި އަށްވަނަ މެޗެވެ. އަދި މިއީ 1992 ވަނަ އަހަރުގެ ފަހުން އާސެނަލްގެ އެންމެ ނަތީޖާ ދަށްކޮށް ދާ ދުވަސްވަރެވެ.\nނޯވިޗްގެ ދަނޑުގައި ރޭ ކުޅުނު މެޗުގައި އެންމެ ފުރަތަމަ ގޯލް ޖަހާ ލީޑު ނެގީވެސް އެޓީމުންނެވެ. މެޗުގެ 21 ވަނަ މިނެޓުގައި ނޯވިޗަށް މި ގޯލް ޖަހައިދިނީ ޓީމޫ ޕުކީ އެވެ. އެކަމަކު އޭގެ އަށް މިނެޓު ފަހުން ލިބުނު ޕެނަލްޓީއަކުން އާސެނަލްގެ ކެޕްޓަން ޕިއެރޭ-އެމެރިކް އޮބަމަޔަންގް ވަނީ އެޓީމަށް ނަތީޖާ އެއްވަރުކޮށްދީފައެވެ.\nއޭގެ ފަހުން އާސެނަލުން މެޗުގައި ކުޅުން ރަނގަޅުކުރި ނަމަވެސް، ފުރަތަމަ ހާފުގެ ފަހު މިނެޓުގައި ނޯވިޗުން ވަނީ ދެވަނަ ފަހަރަށް ލީޑު ނަގާފައެވެ. މި ގޯލް އެޓީމަށް ޖަހައިދިނީ މި ސީޒަނުގައި މޮޅު ކުޅުމެއް ދައްކަމުން އަންނަ ޓޮޑް ކޭންޓްވެލް އެވެ. މި މެޗުން އާސެނަލަށް ޕޮއިންޓެއް ލިބުނީ ދެވަނަ ހާފު ފަށައިގެން 12 ވަނަ މިނެޓުގައި އޮބަމަޔަންގް ކާމިޔާބުކޮށްދިން ގޯލުންނެވެ.\nރޭގެ މެޗުން އާސެނަލަށް ޕޮއިންޓެއް ލިބުނުއިރު، ލީގުގައި އެޓީމު އޮތީ ތާވަލުގެ އަށްވަނައިގައި 19 ޕޮއިންޓާއެކު އެވެ. އަދި ނޯވިޗް އޮތީ ތާވަލުގެ ފުލުން ދެވަނައިގައި 11 ޕޮއިންޓާއެކު އެވެ.\nލެސްޓާ އާއި އެވަޓަން ބައްދަލުކުރި މެޗުގެ ތެރެއިން --\nމީގެ އިތުރުން ލީގުގައި ރޭ ލެސްޓާ ސިޓީން ވަނީ ފަހަތުންއަރާ 2-1 އިން އެވަޓަން ބަލިކޮށް، އެއްވަނައިގައި އޮތް ލިވަޕޫލާ ދެމެދު އޮތް ފަރަގު 8 ޕޮއިންޓަށް ކުޑަކޮށްފައެވެ.\nތާވަލުގެ އެއްވަނައިގައި ލިވަޕޫލް އޮތީ 40 ޕޮއިންޓާއެކު އެވެ. ރޭގެ މޮޅާއެކު ލެސްޓާ ވަނީ 32 ޕޮއިންޓު ހަމަކޮށް ދެވަނައަށް ޖެހިލާފައެވެ. ތިންވަނައިގައި އޮތް މެންޗެސްޓާ ސިޓީއަށް ލިބިފައިވަނީ 29 ޕޮއިންޓެވެ.\nލެސްޓާގެ ދަނޑުގައި ރޭ ކުޅުނު މެޗުގައި އެންމެ ފުރަތަމަ ގޯލް ޖަހާ ލީޑު ނެގީ އެވަޓަނުންނެވެ. މެޗުގެ 23 ވަނަ މިނެޓުގައި މި ގޯލް އެޓީމަށް ޖަހައިދިނީ ރިޗާލިސަން އެވެ.\nމި މެޗުގައި ލެސްޓާއިން ނަތީޖާ އެއްވަރުކުރީ 68 ވަނަ މިނެޓުގައި ޖެމީ ވާޑީ ކާމިޔާބުކޮށްދިން ގޯލުންނެވެ. އަދި މެޗުން އެޓީމު މޮޅުވީ އިތުރު ވަގުތުގައި ކެލެޗީ އިހެނާޗޯ ޖަހައިދިން ގޯލުންނެވެ.


Mi Meeha 13 in Feshigen Pepsi nun Ithuru Ehcheh Nuboe\n18 އޮކްޓޯބަރ 20183ކޮމެންޓް\nމިމީހާ 13 އަހަރުން ފެށިގެން ޕެޕްސީ ނޫން އިތުރު އެއްޗެއް ނުބޮއެ\nއިނގިރޭސި ވިލާތުގެ ޖެކީ ޕޭޖް ނަމަކަށް ކިޔާ މިއަންހެންމީހާ 13 އަހަރުން ފެށިގެން ހަމައެކަނި ބޮނީ ޕެޕްސީ ކަމަށް އެމީހާ ބުނެފިއެވެ.\nއުމުރުން 77 އަހަރުގެ ޖެކީ ބުނިގޮތުގައި އޭނާ ފުރަތަމަ ފަހަރު ޕެޕްސީ ބޯން ފެށީ އުމުރުން 13 އަހަރުގައެވެ. އަދި ޕެޕްސި ނޫން އިތުރު އެއްޗެއް ނުބޯތާ މިހާރު 64 އަހަރު ވެއްޖެކަމަށް ޖެކީ ވަނީ ބުނެފައެވެ. އެގޮތުން ކިތައްމެ ކަރުހިތްކައިގަތް ނަމަވެސް ފެން ނުބޯ ކަމަށް ޖެކީ ބުނެއެވެ.\nޖެކީ ބުނިގޮތުގައި އޭނާ ހެނދުނު ހޭލާގޮތަށް ވެސް ފުރަތަމަ ބޮނީ ޕެޕްސީއެވެ. ސަބަބަކީ އޭނާއަށް އެންމެ ކަމުދަނީ ޕެޕްސީ ކަމަށް ޖެކީ ބުނެއެވެ. އަދި އިތުރު އެއްވެސް އެއްޗެއް ކަމުނުދާ ކަމަށް ޖެކީ ވަނީ ބުނެފައެވެ. އޭގެ އިތުރުން ޕެޕްސީ ފުޅި ކަމުނުދާކަމަށާއި ޖެކީ އަށް ހަމައެކަނި ކަމުދަނީ ޕެޕްސީ ދަޅުކަމަށް އެނާ ވަނީ ބުނެފައެވެ.\nޖެކީއަށް މުނިމާމަ ކިޔާ އަށް ކުދިން ތިބޭއިރު މާމަ ކިޔާ 11 ކުދިން ތިބެއެވެ. "ދަރިންނަށް ގޭގެ ފްރިޖް އިން ޕެޕްސީ ދަޅު ނަގައިގެން ނުވާނެ ކަން އިނގޭނެ. އަދި ދަރިން ޕެޕްސި ދަޅު ބުއެފާނެތީ ދަރިން ކައިރި ޕެޕްސީ ބުއިމުން ލިބެނީ ގެއްލުން ކަމަށް ބުނެފަ ވާނީ. ނަމަވެސް ދަރިންނަށް އެނގޭނެ އަހަންނަށް ބަލާލަފަ އަހަރެން ސިއްހަތު ރަނގަޅުކަން. އޭގެން ގެއްލުން ނުވާކަން" ޖެކީ ބުނެއެވެ.\nޖެކީ ބުނިގޮތުގައި އޭނާ ދުވަހަކުވެސް ފެނެއް ނުބޮއެވެ. އަދި މަރުވާން އުޅުނަސް ފެނެއް ނުބޯނެ ކަމަށް ޖެކީ ވަނީ ބުނެފައެވެ.\nމީހުން އިނގިރޭސި ވިލާތް\nތި މާމަ އަށް ޕެޕްސީ އިޝްތިހާރު ކޮށްގެން ކިހާ ވަރެއް ލިބުނު ތަ؟\nތިމީހާ ޕެޕްސީ ދަޅަކައް ނުވިކަން ނަސީބެއްނުން..\nމީ ރާއްޖޭގެ މުއައްސަސާތަކުގެ ވެރިންނާ ބައެއް ސިޔާސީ ވެރިން ވެސް ދަސްކުރަން ވެއްޖެ ކަމެއް. ޙަމަވެރިކަން ބަދަލުވާއިރަން ބޯންޖެހޭއެއްޗިހި ބަދަލުކުރާކަށް ނުޖެހޭ.


Coromavirus control eh nuvey, maruge adhadhu 100 ah – Iru\nކޮރޯނާ ވައިރަސް ކޮންޓްރޯލެއް ނުވޭ، މަރުގެ އަދަދު 100 އަށް\nޗައިނާ އިން ފެނިގެން އުޅޭ ނުރައްކާތެރި އާ ކޮރޯނާ ވައިރަސް ޖެހިގެން މަރުވި މީހުންގެ އަދަދު މިހާރު 100 އަށް ވުރެ މައްޗަށް އަރާފައިވާކަމަށް ޗައިނާގެ ކަމާބެހޭ އިދާރާތަކުން ބުނެފި އެވެ.\nއެ ވައިރަސް ގައިން ގަޔަށް އަރާކަން މިހާރު ކަށަވަރު ވެފައިވާއިރު، އެ ބަލި ޖެހުނު މީހުންގެ އަދަދު އިއްޔެ އެކަނިވެސް ވަނީ ގާތްގަނޑަކަށް ދެ ގުނަވެފަ އެވެ. މިދިޔަ އާދިއްތަ ދުވަހު އެ ވައިރަސް ޖެހިފައިވާ މީހުންގެ ރަސްމީ އަދަދު ހުރީ 2،835 ގަ އެވެ. އެކަމަކު އިއްޔެ އާންމުކުރި އަދަދު ހުރީ 4،515 ގަ އެވެ.\nދުނިޔޭގެ އެކި ހިސާބުތަކަށްމި ވައިރަސް ފެތުރިފައިވާއިރު، މި ކަން ކޮންޓްރޯލް ކުރުމުގެ ނަމުގައި ޗައިނާއިންވަނީ އެގައުމުގައި މިހާރު ފާހަގަކުރަމުންދާ އާ އަހަރުގެ މުނާސަބާއާ ގުޅިގެންދޭ ޗުއްޓީއަށް3ދުވަސް އިތުރުކޮށްފައެވެ.\nމި ރޯގާ އެންމެ ފުރަތަމަ ފެތުރެން ފެށީ ހޫބޭ ޕްރޮވިންސްގެ އެކި ސިޓީތައް އަދިވެސް ކަރަންޓީންކޮށްފައެވެ. މި ސަރަހައްދުތަކަށް ފޯރުކޮށްދެމުންދިޔަ އާންމު ދަތުރުފަތުރުގެ ހިދުމަތްތައް މެދުކަނޑާލާފައިވާއިރު، އެކި ހިސާބުތަކަށް ދަތުރުކުރުން ވަނީ މަނާކޮށްފައެވެ.